ישיבת מליאה, כנסת 25, פרוטוקול מספר 137, 2024-01-17 00:00

אמיר אוחנה: חברות וחברי הכנסת, כבוד השר, אני פותח את ישיבת הכנסת

אמיר אוחנה:  היום יום רביעי ז' בשבט התשפ"ד, 17 בינואר 2024

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת אני מתכבד להודיעכם, כי הונחה היום על שולחן הכנסת הודעת שר הבריאות על מסקנות ועדת הבריאות בעקבות דיון מהיר בהצעתן של חברות הכנסת קארין אלהרר, קטי קטרין שטרית, פנינה תמנו, יוליה מלינובסקי, נעמה לזימי, מיכל מרים וולדיגר ולימור סון הר מלך בנושא: מענה טיפולי לנפגעות ולנפגעי תקיפה מינית באירועי 7 באוקטובר

דן מרזוק:  תודה

אמיר אוחנה: תודה למזכיר הכנסת

אמיר אוחנה: הנושא הראשון על סדר-היום – שאילתות דחופות, והשאילתה הראשונה היא של חברת הכנסת אפרת רייטן מרום לשר הרווחה והביטחון החברתי, בנושא: פגיעה אנושה בתפקוד מערכת הרווחה בשל קיצוץ בתקציבי הרווחה

אמיר אוחנה:  אני מתכבד להזמין את שר הרווחה והביטחון החברתי יעקב מרגי אל הדוכן

אמיר אוחנה:  ברוך הבא

יעקב מרגי: ברוך הנמצא

אמיר אוחנה: חברת הכנסת רייטן, בבקשה

אפרת רייטן: תודה רבה, אדוני יושב-ראש הכנסת

אפרת רייטן:  כבוד השר, בוקר טוב

אפרת רייטן:  השאלה שלי אליך, אדוני, היא כדלקמן:      במקום להוסיף אלפי תקנים של עובדים סוציאליים הנחוצים כל כך בתקופה הזו ולתקצבם בהתאם, מובאת לממשלה החלטה לקצץ בתקציבי משרד הרווחה

אפרת רייטן:       ברצוני לשאול:      1

אפרת רייטן:  האם בכוונתך לפעול למניעת הקיצוץ ולהוספת התקנים החסרים?     2

אפרת רייטן:  האם תפעל להקדמת פעימת השכר השנייה לשם איוש התקנים?     

אמיר אוחנה: תודה לחברת הכנסת רייטן מרום

אמיר אוחנה:  השר, בבקשה, הבמה שלך

יעקב מרגי: תודה, אדוני היושב-ראש

יעקב מרגי:  תודה לשואלת, חברת הכנסת רייטן

יעקב מרגי:  חבריי חברי הכנסת, בטרם אשיב על שאלותייך החשובות, אתן רקע על הנעשה בנושא

יעקב מרגי:      ביום 7 באוקטובר, כ"ב בתשרי, שמחת תורה תשפ"ד, מדינת ישראל שינתה את פניה

יעקב מרגי:  הטבח בשמחת תורה, ומלחמת חרבות ברזל אשר באה בעקבותיו, השפיעו וישפיעו עוד שנים רבות על החברה הישראלית ועל החוסן החברתי

יעקב מרגי:  השלכות המלחמה נוגעות במעגלים רבים ורחבים ואין בית בישראל אשר השפעותיה של המלחמה אינן ניכרות עליו

יעקב מרגי:      מתוך תפיסת גודל השעה והאחריות, וכמי שאמונים על טיפול באוכלוסיות במשבר, העובדים הסוציאליים נענו לקריאת המשרד ונכונו לכל משימה החל מהשעות הראשונות ללחימה, במסירות אין-קץ, במקצועיות ובעבודה מאומצת ואינטנסיבית בכלל מערכות הרווחה

יעקב מרגי:      העובדים הסוציאליים הם אלו אשר עמדו מתחילת המלחמה ולאורכה בחזית העורף האזרחית, בהענקת סיוע ראשוני וחירומי לכלל נפגעי הטבח והמלחמה בזירות רבות שאליהן פונו הנפגעים ותושבים מאזורי המלחמה והגבול, ועובדים סוציאליים המתינו במלונות לתושבים אשר פונו מיישובי העוטף

יעקב מרגי:  העובדים הסוציאליים ליוו את כלל הבשורות המרות, הקשות, למשפחות האזרחים, למרות שזה לא תפקידם בשגרה, הודרכו ועשו את עבודת הקודש הזו לאותן משפחות ואזרחים אשר בני משפחותיהם נרצחו בטבח הנוראי

יעקב מרגי:  וגם בימים אלו, מערכות הרווחה ממשיכות ללוות ולטפל בבני משפחות החטופים והנרצחים, בשבים, בבני משפחותיהם, בילדים שנותרו ללא הורים, בצעירים שורדי מסיבת נובה – בטיפול וליווי כל אזרחי ישראל שנפגעו במלחמה במעגלים השונים ומתן שירותים לתושבים אשר פונו מבתיהם

יעקב מרגי:      במערכת הרווחה אין הפוגה

יעקב מרגי:  אנשים עם מוגבלות, ילדים ונוער בסיכון, אזרחים ותיקים ועוד, נדרשים לשירותי רווחה 365 ימים בשנה, 24 שעות ביממה

יעקב מרגי:  במקביל למשימות האדירות אשר נוספו  במלחמה לעובדים הסוציאליים ולמשרד, המשיכו אלו במתן שירותים ובליווי האוכלוסיות אשר זקוקות להם כל כך

יעקב מרגי:  כלל העובדים במערכת הרווחה – עובדי המשרד, העובדים במחלוקות לשירותים חברתיים והארגונים החברתיים, אשר שותפים לעבודת המשרד – מחויבים לציבור בעיתות שגרה וחירום כאחד

יעקב מרגי:  אני מאלה שמאמינים: מה שעובד בשגרה יעבוד בחירום, ומשרד הרווחה, גם השגרה שלו היא כמעט חירום

יעקב מרגי:      לאור כל זאת, מתחדדת אצל אלו אשר לא היו חשופים למערכות הרווחה ההבנה – אשר בוודאי ידועה לי ולמשרד – כי מערכת הרווחה היא בעלת משקל הכרחי ומשמעותי בבנייה ובשיקום החברה, באיחוי השברים, בבינוי ובשיכון קהילות, בטיפול וליווי לאוכלוסיות הנזקקות ובמתן טיפול ושירותים בכלל תחומי החיים לכל מי שזקוק לכך

יעקב מרגי:      במענה על שאלתך אם בכוונתי לפעול למניעת הקיצוץ ולהוספת התקנים

יעקב מרגי:  תחילה, צר לי שאת לא עודכנת או לא מעודכנת בפרטים, כי עוד טרם המלחמה המשרד בראשותי פעל לקבל במסגרת תקציב 2024-2023 תוספת של 250 תקני עובדים סוציאליים לבסיס התקציב

יעקב מרגי:  במהלך המלחמה, כבר בחודש נובמבר הוקצו לרשויות המקומיות 150 תקנים – נוספים על ה-250 – של עובדים סוציאליים ו-40 תקני תומכי עו"ס, במימון מלא של המשרד, למתן מענה לצורכי המלחמה, זאת כדי לתת מענה לצרכים הקהילתיים של הרשויות המקומיות

יעקב מרגי:  ומתוך הבנה כי קהילה היא רכיב משמעותי בחוסנה של החברה, יצר המשרד תפקיד חדש במחלקות לשירותים חברתיים של מלווה קהילה, דבר שלא היה קודם, אשר יעסוק בבינוי הקהילות בשכונות, בערים וביישובים

יעקב מרגי:      כמו כן, במסגרת דיוני תקציב לשנים 2024-2023 פעל המשרד בראשותי לתוספת משאבית משמעותית למערכת הרווחה, ועל אף הקיצוץ שנעשה לצורכי המלחמה, תקציב המשרד לשנת 2024 יהיה גבוה במיליארד שקלים – יותר ממיליארד שקלים – מהשנה הקודמת, ויעמוד על כ-11

יעקב מרגי: 5 מיליארד שקלים תקציב משרד

יעקב מרגי:  תוסיפו את השתתפות הרשויות

יעקב מרגי:      העובדים הסוציאליים במחלקות לשירותים החברתיים עומדים בחזית העשייה של מערכת הרווחה, ואנחנו פועלים למתן דגש על עובדים אלו בפעימה השנייה של הסכם השכר של העובדים הסוציאליים

יעקב מרגי:  אני סמוך ובטוח כי משרד האוצר והממונה על השכר ייענו לקריאה זו, ואני אוסיף משלי ואומר: בפעימה הראשונה היה דגש על עובדים סוציאליים

יעקב מרגי:  קבע מי שקבע – זה לא באחריות המשרד שניתנו מענים לעובדים סוציאליים שעובדים בעמותות ובארגונים כאלה ואחרים

יעקב מרגי:  העובדים הסוציאליים במחלקות לשירותים חברתיים, משיקולים כאלה ואחרים, לא נכללו בפעימה הראשונה

יעקב מרגי:       אני אעשה הכול, אעשה הכול כדי שהעובדים הסוציאליים במחלקות לשירותים חברתיים, שראינו אותם 24/7 – מהיום הראשון לא נתקלתי בהרמת כתף של עובדת סוציאלית אחת שהייתה צריכה לעזוב את ביתה ולנסוע לאילת, להיתקל ולעמוד חזיתית אל מול מי שנטבחו בני ביתם, אל מול מי שביתם נשרף ונחרב

יעקב מרגי:  ולא שמעתי לא זעקת איי, קשה לי, או איזו הרמת כתף

יעקב מרגי:  התנגדות אחת לא הייתה

יעקב מרגי:  עובדים ועובדות סוציאליות ירדו לים המלח, למלונות בצפון למלונות במרכז, כולם עמדו באתגר הזה, ולכן טוב ששאלת על הפעימה השנייה

יעקב מרגי:      הפעימה השנייה היה תהיה

יעקב מרגי:  אנחנו נעשה הכול

יעקב מרגי:  אני בכוונה לא הבאתי את זה בדיוני התקציב, מבחינה טקטית, כי היו מכניסים לי את זה בסכום שקיבלתי בתקציב ולא הייתי מקבל את הפעימה השנייה

יעקב מרגי:  אבל מייד אחרי אישור התקציב אנחנו כאן בכנסת נעבוד על הפעימה השנייה והיא תיתן מענה וחוזק

יעקב מרגי:  אנחנו חייבים לתת תמריץ לעובדים ולעובדות הסוציאליים לעבוד במגזר הציבורי, זה אתגר לא פשוט ואנחנו נותנים דעתנו גם על שימור העובדים, דבר שמתבקש לאור התחלופה והעומס, כדי להוריד מעמסות

יעקב מרגי:       אני אומר לך מה עשיתי, וטוב ששאלת

יעקב מרגי:  אדוני היושב-ראש, אני אומר לך, אני בדרך כלל אומר לעובדים שלי: תיזמו שאילתות, אל תחכו שישאלו שאילתות, זו הבמה הכי טובה

יעקב מרגי:  לפעמים – אני מכיר את זה, הייתי בזה, שרים לא אוהבים שאילתות

יעקב מרגי:  אני אומר לך, תיזמו שאילתות בתחום הרווחה

יעקב מרגי:  שאילתות קשות

יעקב מרגי:  אני מכיר את שני הצדדים

אמיר אוחנה: אין סכין מתחדדת אלא בירך חברתה

אמיר אוחנה:  נכון?      

יעקב מרגי: בדיוק ככה, זה מה שקורה

יעקב מרגי:  כשהייתי יו"ר ועדת החינוך אמרו לי בכירים במשרד החינוך: אתה לא יודע מה עשית למשרד

יעקב מרגי:  על כל שאילתה ועל כל סיכום – כל המשרד

יעקב מרגי:  גם כאן, כדי לענות לך, אנשי מקצוע ישבו, הכינו ובדקו את הנתונים

יעקב מרגי:  אני חושב ששאילתות זה דבר חשוב, ולכן אני מברך אותך על השאילתה

יעקב מרגי:       ולגבי הפעימה, כפי שאמרתי, היא היה תהיה, ואני אעשה הכול כדי שהיא תקרה, ויחד עם הארגון של העובדים הסוציאליים ניתן מענה גם למחלקות השירותים החברתיים

יעקב מרגי:       השאילתה שהופנתה אליי מעניקה לי הזדמנות, כפי שאמרתי, להודות לכלל עובדי מערכת הרווחה אשר אינם נרתעים מאתגרים ומעבודה קשה, ועבודתם לא תסולא בפז, על המחויבות, על העבודה המקצועית והמסורה; לעובדות ולעובדי המשרד, לעובדות הסוציאליות במחלקות לשירותים חברתיים, לעמותות ולארגונים אשר פועלים מטעם המשרד ושותפים משמעותיים לעבודתו

יעקב מרגי:  עוד נכונו לנו שנים ארוכות של שיקום החברה בישראל

יעקב מרגי:  אני יודע שאתם, העובדות והעובדים הסוציאליים, הם האנשים הנכונים למשימה זאת

יעקב מרגי:  אתם אלה שמסייעים במקצועיות, ברגישות, בעדינות באיחוי השברים ובחיזוק החוסן החברתי של ישראל

יעקב מרגי:       כפי שאמרתי, משרד הרווחה – לא רק שלא קוצץ בתקציבו, אלא הוא זכה בשנת 2024 להגדלה משמעותית ביותר בתוספת של יותר ממיליארד שקלים

יעקב מרגי:  חברתי אפרת, לפני הסיכום – בשנה שמקצצים תקציבים בתקציב שכמעט כולו קיצוץ תקציבי, מגדילים את הגירעון ומשרד הרווחה זוכה להגדלה של מיליארד שקל, יש לזה ערך של יותר ממיליארד שקל

יעקב מרגי:  כי האלטרנטיבה הייתה קיצוץ של מיליארד, 1

יעקב מרגי: 5 מיליארד

יעקב מרגי:  לכן ההישג הוא משמעותי, ועדיין, אם הייתי מקבל תוספת של 5 מיליארד – היה לי מה לעשות איתם

יעקב מרגי:       בזה אני אסיים

יעקב מרגי:  אדוני היושב-ראש, אנחנו נוהגים לחבוט בפקידי האוצר

יעקב מרגי:  אני רוצה לומר לך ששנה שלמה, מאז שאני בתפקיד, אני זוכה לקשב ולשיתוף פעולה

יעקב מרגי:  אותם פקידי האוצר שאנחנו קוראים להם לעיתים בציניות "נערי האוצר" הם אלה שהובילו במקצועיות להישג הזה לא פחות ממני

יעקב מרגי:  הם הכירו בצורך ובערך של כך

יעקב מרגי:  אני מוצא את ההזדמנות להודות להם מעל במה זאת

יעקב מרגי:  עבודה לא קלה נעשתה כדי להביא את התקציב, והם שותפים להישג הזה בהגדלת שירותי תקציב למשרד הרווחה

יעקב מרגי:  תודה לשואלת, תודה לחברי הכנסת, תודה לאדוני היושב-ראש

אפרת רייטן: רגע, יש לי שאלת המשך

אמיר אוחנה: תודה גם לשר על המענה המפורט

אמיר אוחנה:  אם יש שאלת המשך לחברת הכנסת רייטן, בבקשה

אפרת רייטן: אדוני השר, אני מודה לך מקרב לב על התשובה המפורטת, ואתה יודע את הערכתי אליך גם באופן אישי

אפרת רייטן:  ביקשת שאני אקשה בשאילתות, אז הינה, אני כבר לוקחת את זה קדימה וכבר מיישמת

יעקב מרגי: בבקשה

אפרת רייטן: אתמול יצאה הודעה של משרד הרווחה, שהתגאה בתוספת שאתה תיארת עכשיו של מיליארד שקל שסוכם עליה בתקציב הקרוב

אפרת רייטן:  אבל בדיקה שעשינו גילתה שכבר במאי האחרון – זאת בדיוק אותה הודעה – זה אותו תקציב של אותו מיליארד

אפרת רייטן:  אלה אותם תקציבים

אפרת רייטן:  אני אשלח לך ואראה לך – זאת פשוט אותה הודעה

יעקב מרגי: אני אענה לך

אפרת רייטן: רגע, רגע

אפרת רייטן:  מתוך המיליארד הזה, 430 מיליון הם בכלל עבור יישום חוק שירותי רווחה לאנשים עם מוגבלויות

אפרת רייטן:  אתה זוכר שהעברתי אותו כשהייתי יושבת-ראש ועדת העבודה והרווחה

יעקב מרגי: העברנו אותו

יעקב מרגי:  העבירו אותו אנשים טובים - - -     

אפרת רייטן: רגע, אני מסיימת

אפרת רייטן:       כך שזה לא באמת תוספת

אפרת רייטן:  וגם עבודתך הברוכה בהוספת התקנים – כשאנחנו עשינו בירורים כמה משרות נדרשות כרגע באופן דחוף, אנחנו מדברים על אלפים

אפרת רייטן:  אני קיבלתי תשובה של 3,700 נדרשים באופן מיידי, כלומר, גם 250 המבורכים שלך זה טיפה בים

אפרת רייטן:  ואנחנו יודעים שיש היום גם תקנים שהם אפילו לא מאוישים כי אנשים לא רוצים לעבוד תחת התנאים הדלים שנותנים

אפרת רייטן:  אז איך זה מסתדר עם הכוונה והרצון המבורך?      

יעקב מרגי: אני אענה לך

יעקב מרגי:  אני אתחיל בסוגית התקציב

יעקב מרגי:  כפי שידוע לך, חוק שירותי רווחה לאנשים עם מוגבלויות עדיין לא נכנס לתוקף

יעקב מרגי:  משרד האוצר יכול היה לקחת את 430 מיליון שקלים האלה, יכול היה לקצץ ולמחוק את ההישג של מיליארד שהבאנו בדיונים על 2024 ולהגיד: עכשיו מלחמה, אני מגדיל את תקציב משרד הביטחון בעשרות מיליארדי שקלים – אין השנה, תדחה בשנה

יעקב מרגי:  גם על זה נאבקנו, והכירו בצורך

יעקב מרגי:  אז עכשיו זה עומד לרעתי שהשגנו את שימור החוק? קודם כול, כפי שאמרתי, משרד הרווחה הוא חירומי גם בשגרה

יעקב מרגי:  אותן אוכלוסיות עם צרכים מיוחדים, אוכלוסיית המוגבלים של מדינת ישראל לא צריכה להיפגע מהמלחמה

יעקב מרגי:  לכן נתתי הנחיה עוד טרם כניסת החוק – והתקנות הן כבר בפתחה של ועדת העבודה והרווחה – כבר השנה לייצר את המענים מאותם 430

יעקב מרגי:  זה מענה רווחה – זה לא הלך לאיזה משרד אחר

יעקב מרגי:  זה למשרד הרווחה

יעקב מרגי:  קודם כול, זה הישג בפני עצמו

יעקב מרגי:  לגבי תקנים – אני מכיר אותך, יכול להיות שאת נשענת על נתונים – אין בדיקה יסודית

יעקב מרגי:  כל מספר מצליח

יעקב מרגי:  3,000, 7,000, 9,000

יעקב מרגי:  שמעתי גם עמדה של 9,000, את יודעת?      בעברי הייתי חובב כדורגל

יעקב מרגי:  הכי קל לשבת ביציע על קופסת פופקורן ולתת עצה לאותו שחקן שהשרירים בירך כבר תפוסים, וכבר אין לו אוויר בריאות, ומתוך נינוחות להגיד: 3,000, 7,000, 5,000

אפרת רייטן: - - - האיגוד

יעקב מרגי: עם כל הכבוד לאיגוד, ואמרתי לאיגוד – תקשיבי, בפרקטיקה שלי, מי שמכיר אותי יודע, כל מספר שתביאי לי ותוכיחי לי שזה אכן הצורך, אני אקבל אותו

יעקב מרגי:  זאת העמדה שאמרתי

יעקב מרגי:  נעשית עבודה במשרד

יעקב מרגי:       אני אגלה לך סוד: שירותי הרווחה במדינת ישראל לא קרסו, לא קורסים ולא יקרסו בחודשים הקרובים

יעקב מרגי:  נעשית עבודת מטה

יעקב מרגי:  כשהודיתי לפקידי האוצר, אמרתי לו את הצורך הזה

יעקב מרגי:  הוא אמר לי: יעקב, אנחנו לא הולכים הביתה

יעקב מרגי:  אנחנו נדבר כל השנה, אנחנו כאן

יעקב מרגי:  אז מה הייתי עושה כדי לרצות? הייתי מתעקש על 3,000 שקלים

יעקב מרגי:  בואי נאמר שהייתי משכנע – את יודעת כמה כסף זה? הייתי מונע ממנו לתת את זה למשרדים אחרים

יעקב מרגי:  למה? כשהרפרנט שלי אומר לי: אני כאן, וכשיגיע הצורך אני איתך כל השנה – אני לא סתם הודיתי לו

יעקב מרגי:  אני אגלה לך עוד משהו – כבר ב-2023 סגרנו תקציב וחתמנו על תוספת של מיליארד ש"ח

יעקב מרגי:  זוכרים את ההסכם של השלטון המקומי בנוגע לסייעות, שהעלו את שכר הסייעות? התעורר צורך במעונות היום השיקומיים

יעקב מרגי:  באתי לאוצר ואמרו לי: אבל חתמת על תקציב; אמרתי: אבל זה שכר

יעקב מרגי:  הוא אומר לי: זה לא שכר שלך – זה חוזים, זה לא עובדים שלך

יעקב מרגי:  בכל זאת הוצאנו 30 מיליון שקל

יעקב מרגי:  קמו המסגרות לאנשים עם מוגבלויות – מה עם התעריף של הסייעות אצלנו? הם יברחו לשלטון המקומי

יעקב מרגי:  באתי לאוצר – 380 מיליון שקל

יעקב מרגי:  סגרתי תקציב של מיליארד

יעקב מרגי:  קיבלתי אותם

יעקב מרגי:       לכן אני עובד עם האוצר

יעקב מרגי:  אני יודע לעבוד עם האוצר, אני יודע לעבוד עם נתונים, אני יודע להתמודד

יעקב מרגי:  אמרתי בנאום שלי: עוד עשור ייקח לנו לטפל בהשלכות של מה שקרה לנו כאן ובתוצאות המלחמה

יעקב מרגי:  לכן זה לא חכם להגיד: תן לי עכשיו מה שאני צריך להוציא מחר ומוחרתיים ובעוד שנה

יעקב מרגי:  אנחנו מדברים על מספרים, על צרכים

יעקב מרגי:  צרכים שהגשנו לאוצר – קיבלנו עליהם מענה, ואני עומד מאחורי כל מילה, שהודיתי לאוצר על ההישג

יעקב מרגי:  זה הישג כביר בתקציב שכולו כמעט קיצוצים

יעקב מרגי:  תודה רבה

אמיר אוחנה: תודה רבה לאדוני השר

אמיר אוחנה:       אנחנו עובדים לשאילתה הדחופה הבאה של חבר הכנסת ישראל אייכלר לשר לשירותי דת בנושא מיגוניות במירון

אמיר אוחנה:  אני מזמין לדוכן את השר לשירותי הדת חבר הכנסת מיכאל מלכיאלי, בבקשה

אמיר אוחנה:  שלום, כבוד השר

אמיר אוחנה:  חבר הכנסת אייכלר, הבמה שלך

ישראל אייכלר: תודה, אדוני היושב-ראש

ישראל אייכלר:  כבוד השר, השאילתה הדחופה שלי נוגעת לעניין הבטיחות והביטחון של האנשים המגיעים לציון הרשב"י, ואני אקריא את השאילתה כלשונה:      ציון הרב שמעון בר יוחאי במירון הוא המקום התיירותי השני בישראל

ישראל אייכלר:  עשרות אלפים פוקדים את האתר במשך כל השנה, אך אין שם די מיגוניות במקרה של אזעקה

ישראל אייכלר:       ברצוני לשאול:      מתי יציבו מיגוניות בשטח למען ביטחון המתפללים, תוך שמירה על זכותם להתפלל במקום? תודה

אמיר אוחנה: בבקשה

מיכאל מלכיאלי: תודה רבה, אדוני היושב-ראש

מיכאל מלכיאלי:  אדוני השר, חבר הכנסת הרב אייכלר, קודם כול אתה צודק

מיכאל מלכיאלי:  גם אני מגיע להתפלל הרבה במירון, וזה אחד האתרים המתוירים ביותר שיש בארץ

מיכאל מלכיאלי:  אין ספק שאתר מירון חייב להיות ממוגן כמו כל מקום מתויר אחר

מיכאל מלכיאלי:      יודגש: ביטחון הציבור הרחב, כמו גם הצבת מיגוניות כפועל יוצא, הוא באחריות משרד הביטחון והרשות המקומית, ואינו באחריות משרד הדתות כלל

מיכאל מלכיאלי:  למרות הדברים כאמור, אחרי 7 באוקטובר פנה מיוזמתו מנכ"ל המקומות הקדושים הרב שווינגר באמצעות המרכז לפיתוח המקומות הקדושים למשרד הביטחון, ודרש מענה למצב הביטחוני בדמות הצבת מיגוניות סביב המתחם, בדיוק כמו שהעלית בשאילתה

מיכאל מלכיאלי:  התשובה שהוא קיבל הייתה סירוב, בטענה שעקב המצב הביטחוני בדרום יש חוסר במיגוניות, שכן רובן ככולן מופנות לאזור הדרום

מיכאל מלכיאלי:      עם הסלמת המצב הביטחוני באזור הצפון, פנה שוב ומיוזמתו מנכ"ל המקומות הקדושים הרב שווינגר באמצעות המרכז לפיתוח המקומות הקדושים למשרד הביטחון, ודרש שוב מתן מענה למצב הביטחוני בדמות הצבת מיגוניות סביב המתחם, למען שלומו וביטחונו של הציבור הרחב

מיכאל מלכיאלי:  לבקשתו השנייה טרם התקבל מענה

מיכאל מלכיאלי:      למען הסדר הטוב יובהר כי המצב כיום הוא שעם הישמע אזעקות, הציבור נכנס למתחם הציון

מיכאל מלכיאלי:  עכשיו להגיד לך שכולם נכנסים או לא, שיש מקום לכולם, שזה מגן על כולם – אני לא יודע

מיכאל מלכיאלי:  אלא מה, יש לתת את הדעת בדבר החוסר בשטחים להצבת המיגוניות, ככל שיונחו, ואני מצפה שמשרד הביטחון יגיע למקום, יחד עם המרכז לפיתוח המקומות הקדושים, יאתרו מקומות וימצאו פתרונות לזה

מיכאל מלכיאלי:      למרות האמור, פנה בנוסף מנכ"ל המשרד לשירותי דת הרב יהודה אבידן אל פיקוד העורף, על מנת שייתן מענה, כפי שהוא נותן מענה לכל מקום ציבורי אחר בארץ, והוא הבטיח לבדוק את הנושא בהקדם

מיכאל מלכיאלי:  המשרד ימשיך לעקוב אחר הנושא, בעזרת השם, עד למציאת פתרון, למרות שזה באחריות פיקוד העורף

מיכאל מלכיאלי:      אז אני בעצם אומר לך, הרב אייכלר, תודה על שאתה מעלה את הנושא הזה שוב

מיכאל מלכיאלי:  אנחנו, בעזרת השם, נפנה שוב פעם למשרד הביטחון על מנת שימצאו את הדרך המהירה ביותר להצבת מיגוניות לשלומו של הציבור

אמיר אוחנה: תודה רבה

אמיר אוחנה:  שאלת המשך? בבקשה

ישראל אייכלר: תודה רבה, כבוד השר

ישראל אייכלר:  האמת היא שאני מלכתחילה ביקשתי שאילתה לשר הביטחון, אבל אני יודע ששר הביטחון עסוק עכשיו בדברים הרבה הרבה יותר מקיפים בעזה ובצפון

ישראל אייכלר:  לכן חשבתי שאתה כממונה על המקום מטעם המדינה כשר הדתות, אולי אתה ואני, ואנחנו, והכנסת, נוכל להפעיל, כי שר הביטחון עסוק

ישראל אייכלר:  אבל משרד הביטחון לא יכול לקחת מקום כזה, שאלפים מגיעים לשם, והוכח כבר בשבועות האחרונים שהוא מקום אסטרטגי לפגיעה, ולא לאפשר מיגוניות או כל דבר שצריך כדי להגן על אנשים

ישראל אייכלר:      הדבר שאני הכי לא רוצה, מתוך ניסיון, זה שיסגרו את המקום

ישראל אייכלר:  הרי הדבר הכי קל לעשות זה לסגור מקום

ישראל אייכלר:  לא סוגרים מקום קדוש לתפילה, שזה חלק בסיסי של פולחן הדת

ישראל אייכלר:  חופש הדת זה חלק ממגילת העצמאות ומשהו מאוד מאוד יסודי

ישראל אייכלר:      אנחנו ראינו ניסים גדולים ביום הילולת הבאבא סאלי, כשהיו מכוונים 40 טילים, והקדוש ברוך הוא מנע את זה, ולמוחרת כן באו טילים

ישראל אייכלר:  אבל אין סומכין על הנס

ישראל אייכלר:  אנחנו חייבים לעשות כל דבר – לא רק מיגוניות, אחת, שתיים, שלוש, אלא מערך מיגוניות

ישראל אייכלר:  וגם אזעקה, ששמעתי שהתקינו שם ולא פועלת כל כך

ישראל אייכלר:      ולכן, אנא ממך, כשר הדתות, והמנכ"ל שלך, קחו את זה לידיים באחריות, שבכל עת ובכל שעה שחלילה יש אזעקה, יהיה לכולם לאיפה ללכת – בתוך המערה, מתחת למערה, במיגוניות, איפה שיש, אבל שלא יישאר אף אחד חשוף לפגיעה חס וחלילה

ישראל אייכלר:  תודה רבה

מיכאל מלכיאלי: אני מקבל את דבריך

מיכאל מלכיאלי:  נפנה בעזרת השם שוב למשרד הביטחון

מיכאל מלכיאלי:  כמובן, לא נרוץ לפתרון היחיד – לסגור את המקום

מיכאל מלכיאלי:  לא צריך לסגור את הרשב"י, אלא למצוא פתרון ביטחוני שיהיה מקובל על דעתם של גורמי המקצוע – וכבר ציינת היטב את הילולת הבאבא סאלי בנתיבות

מיכאל מלכיאלי:      אדוני היושב-ראש, אני רוצה לציין לשבח את משטרת ישראל, שאתה מכיר אותה מאוד מאוד טוב, המפכ"ל, הממ"ז, שעשו עבודה מאוד מאוד טובה ויסודית, הרבה מאוד שעות של דיונים על מנת לאפשר את ההילולה

מיכאל מלכיאלי:  עברו מעל 120,000 איש עם אפס תקלות, ברוך השם, בסייעתא דשמיא, וצריך להודות להם על זה

מיכאל מלכיאלי:  גם בנושא האזעקה

ישראל אייכלר: אבל מה שהדאיג אותי בדבריך, אדוני השר, זה ששלוש פעמים בשלושה חודשים כבר פניתם, ומשרד הביטחון לא השיב

ישראל אייכלר:  אז אני מבקש שהפעם אין דבר כזה לא משיבים ואין דבר כזה לא מבצעים, כדי להגן על אנשים שבאים להתפלל במקום קדוש

ישראל אייכלר:  תודה רבה

מיכאל מלכיאלי: נפנה שוב, בעזרת השם

אמיר אוחנה: אני מודה מאוד לכבוד השר

מיכאל מלכיאלי: תודה רבה

אמיר אוחנה: אני מודה לחברי הכנסת על השאלות

אמיר אוחנה: [הצעת חוק פ/4182/25; נספחות

אמיר אוחנה: ] 

אמיר אוחנה: אנחנו נעבור לנושא הבא על סדר-היום – הצעות חוק פרטיות בקריאה הטרומית

אמיר אוחנה:  ההצעה הראשונה היא הצעת חוק אספקת החשמל (הוראת שעה), התשפ"ד–2024, של חברנו חבר הכנסת אופיר כץ

אמיר אוחנה:  בבקשה, אני קורא לחבר הכנסת לעלות לדוכן

אמיר אוחנה:  אני גם מברך את ראשי הרשויות הדרוזיות שנמצאים איתנו כאן

אמיר אוחנה:  שלום לכם, ברוכים הבאים לכנסת

אמיר אוחנה:  עד עשר דקות לרשותך

אופיר כץ: אדוני היושב-ראש, תודה רבה

אופיר כץ:  אדוני השר, חבריי חברי הכנסת, ראשי הרשויות, שלום

אופיר כץ:  העדה הדרוזית והצ'רקסית והעם היהודי קשורים יחד בברית אחים – ברית אחים להגנה על מדינת ישראל, ברית אחים להתיישב בארץ ישראל, ברית אחים עמוקה, ברית אחים שהיא גם, בכאב רב, ברית דמים

אופיר כץ:      איבדנו במהלך השנים רבים מהעדה הדרוזית והצ'רקסית במלחמות ישראל וגם במלחמה הנוכחית

אופיר כץ:  מלח הארץ

אופיר כץ:  הגיע הזמן לתת ביטוי לברית האחים הזו לא רק בחובות, אלא גם בזכויות

אופיר כץ:  אנחנו פועלים בשביל זה בחודשים האחרונים, וגם אני באופן אישי

אופיר כץ:  קידמנו והעברנו בזריזות תקציבים לרשויות הדרוזיות והצ'רקסיות שהיו תקועים באוצר, תקציבים שהיו אוויר לנשימה מבחינתם

אופיר כץ:  במתווה הפיצויים האחרון, שמשום מה הוצאו ממנו הרשויות הדרוזיות בית ג'ן, כסרא-סמיע ויאנוח-ג'ת, אנחנו בוועדת הכספים, קואליציה ואופוזיציה, לא הסכמנו לאשר את המתווה בלעדיהם, ובסופו של דבר הרשויות האלה הוכנסו, והן זכו למתווה הפיצויים

אופיר כץ:  ורק לפני כמה שבועות עברה הצעת החוק שלי שקובעת שכל חייל דרוזי או צ'רקסי יקבל תואר במימון מלא מהמדינה

חמד עמאר: כל החיילים, לא רק הדרוזים

אופיר כץ: לא

אופיר כץ:  חבר הכנסת חמד עמאר, תקרא את החוק

אופיר כץ:  החיילים היהודים – לוחמים, והדרוזים והצ'רקסים – חיילים

חמד עמאר: - - -     

אופיר כץ: גם אם אנחנו עושים את זה, אתה לא צריך לנסות לקלקל

אופיר כץ:  עזוב, אתה צריך להיות שותף לזה

חמד עמאר: אני שותף

אופיר כץ: אתה יודע, אתה מהעדה הדרוזית

אופיר כץ:  אתה צריך לשמוח על זה, לא לנסות לקלקל בכוח

חמד עמאר: אל תעשו כאילו שאתם עושים את זה לדרוזים

אופיר כץ: אני יודע שלא נעים לך עכשיו שאנחנו מקדמים את זה

אופיר כץ:  עזוב, תתעלה

חמד עמאר: איזה מקדמים?     

אופיר כץ: תתעלה

אופיר כץ:  עושים דבר טוב לעדה הדרוזית

אופיר כץ:  תתעלה על הפוליטיקה

חמד עמאר: - - - בוא נשמע איזה תנאים אתה מקדם - - -     

אופיר כץ: אך עדיין עומדים בפניהם אתגרי מחיה שחייבים לתקן

אופיר כץ:  בסיורים שקיימתי באזור הצפון נחשפתי לבעיה קשה של היעדר חשמל בבתים רבים שבהם אבות או ילדי המשפחה המתגוררת בבית מגויסים בצו 8

אופיר כץ:  לא ייתכן שאחינו הדרוזים והצ'רקסים, שנכנסים תחת האלונקה ונמצאים בחזית, יקבלו טלפונים מודאגים ממשפחותיהם בעורף שאין להם חשמל; שיחששו מהסיכון הבטיחותי בהיעדר חיבור החשמל בבית; שיחזרו בחופשותיהם הספורות לבית בלי חיבור חשמל

אופיר כץ:  מדינת ישראל חייבת לאותן משפחות שיקיריהן נלחמים על ביטחון המדינה, ושנשיהן וילדיהן שומרים על העורף ביישובים, שלא אחת, בשל סמיכות לגבול, גם מצויים ממילא בסיכון ביטחוני

אופיר כץ:      בשנת 1981 נחקק סעיף 157א לחוק התכנון והבנייה, שקובע כי חברת החשמל לא תספק חשמל למבנה שלגביו לא ניתן היתר בנייה לפי חוק התכנון והבנייה

אופיר כץ:  הוראה זו נועדה לצמצם ולאכוף בנייה לאחוקית

אופיר כץ:  ועדת קמיניץ ותיקוני החקיקה בעקבותיה ב-2017 המשיכו בדרך זו

אופיר כץ:  עם זאת, גם בדיונים בכנסת על חוק קמיניץ עלה הקושי במניעת החיבור לחשמל למבנים לא מוסדרים, וזאת בשל החיבור הפיראטי שלעיתים קיים במבנים אלה ושפעמים רבות מוביל לאסון בטיחותי ולקושי בתכנון תשתיות החשמל

אופיר כץ:      נראה גם ש-30 שנה אחרי חקיקת החוק, ובוודאי בימים אלה של מלחמה, החיבור לחשמל הפך מצרך חיוני אף יותר משהיה אז

אופיר כץ:  בהיעדר חיבור לחשמל היכולת להתקיים קשה כיום עד בלתי אפשרית, והזכות לחשמל אף הוכרה מפסיקה שקשורה לזכות לחיים

אופיר כץ:  מסיבה זו, אך לאחרונה, בכנסת העשרים-וארבע, תוקן חוק התכנון והבנייה והוקלו תנאי הסף לחיבור, כך ששר הפנים יוכל לקבוע בצו מבנים שמוחרגים מהכלל שלפיו חברת החשמל אינה רשאית לספק חשמל בלא היתר, אם הוגשה תוכנית מפורטת לגבי אותם מבנים

אופיר כץ:      עם זאת, בעוד שיש מי שבידם זמן פנוי להגיש תוכניות מפורטות לפי הוראות חוק התכנון והבנייה ולהיות מוחרגים על ידי השר, ישנן אוכלוסיות שניצבות בחזית הלחימה מאז 7 באוקטובר

אופיר כץ:  בעת הזו של המלחמה לאוכלוסיות אלה הן פנאי ואפשרויות לכך, ולכן יש למצוא את הדרך להקל את הדרישות הניצבות בפניהן ולתת להן מענה לצורך הבטיחותי הדחוף

אופיר כץ:  הצעת החוק תסייע בצמצום הסיכון הנשקף לחייו ולשלמות גופו של מי שמתגורר במבנה שאינו מחובר באופן מוסדר לחשמל כיום, שכן היעדר חיבור לחשמל במהלך מלחמה מגביר את הסכנה הנשקפת למתגוררים במבנה באופן משמעותי

אופיר כץ:  חוק דומה נחקק בעבר גם הוא בשל צורך בטיחותי – חוק אספקת חשמל, התשנ"ו–1996 – לתקופה זמנית

אופיר כץ:       בימים אלה של לחימה משמעותית, אין לי ספק שעל הכנסת למצוא את הדרך המתאימה לסייע ליישובים הללו

אופיר כץ:  הממשלה אף מצאה לנכון לייחד להם הטבות ייחודיות בשורת החלטות ממשלה, בין היתר, לנוכח שירותם הצבאי המשמעותי ושיעורי הגיוס הגבוהים במיוחד בקרבם

אופיר כץ:       בהצעת החוק מוצע להסמיך את שר האנרגיה והתשתיות, בהתייעצות עם שר הפנים, לקבוע בצו מבנים למגורים שיהיו זכאים לחיבור חשמל, לאחר ששוכנע כי חיבורם נדרש מטעמי בטיחות או נסיבות מיוחדות המצדיקות את חיבורם

אופיר כץ:  הזכאות מוגבלת רק למתחמים עם מבנים למטרות מגורים שלהם לא ניתן היתר בנייה בשל קושי תכנוני חיצוני

אופיר כץ:  הרשות המקומית תעניק לדיירי המבנה במתחם שהשר פרסם לגביו אישור, שיהווה אסמכתה עבור חברת החשמל לאספקת חשמל לאותו מבנה, לאחר שמולאו הדרישות של חברת החשמל

אופיר כץ:       זה חוק חשוב, שיחול לתקופה של שנתיים שבמהלכן הרשויות והמועצות של אותם יישובים יצטרכו לעשות מאמץ, בסיוע משרד הפנים, ולהגיש תוכנית מפורטת על מנת לעמוד בהוראות החוק הקיים

אופיר כץ:  בהתאם להחלטות הממשלה ולהצעת החוק, היישובים הללו יקבלו לשם כך סיוע תקציבי, ובעיקר סיוע מקצועי, על מנת שיוכלו להאיץ את תהליכי התכניות המפורטות אצלן ככל הניתן ועל מנת שבתום התקופה הן יוכלו להתחבר לחשמל באופן סדור

אופיר כץ:       אני חושב שלהתנגד בעת הזו לפתרונות ולהקלות ולהנציח מצב קיים בשביל הסדרה עתידית זאת טעות שתביא להפקרה של העורף

אופיר כץ:  נסיבות המלחמה מייצרות קושי ופגיעה ממשיים והחיבור לחשמל חשוב שבעתיים בימים אלה

אופיר כץ:  איננו יכולים להתעלם מהפגיעה הזו ביחס ליישובים שמיטב בניהם מחרפים את חייהם במלחמה שעה שבתיהם לא מחוברים לחשמל באופן המהווה סיכון בטיחותי למשפחותיהם

אופיר כץ:       אני מודע לכך שמדובר בהצעת חוק שחותרת לתקופה זמנית בלבד תחת מטרות הסדרת הבנייה, ויש שיטענו שהיא תתמרץ בנייה לא חוקית

אופיר כץ:  אך הצורך והמצוקה של האוכלוסייה הדרוזית והצ'רקסית, בין היתר, לנוכח המיקומים של היישובים שלהם באזורי גבול, הם אדירים, ואיננו יכולים להתעלם מהם בתקופה זו

אופיר כץ:  החוק יחול על בתים שכבר מתגוררים בהם, ולתקופה זמנית, ובשל כך לא יהיה תמריץ לבנייה לא חוקית; מה גם שבתקופת הוראת השעה ייעשו מאמצים למצוא פתרונות שלא יפגעו בהמשך הסדרת הבנייה

אופיר כץ:       בהכנת הצעת החוק אצעד עקב בצד אגודל ליצירת האיזונים המתאימים עם הגורמים המקצועיים במשרד הפנים והאנרגיה והתשתיות, ותוך קשב גם לייעוץ המשפטי של הכנסת, על מנת לייצר את הפתרון הזמני המיטבי שיתחשב במכלול השיקולים

אופיר כץ:  ישנה חשיבות ביישום מהיר של החקיקה הזו, ובה בעת חשוב גם שהרשויות המקומיות של היישובים יפעלו ביתר שאת בשיתוף ובתיאום עם משרדי הממשלה בתקופת הוראת השעה של החוק להגשת תוכנית מפורטת

אופיר כץ:       לסיכום, זו הצעה חשובה שפותרת עוול שתוצאותיו בתקופת המלחמה עלולות להיות הרות גורל

אופיר כץ:  אני מודה לפורום ראשי הרשויות הדרוזיות והצ'רקסיות, לשייח' מוואפק טריף, לחבריי השרים, לשר הפנים משה ארבל, לשר המשפטים יריב לוין, לשר האנרגיה היוצא ישראל כץ שסייע לי בתהליך ההתנעה, ולשר האנרגיה הנכנס אלי כהן, שנותנים לי רוח גבית להמשך קידום ההצעה ונכונים לסייע בידי ליישום העתידי של החקיקה

אופיר כץ:       אני קורא לכם, חבריי חברי וחברות הכנסת, לאשר את הצעת החוק בקריאה הטרומית

אופיר כץ:  תודה

וליד אל-הואשלה: מה עם החברה הערבית? למה החברה הערבית לא כלולה בהצעה?     

אמיר אוחנה: תודה רבה לחבר הכנסת אופיר כץ

אמיר אוחנה:  אני מזמין כעת את שר האנרגיה אלי כהן לשאת את דברו ולומר את עמדת הממשלה

אמיר אוחנה:  בבקשה, כבוד השר

אמיר אוחנה:  אם אינני טועה, פעם ראשונה על הדוכן בתפקיד הזה

אלי כהן: אכן כן

אמיר אוחנה: אז אני מאחל לך בהצלחה, כמובן

אלי כהן: תודה, אדוני יושב-ראש הכנסת

אלי כהן:  חברי חבר הכנסת אופיר כץ, יושב-ראש הקואליציה, ראשי הרשויות שנמצאים איתנו כאן – חברי חבר הכנסת כץ, אני רוצה להודות לך שזיכית אותי שהחוק הראשון שאני מתייחס אליו בתפקידי הנוכחי כשר האנרגיה והתשתיות זה קידום של החוק החשוב הזה שיאפשר את הדבר שכל כך מגיע לאחינו בני העדה הדרוזית והצ'רקסית להתחבר לחשמל

אלי כהן:  אחינו בני העדה הדרוזית קשרו את גורלם במדינת ישראל, מדינת העם היהודי

אלי כהן:  רואים את זה בכל אחד מתחומי החיים שבו הם לוקחים חלק

אלי כהן:  מדובר בעדה של אנשים איכותיים, שומרי חוק, שגם בשעה הזאת נלחמים כתף אל כתף באתגרים שמדינת ישראל נמצאת בהם בגבולות השונים שלנו

אלי כהן:  לכן חשוב שהברית בין העם היהודי לבין העדה הדרוזית לא תהיה רק ברית של דמים ולא תהיה רק ברית שקמה וקורית בזמן מלחמה, אלא הברית הזאת תבוא לידי ביטוי בכל אחד מהדברים שקורים

אלי כהן:       אני שמח שגם בתפקידים הקודמים שלי כשר הכלכלה והתעשייה פעלתי לקדם אזורי תעשייה ולפתח כלכלה ביישובים הדרוזיים

אלי כהן:  אני שמח שגם בתקופתי כשר החוץ וגם בקורס הצוערים האחרון שנפתח, מונו שלושה נציגים מקרב העדה בקורס צוערים, שלימים גם יגיעו ויהיו שגרירים

אלי כהן:  גם היום צריך לתקן את אותה עוולה, שנוכל להבטיח לאלו שחוזרים מהקרב ולאלו שחוזרים לביתם ובכלל את החיבור לאותו מוצר בסיסי, שזה למעשה החשמל

אלי כהן:       אני אומר בצורה ברורה גם לכל מי ששואל, וזאת גם עמדתי: מי שנותן יותר, מגיע לו יותר

אלי כהן:  מי שנרתם, מי שנמצא, מי שנלחם, מי שפועל לשמור על המדינה, אז כן, צריך לומר בצורה ברורה שמגיע לו

אלי כהן:  לכן אנחנו נמצאים פה בקריאה הטרומית, אבל אין לי ספק שאנחנו נפעל לקדם את הדבר הזה עד אשר הוא יקרום עור וגידים

אלי כהן:  שוחחתי כבר בשבוע הראשון גם עם מנכ"ל חברת חשמל על מנת להיערך ליישום החוק, ואנחנו נפעל בכל הכלים שעומדים לרשותנו על מנת לתקן עוול ארוך שנים ומאוד משמעותי

אלי כהן:  לכן אני כאן, גם כנציג הממשלה וגם כשר האנרגיה והתשתיות, קורא לכל חברי הבית לתמוך בהצעת החוק החשובה הזאת, לתקן את העוול הזה

אלי כהן:  חשוב שאנחנו נזכור לתקן גם את אותן עוולות ופערים לא רק בתקופת מלחמה, כי הברית בינינו והשותפות בינינו קיימות לאורך זמן

אלי כהן:  אני קורא לכולם לתמוך בחוק הזה

אלי כהן:  תודה רבה

וליד אל-הואשלה: אתה, כשר, מפלה את החברה הערבית

אמיר אוחנה: אני מודה מאוד לשר האנרגיה

אמיר אוחנה:  ביקש להתנגד להצעת החוק חבר הכנסת ווליד טאהא

אמיר אוחנה:  אני מזמין אותו לדוכן

אמיר אוחנה:  עד שלוש דקות לרשותך, אדוני

וליד טאהא: מכובדי היושב-ראש, ראשי הרשויות, חברי הכנסת, חשמל הוא מצרך חיוני בסיסי שבלעדיו אי-אפשר להתקיים בימים אלה

וליד טאהא:  חשמל לא היה צריך להיות תלוי בשום קריטריון ששיקולים זרים יכולים לעמוד מאחוריו

וליד טאהא:  אני הייתי רוצה לראות כל בית במדינת ישראל, בחברה היהודית ובחברה הערבית, כולל את אחינו ביישובים הדרוזיים והצ'רקסיים, מחובר לחשמל

וליד טאהא:  אבל מה לעשות שהמדינה השתמשה בחשמל ככלי ענישה קולקטיבי כדי לנופף בו נגד החברה הערבית, ובכלל זה נגד היישובים הדרוזיים והצ'רקסיים

וליד טאהא:       עלה לכאן חבר הכנסת אופיר כץ, המציע, ואחריו כבוד השר, ובעזות מצח וללא בושה דיברו בגישה עדתית

וליד טאהא:  הרי חשמל הוא מצרך חיוני בדאלית אל-כרמל, במע'אר ובכל יישוב, כמו גם בטייבה, כפר קאסם, נצרת, רהט ובכל יישוב אחר

וליד טאהא:  למה צריך להעניש ילד בטייבה, נצרת, רהט, ג'יסר א-זרקא, ולא לאפשר לו חיבור לחשמל?      אנחנו הגשנו בקואליציה הקודמת – אני הגשתי – הצעת חוק מבוססת עקרון תכנון כדי לחבר את הבתים לחשמל

וליד טאהא:  אתה יודע מה היה לכם, השר כהן, אופיר כץ? אז התחשמלתם

וליד טאהא:  התנגדתם

וליד טאהא:  השתגעתם שהיישובים הערביים הולכים להתחבר לחשמל

וליד טאהא:  דאלית אל-כרמל למשל נהנתה מהתיקון

וליד טאהא:  ועדיין היישובים יכולים להגיש בקשות מבוססות תכנון ולקבל אישורים לחיבור חשמל

וליד טאהא:  אבל היום עליתם לכאן כדי לדבר עדתית

וליד טאהא:  הלוואי שהיית עולה, אופיר כץ, כדי לומר שאתה רוצה להחיל את זה על כל היישובים במדינה, אז היינו תומכים בהתלהבות

וליד טאהא:  אבל עלית לשקר לאנשים מהיישובים הדרוזיים – ראשית, בגלל שזאת רק הצעה טרומית, שמשרד המשפטים מתנגד לה והיא לא תתקדם מעבר לכך; שנית, חשבת שאתה עושה טוב ליישובים האלה, אבל אתה עושה להם עוול

וליד טאהא:  השיח העדתי הזה הוא שיח מגעיל, שלא היה צריך להתנהל מעל הדוכן, ובכלל במדינת ישראל

וליד טאהא:  תודה רבה, היושב-ראש

אמיר אוחנה: תודה רבה, אדוני

אמיר אוחנה:  חבר הכנסת כץ, מבקש להשיב או שנצביע? מבקש להשיב

אמיר אוחנה:  בבקשה, עד שלוש דקות לרשותך

אופיר כץ: אמרת שהצעת החוק הזאת תעבור אך ורק בקריאה טרומית

וליד טאהא: נכון

אופיר כץ: נחיה ונראה

אמיר אוחנה: תודה רבה

וליד טאהא: לא השבת על העדתיות

אמיר אוחנה: חברי הכנסת, אנחנו עוברים להצבעה על הצעת חוק אספקת החשמל (הוראת שעה), התשפ"ד–2024

אמיר אוחנה:  ההצבעה תהיה אלקטרונית, אנא שבו במקומותיכם

אמיר אוחנה:  נאפשר לכל חברי הכנסת לשבת

אמיר אוחנה:  הצבעה כעת

אמיר אוחנה: בעד ההצעה להעביר את הצעת החוק לוועדה – 24 

אמיר אוחנה: נמנעים – אין  

אמיר אוחנה: 24 בעד, אין מתנגדים ואין נמנעים

אמיר אוחנה:  אני קובע כי הצעת חוק אספקת החשמל (הוראת שעה), התשפ"ד–2024, של חבר הכנסת אופיר כץ, התקבלה בקריאה הטרומית ותעבור לוועדת הכלכלה להכנתה לקריאה הראשונה

אמיר אוחנה:  ברכות גם לראשי המועצה של כסרא-סמיע, חורפיש ובית ג'ן, יאסר ג'דבאן, עבדאללה ח'יר אל-דין וראדי נג'ם

אמיר אוחנה: [הצעת חוק פ/4144/25; נספחות

אמיר אוחנה: ] 

אמיר אוחנה: נעבור לנושא הבא – הצעת חוק סיוע לסטודנטים המשרתים במילואים (הוראת שעה – חרבות ברזל), התשפ"ד–-2023, של חבר הכנסת מיכאל מרדכי ביטון וקבוצת חברי הכנסת

אמיר אוחנה:  חבר הכנסת ביטון איתנו, ואני מזמין אותו לנמק את הצעת החוק, בבקשה

אמיר אוחנה:  תודה לראשי המועצה, תודה לחברי הכנסת

אמיר אוחנה:  חבר הכנסת מיכאל ביטון, רשות הדיבור שלך, עד עשר דקות לרשותך

מיכאל ביטון: אדוני היושב-ראש, מעטים הם הרגעים שבהם הכנסת מתעלה למעשה נכון, בשעה הנכונה, למען הציבור הנכון ובמהירות הדרושה

מיכאל ביטון:  אנחנו מביאים לכאן את החוק שיסייע לסטודנטים במילואים לחזור לאוניברסיטה ולמכללה ולא להפסיד את שנת הלימודים, ולקבל את כל השירות והעזרה, גם המימונית וגם התפקודית, כדי להצליח

מיכאל ביטון:  אבל איך נולד חוק? קודם כול, צריך לומר דברים בשם אומרם

מיכאל ביטון:  בטכניקה של הדפים, הייתי מציע גם למזכירות הכנסת וגם לך כיושב-ראש – אם יש הצעת חוק ביוזמה של שני ח"כים, אני מציע שברשומות הם יופיעו יחד

מיכאל ביטון:  לפעמים מופיע רק השם הראשון, אבל לעיתים זו עבודת צוות

מיכאל ביטון:  אז אני חתום ראשון, אבל מי שיזם איתי את החוק הזה הוא חבר הכנסת יוסי טייב, והמפעל הזה הוא מפעל משותף של שנינו, והקרדיט שלו יותר גדול משלי על החוק הזה

אמיר אוחנה: היות שאמרת את הדברים, הם יהיו חקוקים בדברי ימי הכנסת לעולמי עד

מיכאל ביטון: אני רוצה שגם תהיה דרך לציין בחוק מסוים שני שמות, כי זה מפעל משותף

מיכאל ביטון:  אבל לא נשארנו לבד

מיכאל ביטון:  הלכנו פה מושב-מושב והחתמנו 85 ח"כים

מיכאל ביטון:  גם היושב-ראש

מיכאל ביטון:  אתה יודע כמה נחת לעם ישראל שבדף מופיעים יאיר לפיד ואריה דרעי וליברמן ומיכאלי וגפני, ובעצם כולם, 85 ח"כים – שרים וסגנים שרים לא יכולים לחתום – כל הבית הזה חתם, וזה הדבר הטוב

מיכאל ביטון:  הדבר הפחות טוב הוא שעברו 100 ימים מאז שחיילי המילואים נלחמים, והם בעננה כבדה

מיכאל ביטון:  פגשנו את הנושא הזה כשראינו שחיילים וחיילות וקצינים וקצינות של מילואים באים לבית הזה, לפני חודשיים, בוועד פעולה של אנשי המילואים, ואומרים לנו: אנחנו מודאגים

מיכאל ביטון:  זה לא שאין גופים אקדמיים שהתחילו להיערך – חלקם עשו מעשים טובים ונכונים ולא חיכו לממשלה ולא חיכו לכנסת – אבל היו פערים, הייתה אפליה

מיכאל ביטון:  יכול היה לבוא מהנדס ממוסד מסוים, ומהנדס ממוסד אחר, לצאת מהלחימה ולקבל סל אחר עם פערים גדולים מדי

מיכאל ביטון:  זה דבר שמדינה לא יכולה להרשות לעצמה

מיכאל ביטון:  ואני אמרתי לחיילות ולחיילים ולמפקדים שאנחנו ניקח את זה, וניקח את זה בנחישות, ואם הממשלה לא רצה קדימה במעשה הנכון למען חיילי המילואים, אנחנו נריץ אותה קדימה

מיכאל ביטון:  והבאנו חוק בקונסנזוס – וזה נדיר שמביאים חוק פרטי, ועכשיו נכנסנו לחוקים פרטיים – והוא מגיע בהסכמה של קואליציה ואופוזיציה

מיכאל ביטון:       זה הזמן להודות גם לאופיר כץ, גם למירב בן ארי, גם ליאיר לפיד, כראש האופוזיציה, שביחד אישרו לנו להביא את החוק הזה

מיכאל ביטון:  אנחנו גם הבטחנו לשלב בחוק הזה דברים של חבר הכנסת קינלי טור פז, שעוסק במלגה לסטודנטים, ולאחד את החוק שלנו עם חקיקה ממשלתית

מיכאל ביטון:  היום במלחמה מעל 80,000, 100,000 סטודנטים במילואים, שמהווים שליש מהמוסדות האקדמיים

מיכאל ביטון:  יש מוסדות אקדמיים בישראל שהסטודנטים בקרבם 40%-50%, זאת אומרת שהם שוממים ללא אנשי המילואים, ולאט-לאט אנשי המילואים ישובו

מיכאל ביטון:  לא כולם ישובו, וגם עבורם אנחנו צריכים פתרון, שסל הסיוע הזה ילווה אותם גם לשנה הבאה ולעוד שנתיים, שהוא לא יהיה קצר מועד אלא חזרה נכונה למי שלא יוכל להשלים את שנת הלימודים הנוכחית

מיכאל ביטון:       זאת ההזדמנות גם להודות לוועדת החינוך, שהיא בית – חבר הכנסת טייב, ועדת החינוך שהיא בית; מנהלת הוועדה, שהלכה איתנו מהר; הייעוץ המשפטי הנהדר שלך בוועדה, שהביא רעיון יפה, לחבר חוקים, למזג אותם, להכין נוסח משותף לפני שמתחילים לרדת לפרטים בוועדה

מיכאל ביטון:  ויבואו על הברכה גם הייעוץ המשפטי וגם הנהלת ועדת חינוך, וגם הממ"מ, שתמך אותנו במחקר מתאים – אגף המידע והמחקר של הכנסת, שהביא לנו את המחקר המתאים

מיכאל ביטון:       אנחנו נפעל לכך שבחוק הזה סטודנט יקבל עזרה גם עם היכולת לדחות קורסים שנה קדימה, לחזור על הקורס ללא תשלום נוסף, ללמוד אותו באופן מקוון, לקבל אותו מוקלט, להמיר חלק מהקורסים בהסכמה לציון עובר, אופציה להיבחן בעל פה, אופציה להמיר את המבחן בעבודה בכתב, סיוע בהשלמת הלימודים באמצעות הדרכה, שיעורי עזר, חומרי עזר, ושכר לימוד גם למקרים שבהם יש קושי כלכלי – לצד, ולא במקום, כל סיוע שהמדינה כבר נתנה; לא לעשות חילופים, שאם נביא פה לכסף לסטודנט במילואים, מישהו ייקח לו מלגה ממקום אחר, אלא כתוספת

מיכאל ביטון:  גם אמרנו אמירה: סטודנט זה לא 10,000 שקלים של שכר לימוד במוסד ציבורי, במכללה או אוניברסיטה ציבורית; סטודנט עולה לעצמו ולמשפחתו בין 40,000 ל-50,000 שקל, כשהוא חי צנוע – זה שכר הדירה והמעונות, זה המזון, זה הנסיעות, זה הספרים, זה חומרי הלימוד וכל הוצאה אחרת

מיכאל ביטון:       דיברנו על כך שסטודנטים ישובו גם עם משבר נפשי, והאוניברסיטאות והמכללות נערכות למערך של תמיכה וליווי טיפולי ומנטלי עם החזרה לספסל הלימודים

מיכאל ביטון:  דיברנו על בני ובנות הזוג של סטודנטים במילואים

מיכאל ביטון:  הרי אנחנו יודעים שלוחם יצא למלחמה וזה קשה

מיכאל ביטון:  אבל בת זוגו של לוחם, או בן זוגה של רופאה במילואים, שהיא בעזה – ויש רופאות כאלה ברגעים אלה ממש – הוא נושא בנטל לא פחות: לטפל בשלושה, חמישה ילדים, לעבוד וללמוד

מיכאל ביטון:  ולכן בני ובנות הזוג של אנשי המילואים יידרשו לקבל מענה בחקיקה הזאת

מיכאל ביטון:       אנחנו לא יכולים לעבוד לאט בחוק הזה

מיכאל ביטון:  היושב-ראש, ממך אני מבקש את הבקשה הבאה: כשאנחנו נסיים להעמיד מהר בוועדה את החוק הממשלתי ואת החוק הפרטי המוצמד בנוסח משותף – להביא את זה למליאה הכי מהר

מיכאל ביטון:  חובתנו, חבר הכנסת טייב – סימון, סימון, אתה יודע שטייב עכשיו מגיש פה חוק? שהחוק הזה הוא שלו?     

יוסף טייב: אנחנו מדברים על זה - - - בשבוע הבא

מיכאל ביטון: אני יודע

מיכאל ביטון:  אני יודע שסימון - - -      

מיכאל ביטון: אני יודע שלסימון אכפת מהסטודנטים, והוא איתנו עמוק בדבר הזה, והלך למכללות ולאוניברסיטאות

מיכאל ביטון:  אני רוצה להגיד לך, ביקשתי מהמליאה שתתכנס מהר להעביר את החוק המשולב, שמצרפים גם את הפרטי וגם את הממשלתי יחד, אבל העבודה שלנו בוועדה צריכה להיות מואצת, יום ולילה, לגמור את הנוסח, ואנחנו נתקשה לגמור את הנוסח בלי גב של האוצר

מיכאל ביטון:  אני לא רואה פה את נציגי האוצר, אבל כבר הצהירו על כ-9 מיליארד לאנשי המילואים, את אותה מלגה שקינלי טור פז ואנחנו יוזמים לאנשי המילואים, להעביר ראשונה בחבילה לאנשי המילואים, כדי שנוכל להביא את החוק הזה, שיהיו בו היבטים רגולטוריים של פיקוח ובקרה, ומוסדות אקדמאיים, בין אם הם פרטיים, בין אם הם ציבוריים, יעשו את העבודה, לצד מימון וסיוע תקציבי

מיכאל ביטון:       עוד דבר אחרון, יש עננה של קיצוצים במוסדות האקדמיים כחלק מקיצוצי הממשלה

מיכאל ביטון:  אבל אנחנו דרשנו מהאוניברסיטאות והמכללות לעבוד ולתת, והם הוציאו כסף, והם התחייבו לתת מלגות, והם הלכו לפילנתרופיה והביאו מיליונים מהעולם למלגות האלה

מיכאל ביטון:  והפילנתרופים שואלים: איפה הממשלה? למה היא שולחת את האוניברסיטה להביא מלגה מהעולם ולא שמה מלגות שלה למילואימניקים שחוזרים מהקרב? אז אנחנו מבקשים מהאוצר לפתוח את הלב, לגבות אותנו בוועדה, ולהביא פתרון מימוני כדי שהחוק הזה גג יגיע תוך שבוע – כי עברו 100 ימים, העננה והדאגה של הסטודנטים גדולה, ואנחנו רוצים להביא להם חוק ופתרונות כדי שאף אחד לא יישאר מאחור, כולם יגיעו לקו הסיום, ואף אחד לא יפסיד שנה אקדמית

מיכאל ביטון:  זו חובתנו המוסרית מול הלוחמים והלוחמות הנהדרים כשהם בחזית

מיכאל ביטון:  תודה רבה

אמיר אוחנה: אני מודה מאוד לחבר הכנסת ביטון, ומתכבד להזמין את כבוד השר איתמר בן גביר להשיב בשם שר החינוך על ההצעה

אמיר אוחנה:  בבקשה

אמיר אוחנה:  עד עשר דקות לרשותו של אדוני

אמיר אוחנה:  בבקשה

איתמר בן גביר: הכול בסדר

איתמר בן גביר:  זה יהיה הרבה יותר קצר

איתמר בן גביר:  אדוני היושב-ראש היקר, כנסת נכבדה, חבריי השרים, חברי הכנסת הנכבדים, חבר הכנסת ביטון, הממשלה לגמרי לגמרי איתך

מיכאל ביטון: גם טייב

אמיר אוחנה: ביטון וטייב

אמיר אוחנה:  הצעה משותפת

איתמר בן גביר: טייב

איתמר בן גביר:  אם אני לא זוכר, יהיה לי מצפון על עצמי

איתמר בן גביר:  חבר הכנסת טייב היקר, המוכשר, ויתר חברי הכנסת, מטרת הצעת החוק המוצעת הינה לקבוע בהוראת שעה למשך תקופת המלחמה הוראות שונות שמטרתן לסייע לסטודנטים המשרתים בשירות מילואים

איתמר בן גביר:  נדמה לי שכולנו יודעים שבממשלה הזאת נעשו דברים בשביל המילואימניקים שמעולם לא נעשו, והממשלה מובילה שינויים גדולים בתחום הזה

איתמר בן גביר:  זה מגיע להם

איתמר בן גביר:  הם נלחמים שם בשביל כולנו

איתמר בן גביר:       בין ההקלות שהצעת החוק מציעה – לאפשר לסטודנט המשרת במילואים ונעדר בשל כך משליש מהשיעורים בקורס, לחזור על הקורס ללא תשלום נוסף, להמיר את הציון בקורס לעובר או להמיר את הבחינה לבחינה בעל-פה או לעבודה

איתמר בן גביר:  בנוסף, מוצע לקבוע כי המוסד יסייע לסטודנט המשרת במילואים בהשלמת חומר הלימוד שהפסיד, לרבות סיוע במימון לשיעורי עזר, כמובן בהתחשב ברקע החברתי-כלכלי של אותו הסטודנט

איתמר בן גביר:       על מנת להבטיח את קיום הוראות החוק, מוצע לקבוע כי המל"ג תהיה רשאית להחליט על הפחתת תקצוב למוסד שהפר את הוראות החוק – ממש כך, סנקציות כנגד מי שפועל בניגוד לחוק הזה

איתמר בן גביר:  עוד מוצע לקבוע, כי הסטודנט המשרת במילואים בתקופת הוראת השעה יהיה זכאי למלגה בסכומים אחידים ולפי אמות מידה שייקבעו

איתמר בן גביר:  סכומי המלגה ייקבעו בהתחשב בתקופה שבה שירת הסטודנט במילואים, ובסיוע הכספי שקיבל ממקורות אחרים, ככל שאכן קיבל סיוע כזה

איתמר בן גביר:       אפשר להרחיב כאן עוד ועוד ועוד, אבל גולת הכותרת, חבריי חברי הכנסת, היא שההצעה הזאת נדונה בוועדת השרים לענייני חקיקה, והוחלט בוועדת השרים לתמוך בהצעה בקריאה טרומית

איתמר בן גביר:      אני רוצה רק להזכיר שיש הצעת חוק ממשלתית

איתמר בן גביר:  הצעת חוק המועצה להשכלה גבוהה (מתן עדיפות בסיוע לתלמידים ששירתו בשירות סדיר או בשירות מילואים) היא הצעת חוק ממשלתית

איתמר בן גביר:  במסגרת הדיונים עלתה מצד ועדת החינוך האפשרות לשלב את הצעת החוק הנדונה, או חלקה, בתוך הצעת החוק הממשלתית, והצוותים עובדים בימים הללו על השילוב הנכון והראוי

איתמר בן גביר:  ולכן ההסכמה לקריאה טרומית היא בכפוף למיזוג ההצעה עם הצעת החוק הממשלתית

אמיר אוחנה: מקובל על היוזמים? מקובל

איתמר בן גביר: ובנימה אישית, אנחנו רוצים להגיד לכם תודה רבה

איתמר בן גביר:  אדוני היושב-ראש, אני חושב שכולנו בבית הזה מאוחדים סביב הדאגה למילואימניקים שלנו, סביב הרצון לעזור, לתת

איתמר בן גביר:  והאמת היא שזה לא שאנחנו עוזרים להם; הם עזרו למדינה, הם פעלו למען המדינה, זה מגיע להם בזכות ולא בחסד

איתמר בן גביר:  כל הכבוד לצה"ל

איתמר בן גביר:  תודה

אמיר אוחנה: אני מודה מאוד לשר בן גביר

אמיר אוחנה:       אנחנו נעבור להצבעה

אמיר אוחנה:  חברי הכנסת, מצביעים על הצעת חוק הצעת חוק סיוע לסטודנטים המשרתים במילואים (הוראת שעה – חרבות ברזל), התשפ"ד–2023

אמיר אוחנה:  לאט-לאט, נאפשר לחברי הכנסת להגיע לכיסאותיהם

אמיר אוחנה:  ואנחנו מצביעים כעת

אמיר אוחנה: בעד ההצעה להעביר את הצעת החוק לוועדה – 23 

אמיר אוחנה: נמנעים – אין   

אמיר אוחנה: חברת הכנסת אלהרר לא הספיקה להצביע, אבל היא מודיעה שהיא מצביעה בעד

אפרת רייטן: רגע, רגע - - -     

אמיר אוחנה: יש בעיה טכנית? לא

אמיר אוחנה:  אז אני מוסיף לפרוטוקול גם את חברת הכנסת אפרת רייטן מרום

אמיר אוחנה:  התוצאה היא 23 בעד, אין מתנגדים ואין נמנעים

אמיר אוחנה:  אני קובע כי הצעת החוק עברה, ותועבר לוועדת החינוך, התרבות והספורט לצורך הכנתה לקריאה הראשונה

אמיר אוחנה: [הצעת חוק פ/3757/25; נספחות

אמיר אוחנה: ] 

אמיר אוחנה: נעבור להצעת החוק הבאה, הלוא היא הצעת חוק לימוד חובה (תיקון – עובד סוציאלי או פסיכולוג חינוכי במוסד חינוכי ביישוב סמוך גבול), התשפ"ג–2023, של חברת הכנסת דבי ביטון, ואני מתכבד להזמין אותה לדוכן להציג את הצעתה

אמיר אוחנה:  בבקשה

אמיר אוחנה:  עד עשר דקות לרשותך

דבורה ביטון: אדוני היושב-ראש, כבוד השר, חברי הכנסת, כבוד היושב-ראש, לפני שאני אתחיל את דבריי אני חייבת לומר שאני נבוכה

דבורה ביטון:  אני נבוכה, ואני אסביר למה

דבורה ביטון:  הצעת החוק המונחת היום לפניכם הוגשה בחודש יולי, כשהממשלה עוד חשבה שזה בסדר לנו לגדל את דור הקסאמים

דבורה ביטון:  הצעת החוק מציעה להסדיר בחוק מפגשים קבוצתיים לתלמידים על מנת להפיג חרדה ולהתמודד עם מצבי לחץ במשבר

דבורה ביטון:  מאחר שהיא נכתבה בקיץ, לפני הטבח הנורא, היא מצומצמת וכוללת רק יישובים הנמצאים במרחק של עד שבעה קילומטר מרצועת עזה, ועד תשעה קילומטרים מגבול לבנון

דבורה ביטון:  לצורך המפגשים הקבוצתיים יוצבו במוסדות החינוך פסיכולוג חינוכי או עובד סוציאלי לפחות עשר שעות שבועיות

דבורה ביטון:       אבל כנראה הממשלה עדיין נמצאת ב-6 באוקטובר, אחרת אני לא מצליחה להבין את ההחלטה השערורייתית של ועדת השרים להתנגד לה

דבורה ביטון:  זו הצעת חוק שברמה הערכית והמוסרית פשוט אי-אפשר שלא לאשר

דבורה ביטון:  פסילת הצעת החוק מוכיחה ירידה לשפל המדרגה של אנושיות בסיסית

דבורה ביטון:       כשנודע לי על החלטת ועדת השרים לחקיקה, שכאמור החליטה להצביע נגד הצעת החוק, הייתי חייבת לקרוא את ההחלטה כמה פעמים

דבורה ביטון:  רציתי להבין מאיפה האטימות הזו לדחות הצעה בסיסית כל כך; איזו רשעות צריך לגלות כדי לא להבין שהצעת חוק כזו חייבת לעבור בקריאה טרומית כדי שעל הפרטים ניתן יהיה לדון בוועדה הרלוונטית

דבורה ביטון:  מה אתם לא מבינים? אתם לא מבינים שבעת הזאת ילדים ובני נוער זקוקים לסיוע נפשי קבוצתי? לא כל אחד מוכן ללכת לטיפול פרטני

דבורה ביטון:  חלק מהילדים חשים בושה ואי-נוחות, ולכן בדיוק לשם כך נוצרה המסגרת המאפשרת טיפול וייעוץ פסיכולוגי קבוצתי, כך שהילדים לא ירגישו אות קין על מצחם

דבורה ביטון:  אני אפילו מתביישת בחברי ועדת השרים לחקיקה שהייתה להם החוצפה להתנגד

דבורה ביטון:       אדוני שר המשפטים, חבר הכנסת יריב לוין, השר יואב קיש, חבר סיעתכם שלום דנינו חתום על ההצעה הזו; אדוני שר הביטחון הלאומי, חבר הכנסת איתמר בן גביר, חברי סיעתך יצחק קרויזר וחברת הכנסת סון הר מלך חתומים על הצעת חוק זו; השרים חיים ביטון ויואב בן צור, חבר סיעתכם חבר הכנסת אברהם בצלאל חתום על ההצעה הזו

דבורה ביטון:  כן, תבינו, אנשים מהסיעה שלכם חתומים, כי הם מבינים את הצורך

דבורה ביטון:  אז במשרד החינוך טוענים שהנושא תוקצב לפני המלחמה בהחלטת ממשלה

דבורה ביטון:  הם רק שכחו לציין שהחלטת הממשלה מדברת רק על אזור הדרום

דבורה ביטון:       הם אף הגדילו את חטאם וטענו שאין מספיק עובדים סוציאליים ופסיכולוגים, שבגלל בעיות כוח אדם לא ניתן בכלל לממש את הצעת החוק הזאת

דבורה ביטון:  אני אומרת לכם, זה עיוורון מוחלט

דבורה ביטון:  בעניין התקציב אתם אישרתם תקציב קטן, אבל זה היה לפני המלחמה

דבורה ביטון:  תגיד לי, שר החינוך יואב קיש, אתה ומשרדך, אתם באמת לא ערים לכך שב-7 באוקטובר קרה משהו? אתם לא קולטים שהצורך בשירות פסיכולוגי לתלמידים גדל עשרת מונים מאז תחילת המלחמה? איך אפשר לעצום עיניים בפני כל האירועים הדרמטיים שהתחוללו ביישובי עוטף עזה ובצפון ולהשאיר את התקציב כמו שהוא, כי הוא כבר אושר בעבר? זהו עיוורון מוחלט

דבורה ביטון:       ובאשר למחסור בפסיכולוגים ובעובדים סוציאליים, זהו שקר מוחלט

דבורה ביטון:  יש לי מכתבים גם מאיגוד העובדים הסוציאליים וגם מהתנועה למען הפסיכולוגים; שני הגופים האלה אומרים באופן מפורש: יש לנו פסיכולוגים ויש לנו מטפלים, יש לנו עובדים ועובדות סוציאליות, אבל הם לא מוכנים לעבוד בשכר נמוך

דבורה ביטון:  רק השבוע, ביום שני, אמרה אביגיל בר, פסיכולוגית בשירות הציבורי, בוועדה לביקורת המדינה: השכר שלי 53 שקלים לשעה; בעלי אמר לי: די, נלחמת מספיק

דבורה ביטון:  המון חברים שלי עזבו, אני בין הבודדות שנשארתי מהמחזור שלי

דבורה ביטון:      אני מבינה שבטבלאות האקסל של משרדי הממשלה ושל שר החינוך המספרים מסתדרים מצוין, ואם אף אחד לא מוכן לבוא לעבוד בשכר נמוך, אז לא יהיו מטפלים לילדים שלנו

דבורה ביטון:  איזה יופי, האקסל מסתדר מצוין

דבורה ביטון:  תגידו, אתם שם בממשלה, חשבתם פעם להפוך את הסדר ולשאול את עצמכם מה צריך לעשות עם עובדים ועובדות מקצועיות? השכל הישר אומר שיש מספיק עובדים פנויים, אבל הם מוכנים לעבוד בשכר ראוי, והילדים שלנו זקוקים לעובדים האלה

דבורה ביטון:      אדוני היושב-ראש, בשורה התחתונה העובדות פשוטות: קיים צורך אדיר במטפלים פסיכולוגיים מקצועיים, הצורך גבר עוד יותר מהמלחמה

דבורה ביטון:  לפי הנתונים ברשותי יש בשנת 2022 1,500 משרות פנויות שאינן מאוישות

דבורה ביטון:  קיימים עובדים מקצועיים וראויים – צריך להעלות להם את השכר

דבורה ביטון:  רק לסבר את האוזן, פסיכולוג בחצי משרה משתכר 5,211 שקלים

דבורה ביטון:  התקציב שהעברתם טרם המלחמה חייב להתעדכן בעקבות פרוץ המלחמה

דבורה ביטון:  ממשלה שלא מסוגלת לממש את הנדרש ממנה, כמו הדוגמה הזו, לספק טיפולים רגשיים לילדים שלנו בעוטף ובצפון, שתלך הביתה

דבורה ביטון:       אתם, חברי הקואליציה, שמדברים גבוהה-גבוהה על הצורך בטיפול בנפשו של העם, אתם שמדברים על הצורך באיחוד בעם, אתם שמדברים על הצורך בעידוד תושבי היישובים הסמוכים, ואתם תכף תתמכו גם בחזרתם הביתה – איך אפשר להתעלם מזה? איך אנחנו נחזיר את הילדים שלנו ללימודים כשאנחנו לא מטפלים בהם?     אני מציעה לכם, ולכל חברי הכנסת מהקואליציה שמתכוונים להצביע על פי הכוונה מלמעלה, להסתכל בלבן של העיניים של הילדים, של ההורים, ולהצביע נגד

דבורה ביטון:  אותם הורים, אותם ילדים מהדרום, מהצפון, שהושיבו אתכם על הכיסא הזה, האם אתם פועלים נגדם?     אני רוצה לשאול, כשאנחנו שולחים אותם לבית הספר – זה חשוב מתמטיקה, זה חשוב ספרות, זה חשוב גיאוגרפיה, אבל מה יעזור לנו אם יש להם 100 בבגרות והם לא ישנים בלילה והם משתינים? ואתמול הייתי בסיור בשדרות, והרבש"ץ אמר: כל תושבי שדרות שחזרו ישנים עם אור דלוק

דבורה ביטון:  תגידו, אתם בכלל קולטים מה קורה באזור הזה?      ולכן אני פונה בכל לשון של בקשה: תצביעו בעד, נביא את זה לוועדה טרומית ונתקדם

דבורה ביטון:  תודה רבה

ארז מלול: תודה רבה לחברת הכנסת דבי ביטון

ארז מלול:  בשם הממשלה ישיב השר איתמר בן גביר, בשם שר החינוך

חיים ביטון:  יש הסכמה עם קיש

ארז מלול: חברת הכנסת דבי ביטון, מסכימה לדחות את ההצבעה?      

קריאה: היוזמת - - -     

ארז מלול: מה, היא צריכה לעלות ולהגיד את זה? חברת הכנסת דבי

דבורה ביטון:  	לעוד חודש

ארז מלול: תשובה של השר והצבעה במועד אחר, בהסכמה של הקואליציה והאופוזיציה, וגם המציעה

ארז מלול:  בסדר גמור

ארז מלול: [הצעת חוק פ/4035/25; נספחות

ארז מלול: ] 

ארז מלול: נעבור לנושא הבא – הצעת חוק שירות המילואים (תיקון – הפחתת שיעור המס שחל על תגמולים למשרתי מילואים), התשפ"ד–2023, של חבר הכנסת מאיר כהן

ארז מלול:  עשר דקות לרשותך, בבקשה

מאיר כהן: אדוני היושב-ראש, כנסת נכבדה, חברות וחברי הכנסת – ואני מבקש לא להפריע לי, גברת, אני מבקש גם מכם, חברות וחברי הכנסת, תקשיבו

מאיר כהן:  אני מציג הצעת חוק שמטרתה להיטיב כלכלית עם המילואימניקים הנפלאים שלנו, נשים וגברים

מאיר כהן:  כולנו, אני מקווה, בסוף הצגת החוק, נחבק אותם ונגיד להם שאנחנו לא רק מצדיעים להם מול המיקרופונים ובכל מיני פאנלים בטלוויזיה אלא אנחנו באמת מצדיעים להם ותומכים בהצעת החוק הזאת

מאיר כהן:  ואני מראש אומר, אופיר, צר לי, צר לי שלהצעת חוק כזאת טובה ואמיתית אתם התנגדתם בוועדת השרים

מאיר כהן:  צר לי מאוד

מאיר כהן:  זה טוב לתת הטבות באוניברסיטאות אבל כשזה עולה כסף, כשצריך להכניס יד לכיס ולעזור להם – שם אתם נעלמים

מאיר כהן:      הצעת חוק שירות המילואים (תיקון – הפחתת שיעורי המס שחל על תגמולים למשרתי מילואים): לא ביקשנו להוריד להם מיסים כשהם נמצאים במילואים, ביקשנו שאם המדינה – ותקשיבו טוב – מחליטה לתת להם מענק, תפטרו אותו ממס

מאיר כהן:  לאורך השנים, בכל המלחמות, מדי פעם נתנו תגמולים לפי אמות מידה מאוד מאוד ברורות

מאיר כהן:  אבל מה, מה הוחלט עכשיו על התגמולים האלה? לנכות להם 25%

מאיר כהן:  למה? הם משלמים מס על המשכורות שהם מקבלים, מס מלא על פי ההכנסה שלך

מאיר כהן:  אבל כשנותנים להם שקל כתגמול, אומרים להם: לא, אנחנו ניקח לכם מזה 25%

מאיר כהן:      כל כך הרבה שנים מדברים על כך שצריך להוריד את זה

מאיר כהן:  אתה נותן מתנה לחייל מילואים – לא מתנה, אתה נותן לו עזרה כספית, אז למה אתה מוריד לו 25%? עמית, זה גם לפתחך

מאיר כהן:  למה לקחת לו 25% מהתגמולים? לצערי, קבוצה של שרים ציניקנים דברנים, שעולים כאן לדוכן ומדברים כמה הם תומכים באנשי המילואים, יושבים בוועדת השרים ומצביעים נגד

מאיר כהן:  וכשאני פונה אליהם, אז הם מתפתלים ואומרים לי: תשמע, אישרנו לאוניברסיטה

מאיר כהן:  לא מעניין אותי מה אישרתם

מאיר כהן:  אנשי המילואים ונשות המילואים בימים האלה זה הדבר הכי חשוב, הם והחיילים שלנו

מאיר כהן:  אין דבר יותר חשוב

מאיר כהן:       ראיתי אותם משתחררים אחרי שלושה חודשים עם צו – שבעוד חודשיים הם יבואו לעוד 45 יום

מאיר כהן:  ובוועדת השרים לחקיקה, יושבים שם קבוצה של מחוצפים – תתביישו לכם, כל אלה שהצביעו נגד

מאיר כהן:  תתביישו לכם

מאיר כהן:  יושבים קבוצה של שרים ומצביעים נגד

מאיר כהן:  ניקח להם 25% מס, מה זה משנה שהם עזבו את הבית? מה זה משנה שהנשים שלהם קורסות? מה זה משנה שהעסקים שלהם קורסים? מה זה משנה שהם חוזרים אחרי תקופות קשות, אחרי לחימה קשה? מה זה משנה שהם אלה שמגינים על המדינה הזאת

מאיר כהן:  אבל אנחנו? נצביע, ניקח להם 25% מס על תגמול, לא על המשכורת

מאיר כהן:  לא ביקשנו להוריד להם מס הכנסה

מאיר כהן:  לא ביקשנו לתת להם שום דבר שהוא מיוחד

מאיר כהן:  אבל נותנים להם תגמול? רבאק, תכתוב את זה עם כוכבית: אני נותן לך תגמול, אבל דע לך שאני מוריד לך 25%

מאיר כהן:      עכשיו, ב-2018 – מדהים, אבל ב-2018 העלו את הצעת החוק הזאת, נדמה לי שהעלה אותה יריב לוין

מאיר כהן:  ולפני זה, אני רוצה להגיד: תזכרו כולם

מאיר כהן:  עמית ואופיר, תזכרו דבר אחד – ואני מציין אתכם כי אני שומע אתכם מדברים בכל מיני פורומים על משרתי המילואים: הפחתת המס הזאת, אם אנחנו נבטל אותה, האמינו לי שאף מילואימניק לא ישתמש בכסף הזה למותרות

מאיר כהן:  אף אחד מהם לא יקנה טלפון חדש, ואף אחד מהם לא יצא עם הכסף הזה לחופשה בחו"ל

מאיר כהן:  אף אחד גם לא יקנה מכונית חדשה, אלא זה יעזור להם עוד טיפה לשרוד, לשרוד מבחינה כלכלית

מאיר כהן:      אתם יודעים כמה ילדים וכמה נשים יצטרכו עזרה? אז נותנים להם גמול? תעזבו את הגמול הזה

מאיר כהן:  למה להיכנס להם לכיס ולקחת 25% מס? הציבור לא יודע את זה

מאיר כהן:  אני פוגש אנשי מילואים, הם אומרים לי:  מאיר, אתה יודע, אנחנו מקבלים תגמול כזה ותגמול כזה

מאיר כהן:  אני אומר: כמה אתם מקבלים? 100 שקל, 200 שקל

מאיר כהן:  אני אומר להם: אתם יודעים שלוקחים מזה מס? הם אומרים לי: מה פתאום? אני משלם מס מהשכר שלי

מאיר כהן:  ואז אני אומר להם: כן, 25% לוקחים לכם

מאיר כהן:      השר לביטחון לאומי, אני פונה אליך, בן גביר: אני שומע אותם מדבר על תמיכה בחיילים

מאיר כהן:  לך יש זכות וטו בוועדת השרים, נכון? יש לך

מאיר כהן:  ממך אני ציפיתי, באמת, שאתה תטיל וטו

מאיר כהן:  בוא נשב לדון על זה

מאיר כהן:  תגיד לשר האוצר: על זה דנים, זה אנשי מילואים, זה קודש הקודשים בימים האלה

איתמר בן גביר: אין ממשלה שנותנת יותר למילואימניקים מהממשלה שלנו - - -     

מאיר כהן: תאמין לי - -      

איתמר בן גביר: אני שואל כמה נתתם - - -     

מאיר כהן: - - תאמין לי שהניכוי הזה הוא הדבר שמעיד יותר מכל על הציניות שלכם

מאיר כהן:  כן, היו שנתנו

מאיר כהן:  אני הרבה יותר מבוגר ממך

מאיר כהן:  היו הרבה שנתנו בלי ציניות

איתמר בן גביר: לא כמונו

מאיר כהן: היו הרבה שנתנו דוגמה אישית - -     

מטי צרפתי הרכבי: - - -      

מאיר כהן: - - היו כאלה ממשלות שאמרו: לא ניגע בכסף הזה

מטי צרפתי הרכבי: לא היה 7 באוקטובר

מאיר כהן: אבל אתם טובלים ושרץ בידכם

מאיר כהן:  תגמול לחייל מילואים או לחיילת מילואים, אסור שיטילו עליו מס

מאיר כהן:  אסור שיטילו עליו מס

מאיר כהן:  כן, בן גביר, נתנו ונתנו ונתנו - -     

איתמר בן גביר: לא כמונו - - -     

מאיר כהן: - - ונתנו ברצינות, ונתנו בלי לעשות רעש וצלצולים

מאיר כהן:       יריב לוין העלה את הצעת החוק הזאת

מאיר כהן:  העלה את הצעת החוק הזאת

מאיר כהן:  תאמין לי, בן גביר, אני יותר ממך כאן ואני יודע בדיוק מה נתנו ומתי

מאיר כהן:  תאמין לי

איתמר בן גביר: - - -      

מאיר כהן: אני לא מדבר בשפה של פופוליזם, אני מדבר מתוך כאב אמיתי, מתוך כאב אמיתי

מאיר כהן:  אסור היה – אני נחרדתי, זה כל כך הכעיס וזה יכעיס את אנשי המילואים, כי כל מה שנתתם מתגמד לעומת זה שבכל תגמול אתם לוקחים 25%

מאיר כהן:      השר סמוטריץ' מספר על 9 מיליארד שקלים הטבות למילואים

מאיר כהן:  מעניין

מאיר כהן:  רק שתדעו לכם שיש לזה מקור תקציבי, אתם יודעים לכמה? ל-3 מיליארד

מאיר כהן:  פעם כתבו תוכנית לצפון, ואני הלכתי להיפגש עם אנשי הצפון ואמרתי להם: חבריה, עובדים עליכם

מאיר כהן:  הם אמרו: למה? אמרתי להם: לקחו דברים שממילא קיימים במשרדי הממשלה ודחפו אותם

מאיר כהן:  ואחרי שנה, אני חייב להגיד שקבוצה מקרית שמונה הזמינה אותי לבקש סליחה

מאיר כהן:  אז גם התוכנית הזאת – מנופפים: 9 מיליארד שקלים מקבלים אנשי המילואים

מאיר כהן:  אני אומר: תראו לי את המקור התקציבי – לא, לא, יש לנו בינתיים 2

מאיר כהן: 8; השאר – יהיה

מאיר כהן:  איך יהיה? נטיל מיסים על אותם אנשי מילואים שחוזרים הביתה

מאיר כהן:  אחלה משחק

מאיר כהן:      אני באמת אומר לאותם שרים ציניקנים: תודה רבה שאמרתם: אנחנו נדחה את זה בשלושה חודשים

מאיר כהן:  אני כל כך מנוסה, שאני יודע שכל הצעת חוק שוועדת השרים לענייני חקיקה רוצה למסמס אבל לא נעים לה כי היא מתגרדת באי-נוחות - - -     

ארז מלול: ידידי

מאיר כהן: כן, אני מסיים

מאיר כהן:  עוד מילה

מאיר כהן:  לא נעים להם, מתגרדים באי-נוחות, כי אתם יודעים שההצעה הזאת היא אולי החשובה ביותר שעולה כאן היום – אז מה הפתרון? נדחה את זה בשלושה חודשים

מאיר כהן:  אני אבקש ממך, אופיר, ואני אבקש ממך – כל חברי הכנסת, עמית ובועז - -      

ארז מלול: תודה רבה

מאיר כהן: - - וחברי כנסת שאני באמת שומע את הדאגה האמיתית שלכם: אל תיתנו יד, אל תצביעו נגד הדבר הזה

ארז מלול: תודה רבה

מאיר כהן: ואם מישהו רוצה לשבת איתי שבוע-שבועיים, ולא להפחית ל-10% אלא ל-15%, 12%, אני מוכן

ארז מלול: תודה רבה

מאיר כהן: אבל אל תפגעו באנשי המילואים

ארז מלול: תודה רבה

ארז מלול:  אני מזמין את כבוד שר העבודה יואב בן צור להשיב בשם שר הביטחון

ארז מלול:  עשר דקות לרשותך

יואב בן צור: אדוני היושב-ראש, חבריי השרים, חבר הכנסת מאיר כהן, אני עונה פה בשם שר הביטחון בנושא הצעת חוק שירות מילואים, הפחתת שיעור המס שחל על תגמולים למשרתי מילואים

יואב בן צור:  חבר הכנסת מאיר כהן מציע לתקן את חוק שירות המילואים כך ששיעור המס הקבוע בסעיף 19 לחוק זה יופחת מ-25% ל-10%

יואב בן צור:       מערכת הביטחון וצה"ל מוקירים מאוד את משרתי המילואים, שבעת קריאה עוזבים את מקום עבודתם ואת משפחתם ומתגייסים לשם הגנה על המדינה

יואב בן צור:  אני יכול לספר מחוויה אישית שבשמחת תורה, 7 באוקטובר, כשנאלצנו לחלל את השבת ולנסוע לתל אביב, עברנו בכביש 443, וליד מחנה עופר היו מאות מכוניות של אנשים שבאו לקחת ציוד ולהגיע למקומות הכינוס של היחידות שלכם, כך שהיה צריך שם משטרת תנועה כדי לכוון את התנועה ולמצוא חניות לאנשים שנמצאים

יואב בן צור:  אין ספק שאותם אנשים באו אפילו בלי צווי קריאה והגיעו לאותם מקומות

יואב בן צור:      צה"ל ומערכת הביטחון מוקירים על כך שגם בשגרה וגם בחירום אנשים מתנדבים ומגיעים להתגייס לטובת הגנה על המדינה

יוראי להב-הרצנו: אז למה בתקציב המדינה אתם מעודדים השתמטות מצה"ל?     

יואב בן צור: מלחמת חרבות ברזל - - -      

יוראי להב-הרצנו: למה בתקציב המדינה אתם מעודדים השתמטות מצה"ל?     

חנוך דב מילביצקי: חבר הכנסת יוראי להב הרצנו, אנא

יואב בן צור: אף אחד לא מעודד השתמטות מצה"ל, וזה כרגע לא הנושא, ואני מציע שתחפש נושאים אחרים לדבר עליהם עכשיו

יוראי להב-הרצנו: מיליוני שקלים הולכים לעודד השתמטות מצה"ל

חנוך דב מילביצקי: חבר הכנסת הרצנו

יואב בן צור: מלחמת חרבות ברזל הוכיחה את חשיבותו של מערך המילואים בהגנה על המדינה, והמדינה מחויבת לדאוג לצורכיהם של המשרתים ובני משפחותיהם

יואב בן צור:  כידוע, לפני כמה ימים אישרה הממשלה חבילת סיוע ותגמול משמעותית ביותר בהיקף של כ-9 מיליארד שקלים, המיועדת לסייע למשרתי המילואים ולבני משפחותיהם ברבדים שונים, הן במתן מענקים, הן בסיוע לסטודנטים, הן בסיוע לבעלי העסקים והן במתן מעטפת טיפולים למשרתים ולבני משפחותיהם – כן, גם נשות אנשי המילואים זוכות ויזכו להטבות מפליגות כדי שיוכלו לשרוד את התקופה הזאת שבה הן צריכות גם לעבוד וגם לטפל במשפחה ובילדים

יואב בן צור:      התכלית שביסוד הצעת החוק של חבר הכנסת מאיר כהן הינה ראויה ומבורכת, אלא שבפועל אין בה שינוי בזכויותיהם והיא לא תשפיע כלל על כיסם של משרתי המילואים

יואב בן צור:  כבר לפי המצב הנוהג כיום מקבלים משרתי המילואים את התגמול הנוסף כסכום מגולם, והמס משולם על ידי מערכת הביטחון לרשות המיסים

יואב בן צור:  במילים אחרות, משמעות הצעת החוק היא שמשרד הביטחון יעביר סכום נמוך יותר לרשות המיסים, ובפועל משרת המילואים ימשיך לקבל את מלוא הסכום שלו הוא זכאי

יואב בן צור:  זאת אומרת, הסכום של המס משולם ומגולם על ידי משרד הביטחון

יואב בן צור:  משרת המילואים לא נפגע

יואב בן צור:       לפיכך, לעמדת הממשלה - - -     

מאיר כהן: מי כתב לך את התשובה הזאת?     

יואב בן צור: לפיכך, לעמדת הממשלה אין מקום לקדם את הצעת החוק בנוסח המוצע, ויש מקום לדחות בה את הדיון בשלושה חודשים

יואב בן צור:  ככל שבמהלך התקופה הזאת יעלו הצעות נוספות שלהן השפעה ישירה לטובת חיילי המילואים, נשמח לבחון אותן ולשלבן בתוכנית נרחבת שהצגנו

יואב בן צור:       ככלל, מאיר, יקירי – גם אתה יודע את האמת – מעולם לא ניתן סכום כל כך גדול, כל כך גדול, לטובתם של חיילי המילואים

יואב בן צור:  ההטבות שהם מקבלים עכשיו הן ללא אח ורע

יואב בן צור:  הם מקבלים הטבות בשלל נושאים, בשלל פעולות, שגם להן הייתי שותף, הן במסגרת הביטוח הלאומי והן במסגרות האחרות

יואב בן צור:  וגם לנשות אנשי המילואים, שהיינו קשובים לפורום נשות המילואים שישבו אצלנו, כמעט כל בקשה שהתבקשה על ידי אותן נשות המילואים התקבלה

יואב בן צור:  ממש

יואב בן צור:  אולי בקשה אחת או שתיים לא הייתה מציאות לקיים אותה

יואב בן צור:  אבל השאר – גם ימי חופש נוספים, גם תוספת לאישה יולדת, שתקבל עוד חודש דמי לידה בממוצע במשק 10,700 ש"ח – היא מקבלת חודש נוסף על דמי הלידה שהיא מקבלת, ועוד דברים אחרים

יואב בן צור:       לכן, לצערי, מאיר, אני במקומך כן הייתי מוכן לשבת במקום שנתנגד להצעה הזאת

יואב בן צור:  הייתי יושב – יושבים ביחד, מנסים להסביר, מנסים להבין, מנסים להגיע להסכמות

יואב בן צור:  מה ייתן עכשיו שנצביע נגד? אני מציע – אני מבטיח שבוועדת שרים לחקיקה, ברגע שאנחנו נגיע לאיזשהן הסכמות, אני אקצר את התקופה

מאיר כהן: לא, אני אצביע

יואב בן צור: אתה תצביע

יואב בן צור:  טוב

יואב בן צור:  כיוון שחבר הכנסת כהן החליט שהוא רוצה להצביע, אז הממשלה לצערי תתנגד להצעה הזאת

יואב בן צור:  תודה רבה

חנוך דב מילביצקי: חבר הכנסת כהן, אתה רוצה להשיב? בבקשה

חנוך דב מילביצקי:  חבר הכנסת כהן משיב

מאיר כהן: תודה רבה על התשובה

מאיר כהן:  תודה רבה

מאיר כהן:  אם הייתי עובד מולך, בוודאי הייתי מסכים, כי אני מאמין לך

מאיר כהן:       לצערי הגדול, גם אתה יודע וגם מי שכתב לך את התשובה יודע שכל מה שנאמר כאן אין לו אחיזה במציאות

מאיר כהן:  שני דברים: האחד, אני יכול להציג – נער הייתי וגם זקנתי – מה שאני רוצה

מאיר כהן:  כשאין לזה מקור תקציבי, זה ציור על בריסטול

מאיר כהן:  אני אומר לך, תזכור דבר אחד, אם יש 9 מיליארד שקלים, שאין ל-6 מיליארד שקלים מקור תקציבי, שני דברים אפשריים: 1

מאיר כהן:  זה לא ימומש; 2

מאיר כהן:  יטילו עוד מיסים

מאיר כהן:  ואז הגלגל יסתובב – אתה נותן למילואימניק 100 שקל, אתה לוקח לו מזה לא 25 שקלים, בהצטברות של כל המיסים אתה לוקח לו כמעט את כל ההטבה

מאיר כהן:      הדבר השני – יריב נכנס לכאן

מאיר כהן:  נדמה לי ששר המשפטים הניח הצעת חוק כזאת – נכון, יריב? רק תהנהן בראשך – שאומרת שאתה ביקשת לדחות את המס על התגמולים

מאיר כהן:  אל תגיד את דעתך, רק תהנהן בראשך

מאיר כהן:  זו הייתה ההצעה שלך

מאיר כהן:  וחבל שאתם, שחלק מכם – אני חייב להגיד שמי שאני מתוודע אליו בישיבות – ואדוני השר המשיב – בכל הישיבות בוועדת העבודה ועם הביטוח הלאומי ובוועדת החוץ והביטחון ובכל מקום שדנו בזה, אני נמצא שם ואני מצוי בפרטים, ועדיין אתם תצביעו על כך שעל כל שקל שאתם נותנים כתגמול, שהמדינה נותנת כתגמול, לוקחים לאותם אנשים 25 אגורות

מאיר כהן:       המדינה יכולה למצוא מקורות כאלה ואחרים

מאיר כהן:  עשו לי טובה, אל תהפכו את חיילי המילואים למקור תקציבי

מאיר כהן:  תנו להם כסף, אל תיקחו מהם כסף

מאיר כהן:  תודה

חנוך דב מילביצקי: תודה רבה

חנוך דב מילביצקי:       אנחנו נעבור להצבעה

חנוך דב מילביצקי:  נא לתפוס מקומות

חנוך דב מילביצקי:  נא לתפוס מקומות

חנוך דב מילביצקי:  נעבור להצבעה

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 27 

חנוך דב מילביצקי: נמנעים – אין 

חנוך דב מילביצקי: 27 בעד, 38 נגד, אין נמנעים, אין נוכחים

חנוך דב מילביצקי:  אני קובע שהצעת חוק שירות המילואים (תיקון –הפחתת שיעור המס שחל על תגמולים למשרתי מילואים), התשפ"ד–2023, של חבר הכנסת מאיר כהן לא עברה

חנוך דב מילביצקי: [הצעת חוק פ/4093/25; נספחות

חנוך דב מילביצקי: ] 

חנוך דב מילביצקי: נעבור להצעת החוק הבאה – הצעת חוק הביטוח הלאומי (תיקון – הגבלת שכר טרחה עבור הטיפול בתביעה לנפגעי איבה), התשפ"ד–2023, של חבר הכנסת ארז מלול וקבוצת חברי הכנסת

חנוך דב מילביצקי:  בבקשה, אדוני חבר הכנסת ארז מלול

ארז מלול: אדוני היושב-ראש, חבריי חברי הכנסת, מאז היווסדה של המדינה ועד היום היא ידעה פיגועי טרור קשים, אשר הותירו נפגעים רבים בגוף ובנפש

ארז מלול:  אני עומד כאן היום מתוך תחושת שליחות למען כל נפגעי פעולות האיבה בישראל, ולצערנו ישנם רבים כאלה

ארז מלול:  אותם נפגעים, שחייהם השתנו לנצח באותו יום נורא, זכאים לקבל מאיתנו, נציגי הציבור, את הטיפול והתמיכה המרביים

ארז מלול:  זוהי חובתנו המוסרית כלפיהם

ארז מלול:      אני מבקש להציג בפניכם, חבריי חברי הכנסת, הצעת חוק זו, אשר נועדה לתקן עוול היסטורי כלפי אוכלוסיית נפגעי הטרור בישראל

ארז מלול:  הטבח של 7 באוקטובר היה אירוע טרור מזעזע שגבה את חייהם של אלפי בני אדם וגרם לפציעתם של אלפים אזרחים שנפגעו בגוף ובנפש, שחלקם נותרו נכים לצמיתות, זקוקים כעת לתמיכה רבה כדי להחלים ולהתמודד עם הטראומה שחוו

ארז מלול:      אולם לצד זאת נפגעי הטרור נאלצים להתמודד גם עם ביורוקרטיה קשוחה ומנגנונים מסורבלים כדי לממש את זכויותיהם לתגמולים מהביטוח הלאומי, תהליך מורכב המצריך להסיט כוחות נפש גדולים אשר הם זקוקים להם לצורך שיקומם הרפואי

ארז מלול:  לאור כך, רבים ממי שתובעים גמלה או קצבה מהביטוח הלאומי מסתייעים בהגשת התביעות, לצורך מימוש מלוא זכיותיהם, בגורמים כגון עורכי דין, רואי חשבון, גורמים עסקיים הפועלים למימוש זכויות רפואיות ועוד

ארז מלול:      המצב העובדתי כיום הוא כי אין כלל הגבלה על שכר הטרחה שגובים עורכי הדין

ארז מלול:  מצב דברים זה יוצר עיוות שמתבטא גם בחוסר שוויוניות בין חזקים לחלשים

ארז מלול:  ובנוסף לכך, חלק ניכר של כלל התגמולים המיועד לרווחתם ושיקומם של נפגעי הטרור נגזר מהם לצורך תשלום שכר הטרחה של מייצגם

ארז מלול:      הצעת חוק זו קובעת כי אדם התובע את המוסד לביטוח לאומי לקבלת תגמולים לפי חוק התגמולים לנפגעי פעולות איבה, ישלם שכר טרחת ייצוג בגובה מרבי, בהתאם להוראות הקבועות כיום בסימן ב'1 לפרק י"ד לחוק הביטוח הלאומי, שעניינו הגבלת תשלום בעד טיפול בתביעה

ארז מלול:      אציין כי הצעת חוק זו אינה באה להמציא יש מאין, אלא כבר ישנן קבוצות מסוימות המוגנות על ידי המחוקק

ארז מלול:  המחוקק, בצדק, בחר להגן על תובעי גמלאות שונות מלהעביר חלק ניכר מגמלותיהם לצדדים שלישיים שטיפלו בתביעתם על ידי הגבלת הסכום המותר לתשלום עבור טיפול בתביעה, וזאת לנוכח תכליות הגמלה

ארז מלול:  הגבלות אלה חוקקו בעשור האחרון במסגרת סעיפים 315א–315י לחוק הביטוח הלאומי, סעיף 22א לחוק נכי רדיפות הנאצים וסעיף 10 לחוק התביעות של קורבנות השואה

ארז מלול:  אלא שבמסגרת סדרת התיקונים שערך המחוקק לאורך השנים הושמטו מהגנה זו נפגעי פעולות האיבה, ודומה כי שכר הטרחה שניתן לגבות מהם עבור טיפול בתביעה לא מוגבל

ארז מלול:  אין לי מושג למה יש הבדל בין נכי עבודה לנפגעי פעולות איבה, ואין הצדקה להבחין בין גמלת נפגעי פעולות איבה לגמלת נכות כללית, נכות מעבודה או גמלת ניצולי שואה

ארז מלול:  מדובר בגמלאות הדומות במהותן מבחינת התכליות שהן מבקשות לקדם, ועל כן מוצדק וראוי לפעול למען השוואת ההגנות בין כלל מקבלי גמלאות ביטוח לאומי

ארז מלול:      הצעת החוק הזו היא צעד חשוב ונדרש כדי להגן על נפגעי הטרור

ארז מלול:  היא תבטיח שהתגמולים שיקבלו יופנו למטרתם העיקרית, שהיא שיקומם ורווחתם

ארז מלול:  ידוע לי כי ישנם הטוענים כי הצעת חוק זו עלולה לפגוע ביכולתם של עורכי הדין, ספקי השירות, לספק שירות מקצועי לנפגעים

ארז מלול:  אולם טענה זו מופרכת מיסודה לנוכח העובדה כי נותני השירות האלה לא נפגעו כאשר סיפקו שירות לקבוצות אשר מוגנות כיום על ידי המחוקק

ארז מלול:  הצעת החוק אינה פוגעת ביכולתם של ספקי השירות לספק שירות מקצועי, היא פשוט מבטיחה שהתגמולים שיקבלו הנפגעים יהיו מיועדים להם ולא לספקי השירות

ארז מלול:       לאור העובדה כי בשבועות הקרובים מאות ואלפי נפגעי פעולות איבה מאירועי 7 באוקטובר והאירועים שהתרחשו לאחריו יגישו לביטוח הלאומי תביעות להכרה בנכותם, והצפי כי רבים מהם ישתמשו בשירותים של צדדים שלישיים לצורך כך, הצעת חוק זו חשובה, הכרחית ונחוצה, ובמיידי

ארז מלול:  לכן, אני קורא לחבריי חברי הקואליציה והאופוזיציה לתמוך בהצעת חוק חשובה זו

ארז מלול:      בסיום דבריי אבקש להודות מכאן לידידי שר הרווחה הרב יעקב מרגי ועוזרו יוני אוחנה, אשר האירו את עיניי בנושא זה וסייעו בקידום הצעת החוק

ארז מלול:  הצעת חוק זו הגיעה לשר מרגי בעקבות הסיורים הרבים שערך במלונות המפונים, שם פגש את משפחות הנרצחים והנפגעים מאירועי 7 באוקטובר שהעלו בפניו את נושא שכר הטרחה, והבטיח להם כי יפעל בנושא

ארז מלול:  כמו כן, תודתי נתונה ליועץ שלי לענייני חקיקה, עו"ד רועי אברהם, שביעילות מקצועית עמל על הצעת חוק זו, והתוצר הטוב – בזכות פועלו

ארז מלול:  ואחרונים חביבים, אני רוצה לשבח את יו"ר ארגון נפגעי פעולות האיבה בישראל מר אייבי מוזס והעומדת לימינו, רות, שדיברו איתי רבות, ואני יודע שהם עושים הרבה היום למען הנפגעים, ומסיירים בבתי חולים ובבתים

ארז מלול:  הבטחתי להם שהצעת החוק הזאת תקודם, וקיימתי

ארז מלול:  הבטחתי וקיימתי

ארז מלול:      לסיום אני חוזר ופונה לחבריי חברי הכנסת – לתמוך בהצעת חוק חשובה זו

ארז מלול:  תודה רבה

חנוך דב מילביצקי: תודה

חנוך דב מילביצקי:  משיב שר העבודה יואב בן צור

חנוך דב מילביצקי:  בבקשה, אדוני

יואב בן צור: אדוני היושב-ראש, חבריי השרים, חברי הכנסת, ככלל, אני דוגל בצמצום ההתערבות שלנו כמחוקקים בכוחות השוק, ובכלל זה בקביעת שכר הטרחה של עורכי הדין, רואי חשבון או גופים כאלו ואחרים למיצוי זכויות

יואב בן צור:  אני מאמין שלכוחות השוק יש חשיבות שלרוב באה לידי ביטוי בטיב ובאיכות השירות, בזמינות ובמקצועיות של נותני השירותים

יואב בן צור:  וככל שנאפשר לכוחות השוק לבוא לידי ביטוי, כך השירות לאזרח יהיה טוב יותר, כי ברוב המקרים תחרותיות גורמת למצוינות

יואב בן צור:      עם זאת, יש מקרים שעלינו להתערב כדי להגן על הנפגעים, והמקרה הזה של תגמולים לנפגעי פעולות איבה, שמציע ידידי סגן יו"ר הכנסת – אני מציע, ארז, שתשמע

יואב בן צור:  אני מדבר אליך כמה מילים, לא חבל?     

ארז מלול: צודק

יואב בן צור: עד שהגעתי למציאות הזאת שאני מדבר אליך, ידידי הצעיר

יואב בן צור:      המקרה הזה של תגמולים לנפגעי פעולות האיבה שמציע ידידי סגן יו"ר הכנסת, חבר הכנסת – החרוץ, יש לציין – ארז מלול, הוא מקרה מובהק למקום שבו אנחנו צריכים להגן על החלשים כפי שכאמור זה נעשה בעבר לגבי תגמולים וקצבאות אחרות

יואב בן צור:      כמחוקקים עלינו לדאוג לכך שנפגעי פעולות האיבה יקבלו את התגמול	המגיע להם בצורה המהירה והמיטבית, ובעיקר המרבית, כדי לסייע להם בשעתם הקשה, מבלי שגופים חזקים או נותני שירות יגזרו על גבם קופונים שלא מגיע להם

יואב בן צור:  מגיע להם בהחלט שכר טרחה, אבל כזה שיותיר בידי נפגע האיבה את התגמול ההולם והראוי לו על פי חוק

יואב בן צור:       נחשפתי לתלונות ולמקרים שעורכי דין או דומיהם מסתובבים בין בתי החולים, מחתימים את הפצועים או את הנפגעים בשעתם הקשה על כל מיני מסמכים ודברים שהם לא בחנו ולא הסתכלו, ולבסוף מגיעים למציאות כזאת שלעתים נשארים אחוזים בודדים לאותם נפגעים לעומת מה שמגיע להם באמת

יואב בן צור:  ולכן אני קורא לכולם לתמוך בהצעת החוק הזאת

חנוך דב מילביצקי: תודה רבה

חנוך דב מילביצקי:  יש מתנגדים? אין מתנגדים

חנוך דב מילביצקי:  חבר הכנסת מלול, אתה מעוניין להשיב או שלא צריך?      נעבור להצבעה

חנוך דב מילביצקי:  תפסו בבקשה את מקומותיכם, אנחנו נצביע על הצעת חוק הביטוח הלאומי  (תיקון – הגבלת שכר טרחה עבור טיפול בתביעה לנפגעי איבה), התשפ"ד–2023

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 19 

חנוך דב מילביצקי: נמנעים – אין  

חנוך דב מילביצקי: 19 בעד, אין מתנגדים, אין נמנעים

חנוך דב מילביצקי:  אני קובע שהצעת חוק הביטוח הלאומי  (תיקון – הגבלת שכר טרחה עבור טיפול בתביעה לנפגעי איבה), התשפ"ד–2023, של חבר הכנסת ארז מלול וקבוצת חברי הכנסת עברה בקריאה הטרומית, והיא תעבור לוועדת העבודה והרווחה

חנוך דב מילביצקי:  מזל טוב

חנוך דב מילביצקי: [הצעת חוק פ/4111/25; נספחות

חנוך דב מילביצקי: ] 

חנוך דב מילביצקי: הנושא הבא על סדר-היום – הצעת חוק חופשה שנתית  (תיקון – אי-קיזוז ימי חופשה למתנדב במסגרת כוחות הביטחון וההצלה בשעת חירום), התשפ"ד–2023, של חבר הכנסת אליהו ברוכי וקבוצת חברי הכנסת

חנוך דב מילביצקי:  חבר הכנסת ברוכי, בבקשה

אליהו ברוכי: כבוד היושב-ראש, חבריי חברי הכנסת, התנדבות, על פי הגדרת המילון, היא מעשה שנעשה מבחירה חופשית של אדם, ללא תמורה חומרית או אחרת

אליהו ברוכי:  ההגדרה המדויקת הזאת היא בדיוק הסיבה שלשמה התכנסנו פה היום

אליהו ברוכי:  התנדבות לא צריכה לבוא עם תמורה חומרית, אבל אסור לנו, כחברי כנסת, לאפשר שהתנדבות ללא תמורה בצידה תהיה עם הפסד בצדה

אליהו ברוכי:  מתנגד לא חייב להרוויח, אבל מתנדב לא צריך להפסיד

אליהו ברוכי:       כולנו מדברים על המציאות שחיינו בה לפני שמחת תורה, ועל המציאות שבה אנחנו חיים אחרי

אליהו ברוכי:  זה לא אותו עולם – איש איש והקונספציה שבה הוא היה שבוי

אליהו ברוכי:  עולם ההתנדבות נחשף במלוא העוצמה – ההקרבה שהייתה – ביום הטבח הנורא ובחודשים שאחריו

אליהו ברוכי:  אם חשבנו עד אז שזה משהו שאפשר לעשות מהצד, לצאת לקריאה ולחזור לעבודה, לצאת לקריאה בעיצומה של סעודת שבת ולחזור אחר כך לסעוד עם המשפחה כאילו כלום לא קרה – התברר לנו שהיינו שבויים בקונספציה

אליהו ברוכי:      בשעת חירום יש פה משהו הרבה יותר גדול, יש פה משהו שמצריך עבודה לאורך זמן

אליהו ברוכי:  המתנדבים בארגוני ההצלה נאלצו לשהות במשך שבועות ארוכים ביישובים שנפגעו, להיחשף למראות קשים ביותר שבן אנוש יכול להעלות על דעתו, לדאוג לכבודם של הנרצחים, ועוד קודם לכן – לשמור על גופם של החיים, לפעמים תוך כדי סיכון החיים שלהם עצמם

אליהו ברוכי:  והכול, הכול כמובן ללא תמורה, כי התנדבות, כפי שאמרנו, היא מעשה מבחירה חופשית של אדם ללא תמורה חומרית

אליהו ברוכי:      אבל ככל שחלף הזמן התברר שיש פה הפסד

אליהו ברוכי:  התברר גם שיש עוול

אליהו ברוכי:  נכון, המתנדבים לא משתמשים במושג עוול, כי הם לא מחזיקים טובה לעצמם

אליהו ברוכי:  אבל אנחנו, נבחרי הציבור, חייבים לומר זאת בקול: רבותיי, יש פה עוול שמחובתנו לתקן אותו, ויפה שעה אחת קודם

אליהו ברוכי:  אני עובד בחברת הסעות – כתב לי אחד המתנדבים – מהשמיני לעשירי התנדבתי רצוף במשך חודש שלם

אליהו ברוכי:  כיליתי את כל ימי החופשה, והשאר זה כבר הפסדים

אליהו ברוכי:  לשמחתי – הוא כותב – בשל הוותק שלי, לא יפטרו אותי

אליהו ברוכי:  אבל הפסדתי המון כסף

אליהו ברוכי:  מדהים

אליהו ברוכי:  גם הידיעה שהוא לא יפוטר, בעזרת השם, היא לא מכוח החוק, אלא רק בגלל הוותק

אליהו ברוכי:      עוד מתנדב כותב לי: במשך 71 יום הייתי בעוטף במסגרת התנדבותי בזק"א

אליהו ברוכי:  אני עובד בעסק של מיזוג אוויר

אליהו ברוכי:  לא שילמו לי משכורת 71 יום

אליהו ברוכי:  סיפור דומה וכמעט זהה, עם 51 ימי התנדבות, מספר עובד בתחום אבטחת מידע שהתנדב בדרום

אליהו ברוכי:  והרשימה עוד ארוכה

אליהו ברוכי:  המכנה המשותף לכולם: התנדבות ומתן הפסד בצידה

אליהו ברוכי:      חשוב לי להבהיר, גם למתנדבים וגם לנו: החוק שעליו אנחנו מצביעים היום לא בא להוקיר את המתנדבים בארגוני ההצלה

אליהו ברוכי:  הצעת החוק הנוכחית רחוקה מאוד מההוקרה שהם בהחלט ראויים לה

אליהו ברוכי:  אנחנו מצביעים על החוק הזה כדי להפסיק את היריקה בפרצוף שלהם

אליהו ברוכי:  אנחנו בסך הכול אומרים למתנדבים: מחובתנו לדאוג שלפחות לא תפסידו מכך שבחרתם להקדיש את חייכם לנתינה ללא תמורה

אליהו ברוכי:      אני מברך את חבריי הרבים שהצטרפו להצעת החוק

אליהו ברוכי:  קיבלנו כולנו ביחד תזכורת מרגשת שאין באמת קואליציה ואופוזיציה כשמדובר בנושא הזה

אליהו ברוכי:  אני קורא לכל חברי הבית לתמוך בהצעה, ובעזרת השם נזכה לימים של שלווה וביטחון, שישובו חיילינו בריאים ושלמים משדה הקרב

ארז מלול: אמן

אליהו ברוכי: ואחינו הנתונים בצרה ובשביה יצאו במהרה מאפלה לאורה, השתא בעגלא ובזמן קריב ונאמר אמן

ארז מלול: אמן ואמן

ארז מלול:  אני מזמין את חבר הכנסת יונתן מישרקי, בין מציעי החוק

ארז מלול:  שלוש דקות לרשותך

יונתן מישרקי: אדוני היושב-ראש, חבריי חברי הכנסת, מכובדיי השרים, בפתח דבריי אבקש להעלות את זכרו של קרוב משפחתי רב-סמל לידור יוסף קרואני, שהיום מציינים את יום השלושים לנפילתו

יונתן מישרקי:  לידור נולד כבן זקונים להוריו צביקה ונילי, וכאח קטן לשתי אחיותיו הגדולות

יונתן מישרקי:  שמו השני, יוסף, היה על שם סבו הרב יוסף קרואני, שהיה רב ודיין ומראשי הקהילה התימנית באשקלון

יונתן מישרקי:  לידור היה איש של טבע

יונתן מישרקי:  אהב את הארץ וטייל בה

יונתן מישרקי:  בחור מלא בשמחת חיים, בעל לב גדול ורגיש, עניו וצנוע, איש אמת, ערכי ובעל עוצמה פנימית

יונתן מישרקי:      	לידור פעל כחניך ומדריך בתנועת בני עקיבא

יונתן מישרקי:  אחד מחניכיו מספר: בזכותו אני היום בצה"ל

יונתן מישרקי:  הוא כיוון אותי המון בחיים

יונתן מישרקי:  הוא היה מבחינתי ומבחינת הרבה אנשים המלך של הסניף, עם החיוך המושלם

יונתן מישרקי:  הוא לא אהב לדבר על עצמו ולספר על הישגיו

יונתן מישרקי:  הרבה דברים שהוא עשה ופעל התגלו עליו רק לאחר השבעה

יונתן מישרקי:  אימו כתבה עליו: בן זקונים שלי, בן אחרי שתי בנות

יונתן מישרקי:  מפונק מכל הבחינות

יונתן מישרקי:  אבל אתה דחית את כל הפינוקים ולא היית מפונק

יונתן מישרקי:  רדפת אחרי החיים, לבלוע הכול

יונתן מישרקי:  אהבת לטייל בארץ, דהרת על האופנוע שכל כך אהבת

יונתן מישרקי:  באיזה מקומות מיוחדים היית

יונתן מישרקי:  היית עניו, לא ביקשת הרבה לעצמך

יונתן מישרקי:      לידור התגייס לשירות צבאי ונהיה למפקד כיתה בגדוד 603 בהנדסה קרבית

יונתן מישרקי:  גם בצבא הוא תמיד שאף לעשות את הכול בצורה הכי טובה, וחיפש אתגרים ומשמעות בכל מה שעשה

יונתן מישרקי:  בימים הראשונים של מלחמת חרבות ברזל לידור היה מאושפז בבית החולים בעקבות אלרגיה שתקפה אותו, ובכל זמן השהות בבית החולים הוא חיכה רק לגמור את התהליך, ונלחם על כך שיגייסו אותו ליחידת המילואים

יונתן מישרקי:  לאחר ששוחרר מבית החולים הוא גויס לגדוד הנדסה קרבית

יונתן מישרקי:  בהודעה קולית שהשאיר לחבר, שלא הגיע לאחד האירועים, הוא הסביר לו מדוע בחבורה כל אחד חשוב

יונתן מישרקי:  הוא אמר כך: אתה חסר

יונתן מישרקי:  כל אחד זה צבע אחר, כל אחד מכניס משהו אחר

יונתן מישרקי:      לידור, היום הצבע שלך חסר

יונתן מישרקי:  יהיה זכרך ברוך

ארז מלול: אמן

יונתן מישרקי: אני רואה שלא נשאר לי זמן להציג את הצעת החוק

יונתן מישרקי:  אבל היה לי מאוד חשוב להגיד את דברי ההספד הללו

יונתן מישרקי:  כמובן שאני מצטרף

ארז מלול: אמרת דברים הרבה יותר חשובים מהצעת החוק

יונתן מישרקי: תודה רבה, אדוני

יונתן מישרקי:  וכמובן תודה רבה לחבר הכנסת המציע ברוכי

יונתן מישרקי:  כמובן שאנחנו מיוזמי החוק, ומבקשים לתמוך בהצעת החוק

ארז מלול: אני מזמין את כבוד שר העבודה יואב בן צור להשיב על החוק

ארז מלול:  בבקשה

ארז מלול:  עשר דקות לרשותך

יואב בן צור: אדוני היושב-ראש, מכובדיי השרים, חבריי חברי הכנסת, ב-7 באוקטובר מדינת ישראל עברה מתקפת טרור רצחנית ואכזרית עם אלפי נרצחים ונפגעים

יואב בן צור:  מתקפת הטרור הקשה ביותר בתולדות ישראל

יואב בן צור:  בשעות הקשות, שהכאוס שרר ביישובי העוטף, ארגוני ההצלה וכוחות הביטחון גילו תושייה ותעוזה וחירפו את נפשם בהגנה על האזרחים, לחימה עיקשת מול המחבלים והענקת סיוע רפואי לפצועים תחת אש

יואב בן צור:      בימים הראשונים למלחמה ביקרתי את הפצועים בבתי החולים

יואב בן צור:  נחשפתי לסיפורי הגבורה על גבורתם ההירואית של מתנדבי סניף איחוד הצלה בשדרות, אשר חתרו תחת אש להעניק טיפול רפואי מציל חיים לפצועים בהתקפה הקשה של המחבלים על תחנת המשטרה בעיר

יואב בן צור:  סיפור התעוזה והתושייה של הרב חיים סאסי, מתנדב בסניף, שרץ להציל את השוטרים ונפצע במהלך הטיפול, הוא תמצית המהות הייחודי של העם היהודי, אשר קדושת החיים היא ערך עליון וקדוש עבורו

יואב בן צור:  גבורתו של ראש סניף איחוד הצלה בשדרות נהוראי דרשן והמתנדב יעקב ישראל, אשר פינו פצועים והצילו את חייהם, ייכתב בדפי ההיסטוריה של מדינת ישראל

יואב בן צור:  דור שלא ידענו להעריך את ערכו ואומץ ליבו התגלה כדור עם הערכים המוסריים הגדולים ביותר

יואב בן צור:       גם כוחות מד"א, בראשות המפקד אלי בין, חירפו ומסרו את נפשם בכל מרחב העוטף, וספגו אבדות של הרוגים ופצועים בבואם להציל חיילים, אזרחים ועוד כהנה וכהנה

יואב בן צור:  ושבח נוסף למתנדבי זק"א, שהגיעו לאזור והתחילו לטפל ביקר לנו מכול, בגופות הנרצחים

יואב בן צור:     מכובדיי, הצעת החוק לטובת מתנדבי ארגוני ההצלה וכוחות הביטחון היא הצעה ראויה וחשובה, אבל עלינו לתת את הדעת לכמה נושאים

יואב בן צור:  על אף שראוי ונכון לקדם את ערך ההתנדבות בחברה, על אחת כמה וכמה במצבי חירום, נראה כי ההצעה, המבקשת ליצור סוג חדש של שירות לאומי לטובת הציבור – לא ניתן עוד להגדירו במסגרת ביטוח מתנדבים, שכן, אדוני חבר הכנסת אליהו ברוכי, כמוצע, המתנדב אמור לקבל שכר בדומה למשרת מילואים

יואב בן צור:  צריך לשפר את נוסח ההצעה, מכיוון שהנוסח הנוכחי נותן מענה רק למתנדב שהוא שכיר, ולא למתנדבים שהם עצמאים, למשל

יואב בן צור:  כמו כן, לבחון מי הגורם המוסמך שמפנה להתנדבות, היקפה ומועדה

יואב בן צור:  לא כל אחד שבא, כמה שבא, איך שרוצה, מתי הולך, מתי חוזר, אלא ליצור איזשהו סדר גם ברמת המתנדבים, כמו בזימון לשירות מילואים, אשר נעשה בהתאם לצורכי צה"ל ובאישור צה"ל

יואב בן צור:  בנוסף, להסדיר את אופן התגמול, שיעורו, חישובו ותנאי המתנדבים שנמצאים באותה התנדבות

יואב בן צור:  כל זה צריך להגיע להסדרה

יואב בן צור:       מכובדיי, קידום החוק הזה, בסיכום עם המציע, צריך להיות בעבודה משותפת עם ארגוני המעסיקים, עם ההסתדרות, עם האוצר

יואב בן צור:  צריך לעשות עבודת מטה יסודית מה העלויות התקציביות של החוק הזה

יואב בן צור:  ולכן, בסיכום, כיוון שאנחנו מבינים בחשיבות החוק הזה ותומכים בעיקרון של החוק הזה, אנחנו נעביר אותו בקריאה טרומית, ואחר כך נשב ונדון איך לשפר ולהכניס בתוך החוק הזה את כל הדברים שמניתי לאחור

יואב בן צור:  וכמובן לבדוק את העלויות התקציביות שלו

יואב בן צור:  ולכן, אני קורא לכולם להצביע בעד

יואב בן צור:  תודה רבה

ארז מלול: תודה רבה

ארז מלול:  אני סמוך ובטוח שכבוד השר יקדם את זה בצורה הטובה ביותר

ארז מלול:  יש מתנגדים? אין מתנגדים

ארז מלול:  אני עובר להצבעה

ארז מלול:  הצבעה

ארז מלול:  חבריי, לשבת

ארז מלול:       אנחנו מצביעים על הצעת חוק חופשה שנתית (תיקון אי-קיזוז ימי חופשה למתנדב במסגרת כוחות הביטחון וההצלה בשעת חירום), התשפ"ד–2023

ארז מלול:  הצבעה

ארז מלול: בעד ההצעה להעביר את הצעת החוק לוועדה – 19 

ארז מלול: נמנעים – אין 

ארז מלול: להלן תוצאות ההצבעה: 19 בעד, אין מתנגדים

ארז מלול:  אני קובע שהצעת החוק אושרה בקריאה טרומית, והיא תעבור – לוועדת העבודה והרווחה?      

צביקה פוגל: לא

צביקה פוגל:  אני חושב שלא נכון יהיה - - - אלא דרך המהות, והמהות היא לוועדה לביטחון לאומי

ארז מלול: אני מעביר את זה לוועדת הכנסת, שהיא תקבע את סוג הוועדה

ארז מלול: [הצעת חוק פ/585/25; נספחות

ארז מלול: ] 

ארז מלול: אנחנו עוברים לנושא הבא – הצעת חוק התגמולים לנפגעי פעולות איבה (תיקון – תביעה נגד מפגע), התשפ"ג–2022, של חבר הכנסת שמחה רוטמן

ארז מלול:  אני מזמין את חבר הכנסת שמחה רוטמן לנמק את ההצעה

ארז מלול:  עשר דקות לרשותך

ארז מלול:  בבקשה

שמחה רוטמן: תודה רבה, אדוני היושב-ראש

שמחה רוטמן:  כנסת נכבדה, חבריי חברי הכנסת, לימדו אותנו חכמינו זיכרונם לברכה: לא העכבר גנב אלא החור

שמחה רוטמן:  העובדה היא שהרבה מאוד פעמים אנחנו מסתכלים בלוחמה בטרור על העכבר ולא על החור

שמחה רוטמן:  יש כרגע ברצועת עזה – ולצערי, אנחנו מגלים יותר ויותר גם בתחומי יהודה ושומרון – הרבה חורים שבהם עכברי הטרור מתחבאים

שמחה רוטמן:  ואנחנו עוברים חור-חור ומנסים לטפל באותם חורים, כדי שיהיה ברור לכל מי שמנסה לפגוע בנו ובאנשינו שאין להם שום חור לחזור אליו, ואנחנו נסיג, ונכה בטרור ובמבצעיו בכל מקום

שמחה רוטמן:       אבל בכל ההשקעה האדירה שמדינת ישראל עושה באותם חורים, שהיום יש להם כל מיני שמות – פירים, מנהרות, דלתות הדף; אנחנו לומדים הרבה מאוד מושגים – בכל ההשקעה האדירה שמדינת ישראל עושה באותם חורים, יש חור מרכזי אחד שמדינת ישראל מפספסת, ולא רק מדינת ישראל, אלא למעשה העולם כולו מפספס

שמחה רוטמן:  אני מתכוון, אדוני היושב-ראש, לחור שבגרוש

שמחה רוטמן:  החור שבגרוש הוא המנוע המרכזי של הטרור

שמחה רוטמן:  הכסף שעומד מאחורי פיגועי הטרור, התשלומים שמשלמת הרשות הפלסטינית למחבלים ולמשפחותיהם, סכומי הכסף האדירים שזורמים ממדינות העולם השונות, בין שלארגון הטרור חמאס, בין שלארגון הטרור אונר"א, בין שלארגון הטרור הרשות הפלסטינית – חורים-חורים שמגיעים

שמחה רוטמן:       לצערנו, אם היו מגיעים רק החורים, היה פחות נורא, אבל מגיע גם מה שעוטף את החורים, הגרוש – גם הוא מגיע יחד עם אותו חור, והגרושים מצטרפים להם ללירות וללירות סטרלינג ולדולר ולשקל ולביטקוין ולעוד כל מיני אמצעי תשלום שמממנים את הטרור

שמחה רוטמן:  וכפי שאמרנו, הדרך להילחם בעכבר היא באמצעות המלחמה בחור – זה נכון בחור שבעזה וזה נכון בחור שבגרוש, וזה מה שהצעת החוק הזו מתכננת לעשות, אדוני היושב-ראש

שמחה רוטמן:       כאשר אדם מבצע פיגוע טרור, הוא כמובן עובר עבירה על חוק המדינה, על הדין הבין-לאומי, על האמנות הבין-לאומיות, אבל בנוסף הוא גם מבצע נזק מאוד מאוד משמעותי, והנזק הזה עולה למדינת ישראל הרבה מאוד כסף

שמחה רוטמן:  הוא עולה לנפגע, שמאבד לפעמים – אם הוא נפצע, הוא מאבד את מקור פרנסתו, הוא מאבד ימי עבודה, הוא נכנס לנכות ועוד ועוד; אם כמובן אדם נהרג, אין מחיר לחיי אדם, אבל אנחנו יודעים שגם כאשר אדם נהרג, זה מייצר פגיעה כלכלית משמעותית למשפחתו, כמובן מלבד עוגמת הנפש וכל הדברים שנגרמים כתוצאה מאותו מעשה טרור

שמחה רוטמן:       מי משלם? מי משלם על כל אותם מעשי טרור? התשובה, אדוני היושב-ראש, נמצאת בתלוש המשכורת שלך; נמצאת בתלוש המשכורת שלך, כבוד המזכיר, ושל כל אחד ואחד מכם

שמחה רוטמן:  אתם משלמים על הטרור

שמחה רוטמן:  אתם משלמים על הטרור, לא לפני מעשה; יש מדינות שזה התפקיד שלהן, לשלם על טרור לפני המעשה – קטאר, ארצות הברית לצערנו שמעבירה סכומי כסף אדירים לאונר"א ומלמדת את הדור הבא של טרוריסטים, ועוד מדינות רבות בעולם שמשלמות מראש על הטרור

שמחה רוטמן:  ויש מדינה אחת בעולם שמשלמת על הטרור לאחר מעשה – קוראים לה מדינת ישראל

שמחה רוטמן:  וכל אחד ואחד מהנוכחים פה מוזמן להסתכל בתלוש המשכורת שלו, ואפשר לצבוע חלק ולהגיד: הינה, אני משלם על נזקי הטרור

שמחה רוטמן:  כמובן שאנחנו דואגים לאזרחים שלנו – כך צריך

שמחה רוטמן:  ולכן, כאשר מישהו נפגע מטרור, אנחנו משלמים על נזקי הטרור

שמחה רוטמן:       אוקיי, משלמים, משלמים, אבל מאיפה יגיע הכסף? ולמעשה, מה שהיה צריך להיות בעולם מתוקן הוא שמדינת ישראל הייתה הולכת ומעקלת כל נכס של הרשות הפלסטינית שיש תחת ידה, והייתה לוקחת משם את הכסף; הייתה נוקטת צעדים בין-לאומיים

שמחה רוטמן:  היום זה באופנה לפנות לערכאות בין-לאומיות, כך שמעתי

שמחה רוטמן:  יש מדינות שלא קשורות לעניין בכלל, שפונות לערכאות בין-לאומיות

שמחה רוטמן:  יכול להיות שאנחנו היינו צריכים לפנות לערכאות בין-לאומיות ולנקוט הליכים ולהקפיא נכסים של קטאר – יכול להיות שזה מה שהיה נדרש – ושל מדינות אחרות שתומכות בטרור, איראן כמובן

שמחה רוטמן:  אבל אנחנו לא עושים את זה, או שאנחנו לא עושים את זה מספיק

שמחה רוטמן:  ולא רק שאנחנו לא עושים את זה כמדינה – ולנו יש תירוץ, אלה תהליכים שלוקחים הרבה מאוד זמן, השמיכה התקציבית תמיד קצרה, וקשה למצוא מי שיטפל בכל ההליכים שנדרשים כדי לתבוע בגין כל מעשה טרור את סכום הכסף המגיע

שמחה רוטמן:       אבל לא רק שאנחנו לא עושים את זה – אנחנו גם יוצרים תמריץ שלילי לנפגע הטרור עצמו לתבוע את הכסף מהמחבל; לתבוע את הכסף על ידי עיקול ביתו של המחבל, של רכושו

ארז מלול: אין מה לעקל – הורסים אותו

שמחה רוטמן: אפשר למכור את הבית

שמחה רוטמן:  תחשוב מה היה קורה מבחינת הרתעה

שמחה רוטמן:  טוב שאמרת את זה, אדוני היושב-ראש

שמחה רוטמן:  תחשוב מה היה קורה מבחינת הרתעה, אם במקום להרוס את ביתו של המחבל, היו מעקלים אותו, נותנים אותו - - -     

ארז מלול: אתה היית מוכן לגור בבית הזה?     

שמחה רוטמן: אתה יודע איפה אני גר? אני מוקף כולי במחבלים

ארז מלול: את האמת, אני לא יודע

ארז מלול:  אף פעם לא הזמנת אותי

שמחה רוטמן: תבוא

שמחה רוטמן:  תשאל את איתמר – אתה יודע איפה איתמר גר?      

ארז מלול: גם אתה לא הזמנת אותי, איתמר

שמחה רוטמן: אתה יודע איפה השר גר?     

איתמר בן גביר: - - -     

שמחה רוטמן: כן, גם הוא וגם רבים אחרים - - -      

איתמר בן גביר: - - -     

שמחה רוטמן: תחשוב מה היה קורה אם במקום לקחת את הבית ולהרוס אותו, היו נותנים את הבית לנפגע הטרור

שמחה רוטמן:  הוא היה מוכר אותו לכל המרבה במחיר, והיה קם יישוב יהודי פורח בביתו של המחבל

שמחה רוטמן:  אני חושב שהאלמנט המרתיע היה הרבה יותר גדול

שמחה רוטמן:  כמובן שאם היה קם שם גם יישוב יהודי, מן הסתם היה צריך לשמור עליו

שמחה רוטמן:  זה גם היה מוביל להרתעה לסביבה

שמחה רוטמן:  היה יכול להיות הרבה יותר טוב

שמחה רוטמן:  אנחנו לא עושים את זה – אנחנו הורסים את הבית מכל מיני שיקולים; לא ניכנס לזה, זאת הערת צד

שמחה רוטמן:       אבל גם את רכושו של המחבל אנחנו לא לוקחים, ונפגע הטרור עצמו לא יכול לתבוע

שמחה רוטמן:  גם את התומכים, המממנים הישירים, העקיפים, שיכולים לתבוע אותם, לא תובעים – למה לא תובעים? הסיבה לכך מאוד פשוטה

שמחה רוטמן:  הסיבה לכך היא שכאשר אדם תובע כסף מהטרוריסט או משולחיו או ממממניו, כל מה שהוא ישיג – הוא יצטרך מייד להעביר לקופת המדינה; כי הרי הוא מקבל כסף שוטף מקופת המדינה

שמחה רוטמן:  ממילא אין תמריץ, זה דורש הרבה מאוד כסף, זה דורש הרבה מאוד עלויות, וגם אם תשיג בסופו של דבר פסק דין ותבוא לממש אותו, אתה לא תרוויח מזה דבר

שמחה רוטמן:  ולכן אנחנו – לא רק שאנחנו, כמדינה, לא עומדים בתביעה, אנחנו גם לא מייצרים תמריץ לנפגעי הטרור, או לעורכי דין מטעמם לתבוע, או לארגונים שרוצים לעשות את זה

שמחה רוטמן:  ויש הרבה שהיו רוצים ופשוט לא יכולים

שמחה רוטמן:       ולכן הצעת החוק הזאת באה לומר דבר מאוד פשוט: 1

שמחה רוטמן:  כבר הוצג על ידי היועץ המשפטי הממשלה בתור עמדה, אבל צריך לקבע אותו בחוק

שמחה רוטמן:  כאשר אדם תובע תביעת נזיקין בעקבות מעשה טרור, הוא יכול לקבל פיצוי עונשין, מעבר לפיצוי הרגיל

שמחה רוטמן:  הפיצוי העונשי, קובעת הצעת החוק, ייגבה על ידי התובע, ולא יבוא על חשבון קצבאות הביטוח הלאומי שלו, והוא לא יצטרך להתחשבן על זה; זה מעבר לסכום שהוא משלם

שמחה רוטמן:       בנוסף, קובעת הצעת החוק, בשנייה שאדם יגיש תביעה נגד טרוריסט, הוא יקבל מהביטוח הלאומי תחשיב – כמה כסף מגיע לביטוח הלאומי מהאירוע

שמחה רוטמן:  נניח יגידו מיליון שקל, כל מה שישלמו לאורך כל החיים, או 2 מיליון, לא משנה מה יהיה הסכום, כל מה שבית המשפט העליון יפסוק מעל אותו סכום – אם יפסקו לו 5 מיליון, 3 מיליון, 4 מיליון – והוא יכול לגבות ישירות ממנו, לא בא בחשבון האירוע של הביטוח הלאומי

שמחה רוטמן:       גם אם יגבו בדיוק את אותו מיליון, וזה מה שיקבע גם בית המשפט, אם יגבה נתבע הטרור, כדי לתמרץ אותו לפעול ולתבוע, הוא יקבל 30% מסכום התביעה ואת השאר יעביר לביטוח הלאומי

שמחה רוטמן:  וכך הצעת החוק מבקשת לייצר תמריץ נכון שיסייע רבות

שמחה רוטמן:  בעצם, בהצעת החוק הזאת אנחנו מגייסים ליחידה הכלכלית ללוחמה בטרור של מדינת ישראל צבא של עורכי דין, צבא של ארגונים, צבא של נפגעי טרור, שיילחמו בחור הגדול ביותר שתומך בטרור

שמחה רוטמן:  כאמור, לא חור המנהרות, אלא החור שבגרוש

שמחה רוטמן:  כך, בעזרת השם, הצעת החוק הזאת תכה בטרור

שמחה רוטמן:  ולכן, אדוני היושב-ראש, בחרתי שזאת תהיה הצעת החוק הפרטית הראשונה שאני מעלה מאז תחילת המלחמה

שמחה רוטמן:  תודה רבה

שמחה רוטמן:  אני מבקש מכולם לתמוך בהצעה

שמחה רוטמן:  תודה רבה, אדוני היושב-ראש

ארז מלול: תודה רבה

ארז מלול:  אני מזמין את כבוד שר העבודה, הרב יואב בן צור, להשיב להצעה

ארז מלול:  עשר דקות לכבודו

יואב בן צור: אדוני היושב-ראש, מכובדי השר, חבריי חברי הכנסת, חוק התגמולים לנפגעי פעולות איבה הינו מהחוקים הסוציאליים המרחיבים ביותר, והוא קובע כי זכויותיהם של נפגעי פעולות איבה ובני משפחותיהם יהיו זהים בהטבות הסיוע והמעטפת לאלה של חיילי צה"ל ובני משפחותיהם

יואב בן צור:  עוד קובע החוק - - -     

ארז מלול: עליזה, את מפריעה לכבוד השר

קריאה: זה לא אני

ארז מלול: לא, לא, הקול שלך

ארז מלול:  חבר הכנסת יוני מישרקי, זה השר מהסיעה שלך ומהעדה שלך

יואב בן צור: לא רק מהעדה – הוא נורבגי שלי

ארז מלול: הוא נורבגי שלך

ארז מלול:  תלתא דתיובתא

שמחה רוטמן: לא הבנתי - - - שלכם הוא נורבגי?     

יונתן מישרקי: - - - אשמת - - -     

יואב בן צור: חוק התגמולים לנפגעי פעולות איבה הינו מהחוקים הסוציאליים המרחיבים ביותר, והוא קובע כי זכויותיהם של נפגעי פעולות איבה ובני משפחותיהם יהיו זהות בהטבות הסיוע והמעטפת לאלה של חיילי צה"ל ובני משפחותיהם

יואב בן צור:  עוד קובע החוק כי לנפגע עומדת הזכות לבחור בין פיצוי מכוח חוק התגמולים לבין פיצוי נזיקי, וכי מקום שנפגע, בחר בפיצוי נזיקי או בכל תגמול אחר מאוצר המדינה, אינו זכאי עוד לפיצוי מכוח התגמולים

יואב בן צור:  לדוגמה, אם אדם בחר במקום פיצוי של נפגעי פעולות איבה – נגיד שהוא היה בדרכו לעבודה – הוא בחר להיות נפגע תאונת עבודה, שבהרבה מקרים זה אולי יותר משתלם

יואב בן צור:      החריג הקבוע בחוק התגמולים בעניין זה נוגע לגמלאות מכוח שירות המדינה וכן חוק שירות הקבע בצבא ההגנה לישראל

יואב בן צור:  לגבי גמלאות מכוח חוקים אלה קובע החוק כי גם מי שבחר בפיצוי מכוח חוק שירות המדינה או חוק שירות הקבע עדיין יהיה זכאי לרבע מגמלאותיו על פי חוקי התגמולים

יואב בן צור:      הצעת החוק שבנדון מבקשת לקבוע כי מי שזכאי לתגמולים לפי חוק התגמולים יהיה זכאי לקבלם, ובנוסף יוכל לגבות פיצויים על הנזקים שנגרמו לו עקב אותו מאורע מהמפגע, בכפוף לכך שיישאר בידו רק סכום הפיצויים העודף העולה על שיעור הגמלאות המהוון שעתיד להשתלם לנפגע מכוח חוק התגמולים

יואב בן צור:  הצעת החוק מבקשת למעשה לתת מענה למצבים שבהם נפגע פעולות איבה זכאי לתגמולים לפי חוק התגמולים מהביטוח הלאומי, ובנוסף יוכל לתבוע ולבל גם פיצוי נזיקי מהמפגע או כנגד צד שלישי המחזיק בזכויותיו של המפגע

יואב בן צור:      כמו כן, ההצעה מבקשת לעגן את זכאותו של הנפגע לקבלת פיצויים עונשיים, וזאת בהתאם לפסיקת בית המשפט העליון שלפיה אלו אינם באים בגדר סעיפים 17(ב) לחוק התגמולים ו-21(א) לחוק משפחות חיילים שנספו במערכה (תגמולים ושיקום), התש"י–1950, ומשכך, נפגעים הזכאים לתשלומים מכוח חוק התגמולים רשאים לגבות בנוסף ובמקביל פיצויים עונשיים אשר נפסקו להם בגין אותו האירוע שעליו נסבה הזכאות לתשלומים

יואב בן צור:       אין ספק כי בהתאם לדברי ההסבר של הצעת החוק, התיקון ייטיב את מצבם של נפגעי פעולות איבה שיהיו זכאים לתגמולים לפי חוק התגמולים וכן לפיצוי נזיקי

יואב בן צור:  העברת חוק חשוב זה היא המעט שאנו יכולים לעשות ולהיטיב עם הנפגעים הרבים ולהקל מעליהם

יואב בן צור:      אני רוצה להודות ליושב-ראש ועדת החוקה, חבר הכנסת שמחה רוטמן, שהעלה חוק חשוב זה, ואני קורא לכל חבריי לתמוך

יואב בן צור:  תודה רבה

ארז מלול: תודה רבה לכבוד השר

ארז מלול:  יש מתנגדים להצעת החוק? אין

ארז מלול:       נעבור להצבעה על הצעת חוק התגמולים לנפגעי פעולות איבה (תיקון – תביעה נגד מפגע), התשפ"ג–2022

ארז מלול:  הצבעה עכשיו

ארז מלול: בעד ההצעה להעביר את הצעת החוק לוועדה –11 

ארז מלול: נמנעים – אין  

ארז מלול: להלן תוצאות ההצבעה: 11 בעד, אין מתנגדים

ארז מלול:  אני קובע כי הצעת חוק התגמולים לנפגעי פעולות איבה (תיקון – תביעה נגד מפגע), התשפ"ג–2022, של חבר הכנסת שמחה רוטמן, אושרה בקריאה טרומית ותעבור להכנה לקריאה ראשונה לוועדת העבודה והרווחה

שמחה רוטמן: חוקה

שמחה רוטמן:  ועדת הכנסת - - -     

ארז מלול: חוקה? ועדת הכנסת תחליט איזו ועדה

שמחה רוטמן: תודה

שמחה רוטמן: [הצעת חוק פ/4037/25; נספחות

שמחה רוטמן: ] 

ארז מלול: נעבור לנושא הבא – הצעת חוק הרשות הארצית לכבאות והצלה (נכים ונספים), התשפ"ד–2023, של חבר הכנסת צביקה פוגל

ארז מלול:  אני מזמין את חבר הכנסת צביקה פוגל לנמק את ההצעה

ארז מלול:  עשר דקות לרשותך, בבקשה

צביקה פוגל: אדוני היושב-ראש, כנסת נכבדה, מכובדי השר, כבר 103 ימים שאנחנו נמצאים במציאות של מלחמה, ומדי יום אנחנו מתעוררים עם ההודעות הבלתי-אפשריות שהותרו לפרסום

צביקה פוגל:  יחד עם זאת, אנחנו נחשפים לסיפורי גבורה של לוחמינו האמיצים ומתמלאים בגאווה גדולה על הלוחמים והלוחמות המופלאים שמחרפים את נפשם למען המדינה, שומעים מהם על האמונה בצדקת הדרך ועל החתירה לניצחון

צביקה פוגל:      אנחנו יודעים, אדוני היושב-ראש, שבמלחמה הזאת לוקחים חלק רבים המשרתים בגופי הביטחון וההצלה של מדינת ישראל, ובתוכם גם כאלה שאינם לובשים את מדי צה"ל, ומחובתנו כנציגי הציבור למצוא את הדרך להודות ולהוקיר על פועלם של אלה שמסתכנים, ולעיתים, לצערי, גם מוסרים את חייהם למענינו

צביקה פוגל:      הצעת החוק הזו, אדוני היושב-ראש, שהנחתי על שולחן הכנסת, באה לתקן עוול היסטורי עבור לוחמי האש ברשות לכבאות והצלה, כך שבדומה לחיילים, שוטרים וסוהרים שנפגעו או שנפלו במהלך ותוך כדי שירותם, יוכרו כנפגעי כוחות הביטחון ויהיו זכאים, הם ובני משפחותיהם, לזכויות ולהטבות המגיעות להם כפי שראוי

ארז מלול: להזכירך, חבר הכנסת פוגל, אני הגשתי הצעה לסדר-היום ודנו בזה בכובד ראש

ארז מלול:  קיימת דיון ב-08:00 בבוקר בעניין הזה בגלל חשיבותו

צביקה פוגל: וציינת את זה שזה היה ב-08:00 בבוקר

צביקה פוגל:      חבריי חברי הכנסת, לוחמי האש עומדים מדי יום בפני סכנות וניצבים בפני אתגרים עצומים

צביקה פוגל:  הם פורצים ללהבות כדי להציל לכודים, נכנסים לבורות כדי לאתר נעדרים ומחלצים נפגעים בתאונות מורכבות, והם נפצעים ולעיתים אפילו משלמים בחייהם

צביקה פוגל:  כך קרה בחודש אוגוסט האחרון, באירוע שבו נחשפנו לאומץ ליבם של לוחמי האש בפעולה לחילוצו של צעיר שנפל לבור בדיר אל-אסד, שבמהלכה מצאו את מותם שני לוחמי האש, עדנאן אסאד ודקל מרציאנו, זיכרונם לברכה, וכך גם במתקפת 7 באוקטובר, שבמהלכה נהרגו חמישה לוחמי אש, שמצטרפים לעשרה לוחמי אש שנהרגו בעשור האחרון בפעילות מבצעית

צביקה פוגל:      אדוני היושב-ראש, במתקפה ב-7 באוקטובר נהרג סגן-טפסר שלום צבאן, זיכרונו לברכה, שהיה מפקד תחנת כיבוי בקריית גת, ומייד כששמע על חדירת המחבלים היה בין הראשונים להסתער מול אלפי מחבלים

צביקה פוגל:  כולנו מכירים גם את סיפור הגבורה של גיל תעסה, זיכרונו לברכה, מפקד צוות בתחנת כיבוי אשקלון, שסרטוני האבטחה מתוך ביתו תיעדו את הרגע שמחבלים נכנסו אליו הביתה, משליכים רימון לממ"ד, וגיל, כמו לוחם, בתושייה - -     

ארז מלול: למה "כמו"? לוחם

ארז מלול:  למה "כמו"?     

צביקה פוגל: - - כלוחם, בתושייה ובקור רוח, קפץ על הרימון והציל את שני ילדיו שהיו איתו בממ"ד

צביקה פוגל:  כולנו גם ראינו בסרטון איך בדם קר ובברבריות שאין כמותה, לאחר שהם מוודאים הריגה בגיל, ניגשים המחבלים למקרר ומוציאים ממנו בקבוק קולה ושותים

צביקה פוגל:  איתם נהרגו גם אריק יהודה מרציאנו, זיכרונו לברכה, שהיה בדרכו למשמרת בתחנת כיבוי אשקלון, יבגני גלסקי ורועי משה, זיכרונם לברכה, שנהרגו בחילופי אש בדרכם חזרה לביתם ממשמרת בתחנת הכיבוי שבה הם שירתו

צביקה פוגל:      בשנת 2012, אדוני היושב-ראש, חבריי חברי הכנסת, נחקק חוק הרשות הארצית לכבאות והצלה, שהסדיר את שירותי הכבאות בישראל ואת המבנה הארגוני והסמכויות, וכן הגדיר כי הרשות תפעל תחת המשרד לביטחון לאומי – ביטחון הפנים דאז

צביקה פוגל:  יחד עם את, החוק לא הגדיר מהן הזכויות הבריאותיות, הסוציאליות והכלכליות של לוחמי האש ועובדי הרשות לכבאות והצלה, כך שלמרות שנציבות הכבאות וההצלה פועלת תחת משרד ממשלתי, לוחמי האש לא מוכרים כגוף ביטחוני, והם אינם זכאים לתנאים ולקצבאות שמעניקה המדינה לחללי צה"ל, משטרת ישראל ושירות בתי הסוהר, שכן נכללים בכוחות הביטחון

צביקה פוגל:      מנתוני הביטוח הלאומי, אדוני היושב-ראש, וכוחות כבאות והצלה, עולה כי בתחנות הכיבוי ברחבי הארץ משרתים 2,100 לוחמי אש, מהם כ-2,000 בכשירות מבצעית

צביקה פוגל:  החוק לא קובע מהן הזכויות של לוחמי האש במקרה שייפגעו או חלילה ימותו

צביקה פוגל:  האבסורד הזה, שבו עובדי רשות מסכנים את חייהם על מנת לשמור על חיי אדם, על רכוש ועל סביבה, ואינם מקבלים תנאים שווים ביחס לגופי החירום האחרים – לכן, חבריי חברי הכנסת ואדוני היושב-ראש, אני מבקש מכם להכיר בלוחמי האש בכבאות והצלה ככאלה השייכים לגוף ביטחוני, וזכאים לאותן זכויות כמו החיילים, השוטרים והסוהרים

צביקה פוגל:       אני קורא מכאן לשר הביטחון, חבר הכנסת יואב גלנט, לפעול עוד היום ללא התנגדות על פי החלטת ועדת שרים לחקיקה, ולהתחיל בעבודת מטה מואצת, כדי שכבר במושב הנוכחי תוך כדי הלחימה נביא את החוק החשוב הזה לקריאה שנייה ושלישית, על מנת לוודא שלוחמי האש ומשפחותיהם ידעו כי מדינת ישראל דואגת להם, לנשותיהם ולילדיהם במצב של מחלה, פציעה או חס וחלילה פטירה, כי אלמנות לוחמי האש לא יכולות עוד לחכות רגע אחד

צביקה פוגל:  וזוהי חובתנו, לדאוג למשפחות לוחמי האש, וכמה שיותר מהר

צביקה פוגל:  אני אנצל את ההזדמנות ואודה לצוות הנפלא שלי, לכל מי שסייע בהכנת הצעת החוק הזאת

צביקה פוגל:  תודה, אדוני היושב-ראש

ארז מלול: תודה רבה

ארז מלול: [הצעת חוק פ/4041/25; נספחות

ארז מלול: ] 

ארז מלול: להצעת חוק זו הוצמדו שתי הצעות חוק נוספות – של חברת הכנסת מירב בן ארי וחברת הכנסת נעמה לזימי

ארז מלול:  אני מזמין את חברת הכנסת מירב בן ארי לנמק את ההצעה

ארז מלול:  שלוש דקות

מירב בן ארי: תודה רבה, אדוני היושב בראש

מירב בן ארי:  כנסת נכבדה, את הצעת החוק החשובה הזו אני מלווה כבר קרוב לשלוש שנים בהיותי יו"ר הוועדה לביטחון פנים

מירב בן ארי:  אני עולה לכאן לדוכן, אבל אני אגיד לך את זה גם, פוגל, בצורה קצת אמביוולנטית, כי מצד אחד אין חוק יותר חשוב מזה בעיניי, באמת

מירב בן ארי:  עוול שנגרם ללוחמי האש, first responders, חמישה כבר נהרגו בחרבות ברזל ב-7 באוקטובר

מירב בן ארי:  באמת, האנשים שהכי מגיע להם

מירב בן ארי:  ביקרתי גם אצל דקל מרציאנו, זכרונו לברכה, אצל המשפחה שלו במעלות

מירב בן ארי:  באמת, הנושא הזה הוא בנפשי ובדמי, התחלתי אותו בכלל עם דדי שמחי, שהיה נציב הכבאות, גם הוא אב שכול, ובאמת המשכנו את זה גם עם כספי

מירב בן ארי:  ועם זאת אני חוששת, מכיוון שאני חושבת שהצעת החוק הזו, ההיתכנות שלה היא מאוד נמוכה, לצערי הרב, והלוואי שאני אתבדה

מירב בן ארי:       אני חושבת שהדרך הראויה להכיר, אגב, גם בעדנאן שנפל בדיר אל-אסד אל הבור ביחד עם מרציאנו, הדרך הנכונה הייתה בהחלטת ממשלה, כפי שנעשה ב-2011 באסון הכרמל, שבו הוכרו שלושה לוחמי אש כלוחמי צה"ל

מירב בן ארי:  כך הייתה צריכה לבוא החלטת ממשלה שקודם כול מכירה בחמישה לוחמים של חרבות ברזל שכבר נפלו

מירב בן ארי:  ואגב, צריך לומר שהגיעו אליהם, הגיעו אל המשפחה – דיברתי גם עם מירב, האחות, הגיעו והציעו לה ללכת למסלול של לוחמי צה"ל, ויום למוחרת חזרו בהם

מירב בן ארי:  זאת אומרת, זה עוול מטורף שנעשה ללוחמי האש – מטורף

מירב בן ארי:       אבל עם זאת, יש דרך, הדרך הייתה צריכה להיות החלטת ממשלה

מירב בן ארי:  שמע, הכול פה מוקלט, הלוואי שאני אתבדה, הלוואי

מירב בן ארי:  באמת, אתה יודע כמה שזה חשוב לי

מירב בן ארי:  לוחמי האש עשו - - -     

ארז מלול: אם תעבדו ביחד, בשיתוף פעולה

מירב בן ארי: קודם כול, אין שאלה

ארז מלול: שיתוף פעולה זה שם המשחק

מירב בן ארי: קודם כול, זאת לא השאלה, כי יש בינינו שיתוף פעולה

מירב בן ארי:  עשינו גם את האיזוק האלקטרוני ביחד, עשינו דברים טובים מאוד למען הציבור

ארז מלול: זהו

ארז מלול:  מה זה משנה אם זה - - -      

מירב בן ארי: על זה אין שאלה

מירב בן ארי:  העניין הוא לא מירב בן ארי וצביקה פוגל

מירב בן ארי:  העניין זה שר הביטחון והשר לביטחון לאומי

מירב בן ארי:  זה האירוע, ולא סתם הזכרת

מירב בן ארי:  ומשרד הביטחון חייב לשבת עם המשרד לביטחון לאומי ולמצוא פתרון

מירב בן ארי:  ממש ללכת אחורה מחמשת הכבאים כלוחמי חרבות ברזל

ארז מלול: למה? רוחבי

ארז מלול:  פעם אחת ולתמיד לסדר את זה

מירב בן ארי: לא, אבל – תסמוך עליי, אני פה הרבה שנים

מירב בן ארי:  ניסיתי בכל ליבי ובכל נפשי לסייע ללוחמי האש

מירב בן ארי:  והלוואי שאני אבוא לפה בקריאה שלישית, ואני אגיד לך: צדקת

מירב בן ארי:  הינה אני אומרת את זה גם למשפחות השכולות שצופות

ארז מלול: תזכרי

ארז מלול:  את תגידי לי: צדקת

מירב בן ארי: אתה לא צריך לשכנע אותי

מירב בן ארי:  אני בן אדם שמודה שהוא טועה, אני יודעת להודות

מירב בן ארי:  אבל לצערי, הדרך לסייע ללוחמי האש כיום, בטח לחמישה של חרבות ברזל, בטח לעדנאן ולמרציאנו שנהרגו כשנפלו לבור – להציל חיים, first responder – הינה אני אומר לך, אדוני היושב בראש, זה קודם כול להכיר בהם כלוחמי צה"ל

מירב בן ארי:      והחוק הזה – שנייה, רק מילה אחרונה – עושה צדק גם לנכים, גם לנופלים, גם למשפחות שלהם

מירב בן ארי:  אני קוראת למשרד הביטחון לשים את כל – מטענים זו מילה לא כל כך טובה – אבל לשים את כל העמדות, הדעות הקדומות, בצד, ולבוא להתכנס לתת להם את מה שמגיע להם

מירב בן ארי:  כי מדינת ישראל – וצביקה דיבר על זה – חייבת ללוחמי האש לא פחות משהיא חייבת לסוהרים בשב"ס, לשוטרים וחיילי צה"ל

מירב בן ארי:  תודה

ארז מלול: תודה רבה

ארז מלול: [הצעת חוק פ/4056/25; נספחות

ארז מלול: ] 

ארז מלול: אני מזמין את חברת הכנסת נעמה לזימי לנמק את הצעת החוק

ארז מלול:  שלוש דקות לרשותך

ארז מלול:       אני הייתי מוסיף גם את מד"א

ארז מלול:  הם לא היו פה לוחמים?      

מירב בן ארי: מד"א וזק"א

ארז מלול: מד"א היו הראשונים שם בבארי

מירב בן ארי: נכון

ארז מלול: את מכירה את הסיפור על הפרמדיקים

נעמה לזימי: בוודאי

מירב בן ארי: והלוואי שאני אתבדה והחוק הזה יצליח

מירב בן ארי:  אני אעשה כל מה שצריך כדי להעביר אותו

נעמה לזימי: תודה, כבוד יו"ר הישיבה

נעמה לזימי:  כנסת נכבדה, אכן חוק חשוב, שהיה צריך להיות מחוקק מזמן

נעמה לזימי:  החוק שיכיר בלוחמי האש כחללי כוחות הביטחון, כמו שהיה ראוי שיקרה

נעמה לזימי:  אז קודם כול אני רוצה להגיד לצביקה, היוזם, שהביא את ההצעה עד כה, כמו שגם מירב אמרה: אנחנו נעשה הכול ביחד כדי שזה יקרה

נעמה לזימי:  אני מזדהה עם החששות שהבעת, אני חושבת שהדבר הנכון עכשיו, משלא נעשתה החלטת ממשלה וזה נעשה בחקיקה, להגדיר לוחות זמנים; להגיד שנוכח החובה המוסרית הלאומית נתכנס ותוך חודש ימים נדע להעביר את ההצעה הזאת, את כל הקריאות, או כמה שיותר מהר

מירב בן ארי: הלוואי

נעמה לזימי: אני  הייתי שמחה ששתינו נגיד: הינה הבית הזה עשה נכון

מירב בן ארי: אנחנו האחרונות שיכולות לקבוע, אבל בסדר

נעמה לזימי: אני אומרת את זה - - -     

מירב בן ארי: תכף יעלה השר

נעמה לזימי: אני אומרת את זה אל יו"ר הוועדה ואל השר, שאם אכן יש כוונה ורצון, אנחנו לא רק נעזור לזה לקרות אלא נברך, כי יש על מה לברך אם הדבר הזה קורה

נעמה לזימי:  כי יש על מה לברך

נעמה לזימי:       אני לא אני לא רוצה להאריך כדי שכבר נצביע

נעמה לזימי:  אני כן רוצה רק בכל זאת לציין את שמות הנופלים: שלום צבאן, יבגני גלסקי, אריק יהודה מרציאנו, רועי משה, גיל תעסה, שנפלו במבצע חרבות ברזל

ארז מלול: יהי זכרם ברוך

נעמה לזימי: יהי זכרם ברוך

ארז מלול: אמן

נעמה לזימי: יהיה זכר הנופלים שלנו ברוך, ושיקבלו את הכבוד הראוי שהם זכאים לו

נעמה לזימי:  ואני אגיד שבחודש אוגוסט אכן היה המקרה הקשה מאוד של שני לוחמי האש שנפלו בניסיונם להציל - - -     

מירב בן ארי: עדנאן ומרציאנו

נעמה לזימי: נכון, דקל מרציאנו ועדנאן אסעד, שנפלו בניסיון להציל בן אדם שנפל לעומק הבור

נעמה לזימי:  וכן, באוגוסט 2021 נהרג תיימור קבלאן בצפת בעת כיבוי שרפה גדולה

נעמה לזימי:  וגם באסון הכרמל, המקום שבו גרתי עד לא מזמן, עדיין כפצע מדמם האסון הקשה הזה, שבו נהרגו שני לוחמי אש – דני חייט ואורי סמנדייב – והנער, מתנדב בצופי אש, אלעד ריבן

נעמה לזימי:       אנחנו צריכים לזכור את גבורתם, שהיא גבורה לא פחותה מאף גבורה אחרת

נעמה לזימי:  גבורה ראויה, גבורה שצריך לתת לה את המקום הערכי והראוי

נעמה לזימי:  ואני מקווה שהבית הזה יעשה את זה במהרה, ושזאת לא תהיה חקיקה ראשונית, אלא חקיקה שנכנסת לספר החוקים בגאווה ואחריות לאומית

נעמה לזימי:  תודה רבה

ארז מלול: תודה רבה

ארז מלול:  אני מזמין את כבוד השר לביטחון לאומי חבר הכנסת איתמר בן גביר, בשם הממשלה, להשיב על ההצעה

ארז מלול:  עשר דקות לרשותך, בבקשה

איתמר בן גביר: תודה רבה, אדוני היושב-ראש

איתמר בן גביר:  חבריי חברי הכנסת, חבר הכנסת צביקה פוגל, יושב-ראש הוועדה לביטחון לאומי, שמוביל את הצעת החוק הזאת, וכמובן חברות הכנסת שגם הן הצמידו את ההצעה שלהן, אנחנו מתקנים היום עוול היסטורי, עוול שצריך לומר שהתרחש במשך שנים רבות, כאשר כבאים, אנשי כיבוי והצלה, פעם אחר פעם טוענים, ובצדק – לתת את אשר מגיע להם בזכות ולא בחסד

ארז מלול: אני מבקש להוריד את הפלאפון שם במליאה, את הצילום

ארז מלול:  יש לך את זה מוקלט אחרי זה, יותר טוב

איתמר בן גביר: צריך שהדברים ייאמרו בצורה ברורה

איתמר בן גביר:  החששות שהעלו כאן חברות הכנסת, גם אני חושש להם

איתמר בן גביר:  בסופו של דבר, ההחלטה הזאת לא תלויה רק במשרד לביטחון לאומי – שכבר מזמן, ותכף אני אפרט, סמך ידו על ההצעה וחושב שההצעה הזאת היא הצעה חשובה ונכונה מאין כמותה – אלא גם במשרד הביטחון, וצריך לומר ולהגיד את הדברים ולשים אותם על השולחן, ששם יש מי שמתנגד להצעה, ושלא בצדק לטעמנו

איתמר בן גביר:      בעשור האחרון פעל מערך הכבאות תחת המשרד לביטחון לאומי, כתף אל כתף, יחד עם צבא הגנה לישראל ומשטרת ישראל

איתמר בן גביר:  פעם אחר פעם חזינו בלוחמי אש גיבורים מסתערים לזירות מסוכנות לשם הצלת חיים, תוך סיכון חיים ממשי

איתמר בן גביר:  מסירות הנפש של לוחמי האש שלנו ודבקותם במשימה להצלת חיים 24/7 לאורך כל ימות השנה הן מופת לכל המשרתים בגופי הביטחון, החירום וההצלה

איתמר בן גביר:  אלא שנכון להיום, כפי שהמציע טוען, ובצדק – חייל, שוטר, סוהר, שחלילה נפצעו או נפלו בפעולה, יוכרו כחללי מערכות ישראל, לרבות ההוקרה, ההנצחה, התמלוגים, ואילו לוחם אש שנפצע או נפל יחד איתם לאחר שנלחם לצידם כתף אל כתף, לא יזכה לכך

איתמר בן גביר:      לוחמי האש הגיבורים פורצים ללהבות, נכנסים לבורות, מחלצים נפגעים

איתמר בן גביר:  אף שבעשור האחרון נמצא מערך הכבאות תחת משרד ממשלתי, לוחמי האש נדרשים לשלם ביטוח פרטי; לא מקבלים מעטפת דומה לזו של החיילים, השוטרים והסוהרים

איתמר בן גביר:  אין מערכת הכרה, אין הנצחה, ומרגע הכניסה שלי לתפקיד פעלתי בכמה צירים על מנת למצוא פתרון לעוול הנוראי הזה

איתמר בן גביר:       לצערי הרב, החוקים העוסקים בנושאים הללו מצויים בסמכותו של שר הביטחון

איתמר בן גביר:  עשינו ניסיונות אין-ספור לפנות לשר גלנט, אך ללא הועיל

איתמר בן גביר:  לאחר נפילתם של לוחמי האש הגיבורים סמל עדנאן אסעד ורב-סמל דקל מרציאנו, זיכרונם לברכה, שנפלו לבור בגליל במהלך פעולות חילוץ של צעיר שנפל לתוכו, הובלתי הצעת מחליטים ממשלתית, אך גם היא נעצרה על ידי משרד הביטחון

איתמר בן גביר:  ולכן, דווקא העובדה שאנחנו, בעוצמה יהודית – שחבר הכנסת צביקה פוגל מביא את ההצעה הזאת, מרים את הכפפה ועושה מה שלא עשו במשך שנים רבות, זה ראוי להערכה מרובה ולהבנה שההצעה הזאת מחייבת את כולנו

איתמר בן גביר:  לוחמי האש שנפלו או נפצעו במסגרת מילוי תפקידם, פעלו בשליחות מדינת ישראל

איתמר בן גביר:  כל חברי הבית הזה מחויבים לתמוך בהצעת החוק החשובה הזאת

איתמר בן גביר:      תחת במה זו אני מקווה שמסתכלת עלינו, צופה בנו עכשיו, שני מרציאנו היקרה, שוטרת במשטרת ישראל שאתמול נפגשתי איתה במשטרת מעלות, אלמנתו של הגיבור רב-סמל דקל מרציאנו

איתמר בן גביר:  אצטט מדבריה של שני בוועדה לביטחון לאומי: "בעלי יצא לחלץ אזרח שנלכד בבור, אך לצערי הוא נהרג בעצמו לאחר שנחנק למוות

איתמר בן גביר:  האירוע הזה הסתכם בתאונת עבודה טרגית

איתמר בן גביר:  אני אלמנה בת 33, עם שלושה ילדים, שנלחמת על הכבוד של בן זוגה שנפטר

איתמר בן גביר:  אני נלחמת כדי שהמדינה תעניק את הכבוד הראוי לזיכרון של בעלי

איתמר בן גביר:  אני משרתת כשוטרת, ואני מרגישה שהדם שלי חשוב למדינה יותר מהדם של בעלי

איתמר בן גביר:  בעלי ראוי להכרה כגיבור, ואנחנו כמשפחה זקוקים לסיוע שהמדינה מעניקה למשפחות השכולות של חללי מערכות ישראל

איתמר בן גביר: "     באותה פגישה, שני, הצהרתי בפנייך שאעשה הכול כדי שבעלך יקבל את הכבוד הראוי

איתמר בן גביר:  שני היקרה, את גיבורה

איתמר בן גביר:  בעלך, זיכרונו לברכה, היה גיבור

איתמר בן גביר:  תודה לכם על תרומתכם למדינה ותודה לך שהצבת שוב ושוב – אני רוצה להזכיר את הגיסים, את אלירן – יש לכם חלק חשוב בהצעה הזאת

איתמר בן גביר:      טרם סיום אציין כי מאז הקמת מערך כבאות והצלה במשרד לביטחון לאומי 15 לוחמי אש שנפלו בעת מילוי תפקידם

איתמר בן גביר:  מדובר בלוחמים מסורים שמצאו את מותם בעת שהיו בפעילות להצלת חיים

איתמר בן גביר:  חמישה מתוכם נהרגו בתחילת המלחמה ב-7 באוקטובר: סגן טפסר שלום צבאן, שנרצח בעת נסיעתו לעבודה במהלך יום שבת, שמחת תורה; סמל יבגני גלסקי, שנרצח בעת נסיעתו חזרה ממשמרת במהלך אותה שבת; רב-סמל מתקדם אריה יהודה מרציאנו, שנרצח בעת נסיעתו לעבודה במהלך יום השבת; רב-סמל ראשון רועי משה זכרו לברכה, שנרצח אף הוא בעת נסיעתו חזרה ממשמרת; רב-סמל מתקדם גיל תעסה, שכולנו ראינו את הסרטון שדובר כאן, ועל מעשיו וגבורתו עוד ידובר רבות בהיסטוריה של מדינת ישראל

איתמר בן גביר:      בהזדמנות מכובדת זו אני מבקש לציין גם את לוחמי האש הגיבורים, אחינו מהעדה הדרוזית, שנפלו בעת הפעילות המבצעית שלהם: רב-סמל תיימור קבלאן, שנפטר מדום לב במהלך אירוע מבצעי בשרפת שדה ויער ביום 4 באוגוסט; כמו שהזכרנו, סמל עדנאן אסעד, שנהרג באותה טרגדיה בדיר אל-אסד

איתמר בן גביר:      אני מצפה שהשר גלנט יתמוך בהצעה הזאת, אני מצפה שמשרד הביטחון יסיר את ההתנגדות שלו, אבל אני חושב שהיום עשינו צעד חשוב – צעד ראשון אומנם, חשוב מאוד, כדי להחזיר ולתת לכבאים מעט ממה - - -     

טלי גוטליב: כן

טלי גוטליב:  גם למה הוא התנגד? זה בסך הכול באמת - - -     

ארז מלול: מי אמר שהוא מתנגד? בואו נחכה

איתמר בן גביר: אני הצעתי הצעה ממשלתית והוא התנגד

טלי גוטליב: הוא התנגד כהצעת חוק ממשלתית, וזאת צריכה להיות הצעת חוק ממשלתית, בעיקר בגלל הכמות הקטנה

ארז מלול: נכון

טלי גוטליב: השר בן גביר לא צריך להגיש את זה, לעמוד פה ולהתייחס להצעת חוק פרטית

איתמר בן גביר: נכון

טלי גוטליב: זו לגמרי הייתה צריכה להיות הצעת חוק ממשלתית, בעיקר בשים לב למעשים ההירואיים, ההירואיים, של לוחמי האש, שהיו בלי נשק

טלי גוטליב:  החילוץ בתחנת שדרות היה בעזרתם של לוחמי האש עם הסולם בחוץ לפני מיטוט התחנה

נאור שירי: - - -     

טלי גוטליב: לא נכון

טלי גוטליב:  את הסולמות הביאו לוחמי האש

טלי גוטליב:  לא נכון

טלי גוטליב:  שמענו את העדויות שלהם כאן בכנסת

איתמר בן גביר: טלי, את צודקת

איתמר בן גביר:  חברת הכנסת גוטליב, את צודקת בכל מילה - -      

טלי גוטליב: די כבר

איתמר בן גביר: - - ורק אני אומר את הדבר הבא: שאנחנו היום לפחות עושים את הצעד הראשון

טלי גוטליב: נכון

טלי גוטליב:  נכון מאוד

איתמר בן גביר: אני מקווה שנעשה גם את הצעד השני והשלישי

איתמר בן גביר:  אגב - - -     

ארז מלול: תודה רבה

איתמר בן גביר: עוד - - -     

טלי גוטליב: באמת, זה לא הגיוני

ארז מלול: לא, יש לך זמן

ארז מלול:  תודה רבה רק לטלי, לא לשר

ארז מלול:  אתה יכול להמשיך לדבר, גם מעבר לזמן

טלי גוטליב: לא, זה הצהרת חוק סופר-חשובה

איתמר בן גביר: תודה

איתמר בן גביר:  אני חושב שאנחנו צריכים לברך על הצעד הראשון הזה; גם אותך, יושב-ראש המליאה כאן, שבאמת, אני יודע כמה הנושא היה חשוב גם לך

איתמר בן גביר:  ובאופן כללי, אני חושב שטוב שיש לנו קואליציה שמה שלא עשו במשך שנים רבות – עושה כרגע

איתמר בן גביר:  נכון, לא תמיד זה בא בקלות, לפעמים  אנחנו צריכים להיאבק - -     

נאור שירי: מעניין מה עוד לא קרה שנים רבות

איתמר בן גביר: - - אבל ברוך השם

נאור שירי: מה לא קרה שנים רבות

איתמר בן גביר: אני לא רציתי להגיד - -      

נאור שירי: אבל אתה אומר

איתמר בן גביר: - - אבל אם כבר אתם אומרים - -     

נאור שירי: אבל אתה אומר

נאור שירי:  אתה אומר

איתמר בן גביר: - - במשך שנתיים ישבתם – אתם לא דיברתם, לא הבאתם את זה בכלל, לא אתה, לא מירב בן ארי

איתמר בן גביר:  טוב, אתה לא היית כאן בכלל

נאור שירי: מה אתה מקשקש - - -     

איתמר בן גביר: לא מירב בן ארי

איתמר בן גביר:  הכול כלאם פאדי

ארז מלול: בוא, לא נהרוס את - - -     

איתמר בן גביר: אז לפחות - - -     

נאור שירי: אתם כלאם פאדי וכל הביטחון שלך זה כלאם פאדי

ארז מלול: חבר הכנסת נאור שירי

קריאות: - - -     

טלי גוטליב: די, די, די - - -     

נאור שירי: ומה שאתה הבאת על הממשלה והמדינה הזו אף אחד לא הביא אי-פעם בהיסטוריה

ארז מלול: נאור שירי, בדיוק בחוק הזה אתה צועק? לא מתאים

נאור שירי: תתבייש

נאור שירי:  תתביישו

איתמר בן גביר: בכל מקרה - - -     

טלי גוטליב: די, חבר'ה, די

ארז מלול: בוא, תכבד את זכר הכבאים, חבר הכנסת נאור

נאור שירי: מה די, מה? איזה אסון הבאת

נאור שירי:  אסון

איתמר בן גביר: בכל מקרה, אני מקווה שלפחות עכשיו אנחנו נתאחד - - -     

נאור שירי: שר האסון, לא הביטחון הלאומי

איתמר בן גביר: תודה

איתמר בן גביר:  אנחנו מקווים שלפחות עכשיו נתאחד סביב הנושא הזה

איתמר בן גביר:  שמעתי כאן, חברות הכנסת – לכאורה, הנושא חשוב להן

איתמר בן גביר:  אם הנושא חשוב להן, אין סיבה שלא כולנו נצביע

איתמר בן גביר:  ואני אומר עוד פעם, אני אומר כאן לשר גלנט: זה הסיפור

איתמר בן גביר:  השר גלנט, אל תטעה, זו הצעה חשובה שאנחנו מתקנים בה עוול היסטורי לכבאים

איתמר בן גביר:  תודה

ארז מלול: תודה רבה, כבוד השר

ארז מלול:  אכן, חבר הכנסת צביקה פוגל, שני ריגשה אותנו בוועדה שלך

ארז מלול:  ואתה זוכר מה הבטחתי לה? אנחנו נעלה יחד לקבר של בעלה ונגיד: הצלחנו במשימה יחד

ארז מלול:       אני עובר להצבעה - - -     

מירב בן ארי: אתה לא עובר להצבעה, כי לכל חבר כנסת מציע יש זכות להגיב

מירב בן ארי:  אני הצעתי את החוק

ארז מלול: מישהו רוצה להתנגד?      

מירב בן ארי: - - - אני רוצה

ארז מלול: לא, להתנגד

ארז מלול:  את מתנגדת? רק למי שמתנגד יש שלוש דקות

איתמר בן גביר: את מתנגדת לחוק?      

מירב בן ארי: ממש לא

ארז מלול: האם את מתנגדת?      

מירב בן ארי: השר הזכיר את השם שלי - - -     

ארז מלול: בסדר, אחרי ההצבעה

ארז מלול:  זה לא קשור עכשיו לתשובה לשר

ארז מלול:       אני עובר להצבעה על חוק הרשות הארצית לכבאות והצלה (נכים ונספים), התשפ"ד–2023, של חבר הכנסת צביקה פוגל

ארז מלול:  הצבעה עכשיו

ארז מלול: בעד ההצעה להעביר את הצעת החוק לוועדה – 17 

ארז מלול: נמנעים – אין  

ארז מלול: להלן תוצאות ההצבעה: בעד – 17, אין מתנגדים

ארז מלול:  אני קובע כי הצעת חוק הרשות הארצית לכבאות והצלה (נכים ונספים), התשפ"ד–2023, של חבר הכנסת צביקה פוגל אושרה בקריאה טרומית ותעבור להכנה לקריאה ראשונה לוועדה לביטחון לאומי

ארז מלול:       כעת נעבור להצבעה על הצעת חוק הרשות הארצית לכבאות והצלה (נכים ונספים), התשפ"ד–2023, של חברת הכנסת מירב בן ארי

ארז מלול:  הצבעה

ארז מלול: בעד ההצעה להעביר את הצעת החוק לוועדה – 17 

ארז מלול: נמנעים – אין  

ארז מלול: להלן תוצאות ההצבעה: בעד – 17, אין מתנגדים

ארז מלול:  אני קובע כי הצעת חוק הרשות הארצית לכבאות והצלה (נכים ונספים), התשפ"ד–2023, של חברת הכנסת מירב בן ארי אושרה בקריאה טרומית, ותעבור לדיון להכנה לוועדה לביטחון לאומי להכנה לקריאה ראשונה

ארז מלול:       כעת נעבור להצבעה על הצעת חוק הרשות הארצית לכבאות והצלה (נכים ונספים), התשפ"ד–2023, של חברת הכנסת נעמה לזימי

ארז מלול:  הצבעה

ארז מלול: בעד ההצעה להעביר את הצעת החוק לוועדה – 17 

ארז מלול: נמנעים – אין  

ארז מלול: להלן תוצאות ההצבעה: בעד – 17, אין מתנגדים

ארז מלול:  אני קובע כי הצעת חוק הרשות הארצית לכבאות והצלה (נכים ונספים), התשפ"ד–2023, של חברת הכנסת נעמה לזימי אושרה בקריאה טרומית, ותעבור לוועדה לביטחון לאומי להכנה לקריאה ראשונה

ארז מלול: מירב, את רוצה להגיב בהודעה אישית? עד חמש דקות, בבקשה

מירב בן ארי: תודה רבה, אדוני היושב בראש

מירב בן ארי:  אדוני השר, אני לא איכנס כאן עכשיו לוויכוחים, בשל כבודה של הצעת החוק

מירב בן ארי:  חבל שהוא לא מקשיב, חבל שהוא הולך, אבל הכנסת תקשיב

מירב בן ארי:       כשיש חברות כנסת מציעות או חברי כנסת מציעים, מן הראוי להגיד את שמן מתוך כבוד

מירב בן ארי:  עולה לכאן השר, מזכיר את צביקה פוגל, שכולנו, גם נעמה וגם אני, נתנו לו את כל הקרדיט, ואומר: ויש חברות כנסת מציעות

מירב בן ארי:  אז קוראים לחברות הכנסת האלה מירב בן ארי – שמה לעשות, גם הייתה יושבת-ראש הוועדה לביטחון פנים לשעבר – וחברת הכנסת נעמה לזימי

מירב בן ארי:  להגיד שהן לכאורה תומכות בחוק – באמת, למה? למה? עזוב שזה חוק שאני מקדמת מהכנסת העשרים-וארבע, עזבו שאני נלחמת לכבאים וללוחמי האש האלה מהיום שהגעתי לכנסת ב-2015

מירב בן ארי:  מה זה "לכאורה"? מה זה הזלזול הזה? הוא בכלל לא מסתכל, אז זה לא משנה, אני אדבר למי ששומע

מירב בן ארי:  זה לא מכבד את המקום הזה

מירב בן ארי:  אני לא מדברת עליי

מירב בן ארי:       אני יודעת מה עשיתי כיושבת-ראש הוועדה לביטחון פנים

מירב בן ארי:  ואנחנו עשינו דברים

מירב בן ארי:  ולא, המצב לא השתנה לחלוטין מאז שהוא נכנס

מירב בן ארי:  ממש לא

מירב בן ארי:  נותנים כבוד בבית הזה לחברי כנסת, לחברות כנסת שנלחמו לא פחות ממנו

מירב בן ארי:  זה מדהים אותי

מירב בן ארי:  ואת יודעת למה שר הביטחון לא מסכים? כי זה אירוע מורכב: כי כב"א הם לא גוף ביטחוני; כי לכב"א יש ועד; כי אם תכניסי את כב"א, מה עם מד"א ומה עם זק"א? יש כאן טיעונים ענייניים

מירב בן ארי:  הוא לא טורח להגיד את זה בכלל, כי הוא מעולם לא עשה את זה

מירב בן ארי:  שלושת הכבאים ב-2015 הוכרו בהחלטת ממשלה

מירב בן ארי:  אם היה שר ביטחון שמדבר עם שר לביטחון פנים הייתה החלטת ממשלה

מירב בן ארי:  אבל הם מדברים, והכבאים נופלים באמצע

מירב בן ארי:       הכבאים לא דומים, כי יש 100, 101 ו-102

מירב בן ארי:  בכל מדינה מתוקנת יש שב"ס, משטרה וכב"א, ופה זה לא ככה

מירב בן ארי:  אבל את כל הטיעונים הענייניים כבר אי-אפשר להשמיע בכנסת הזאת, כי זה תמיד מטעם

מירב בן ארי:  אבל הינה, אני אומרת לכם: אנחנו נילחם כדי שלוחמי האש יקבלו

מירב בן ארי:  אבל אם משרד הביטחון ושר הביטחון לא ידעו לדבר עם השר לביטחון פנים, מי שישלם את המחיר זה הכבאות

מירב בן ארי:  פוגל עומד פה, והוא יודע שאנחנו נעשה הכול כדי לעזור, אבל היחס כאן למקום הזה, לכנסת הזאת, שחברות כנסת "לכאורה תומכות" – לא, חברות הכנסת יעשו הכול כדי שהחוק יעבור

מירב בן ארי:  הלוואי שהממשלה תדע לעבוד כמו שאנחנו עובדים פה בכנסת

מירב בן ארי:  תודה

ארז מלול: תודה רבה

ארז מלול: [הצעת חוק פ/4067/25; נספחות

ארז מלול: ] 

ארז מלול: הנושא הבא – הצעת חוק איסור הכחשת טבח 7 באוקטובר, התשפ"ד–2023, של חבר הכנסת עודד פורר וקבוצת חברי הכנסת

ארז מלול:  אני מזמין את חבר הכנסת עודד פורר לנמק את ההצעה

ארז מלול:  עשר דקות לרשותך

עודד פורר: אדוני היושב-ראש, חברי הכנסת, ב-7 באוקטובר נטבחו, נאנסו ונשרפו נשים, גברים, ילדות וילדים, קשישות וקשישים; משפחות שלמות נטבחו יחד, נשרפו מחובקים; איברים נכרתו; בחורות צעירות עברו התעללות מינית, ונוסף על כ-1,400 נרצחים נחטפו למעלה מ-200

עודד פורר:  ליום אחד של רצח, ליום אחד של ביזה, ליום אחד של רוע טהור חוו אזרחי ישראל ותושביה את שואת יישובי העוטף

עודד פורר:  באותו יום נגלה גם לעיני העולם הרוע הטהור של חמאס-דאעש

עודד פורר:       אך עוד לא חלפו שעות, ימים ספורים, והתחילו לצוץ הציטוטים, כמו של השחקנית מונא חוא – אני מקווה שאני אומר את שמה נכון - -     

טלי גוטליב: או של אימאן ח'טיב

עודד פורר: - - הם לא אנסו ולא ערפו

עודד פורר:  אין הוכחות שזה מה שהיה

עודד פורר:  זאת פרופגנדה כדי שהעולם יזדהה איתכם

עודד פורר:  חברת הכנסת אימאן יאסין אמרה כאן מעל הבמה הזאת: לא שחטו תינוקות, לפחות ממה שהיה בסרט

עודד פורר:  לא אנסו נשים

עודד פורר:  אחר כך בהתנצלות רפה ניסתה לחזור בה, אך היה ברור לכולם לאן האירוע הזה מידרדר

עודד פורר:  אח בבית חולים סורוקה הכחיש את הטבח וטען: הטבח הינו פייק

עודד פורר:  מדובר בכלבים שנשרפו והוצגו כתינוקות על מנת להצדיק כניסה ישראלית לעזה

עודד פורר:  עורך דין בדיון בדרום שייצג פעיל ג'יהאד אסלאמי טען לתובע שהציג את זוועות המלחמה שהדברים לא נכונים

עודד פורר:  גם כשניתנה לו אפשרות אחר כך בריאיון, או בשאלות שהגיש לו כתב לענייני משפט של תאגיד השידור הציבורי, הוא סירב לאשר שאירע טבח בעוטף

עודד פורר:  כך גם השחקנית מאיסה עבד אלהאדי שבהודעה לחברותיה היא כותבת: שמעתן את הדברים הטובים? חמאס חטפו חיילים, ייתכן שגם אזרחים, ובעצם בפרסומים שהעלתה יש דברי שבח, אהדה ועידוד לטרור

עודד פורר:       וכך, לצערי, אדוני היושב-ראש, אדוני השר, חברי הכנסת, ממש כמו שאחרי שנחשף העולם לרוע הטהור של הנאצים ועוזריהם, יימח שמם וזכרם, קמו מכחישי השואה, כך גם כעת

עודד פורר:  עוד לא יבש הדם על קירות הבתים השרופים שביישובי העוטף, וכבר החלו מכחישי הטבח מצד אחד, ומהללי הטבח לצידם

עודד פורר:  אלה ואלה הופכים לשותפים לפשע

עודד פורר:  הכחשת הטבח או דברי שבח לטבח, שניהם מסוכנים לא רק לזיכרון הקולקטיבי של מדינת ישראל, אלא לזיכרון הקולקטיבי של האנושות כולה, שכמעט 80 שנה אחרי שהסתיימה השואה הנוראה של העם היהודי חסר המדינה, חזינו ביום אחד של שואה כאן על אדמת מדינת העם היהודי, בידי ארגון טרור שחרת על דגלו את הרוע, הרצח והאונס, ואת כל זאת הוא עוד עושה לכאורה בשם האלוקים

עודד פורר:      אנחנו כבר עדים ורגילים למכחישי השואה למיניהם, לאורך עשרות השנים; בהם גם יושב-ראש הרשות הפלסטינית אבו מאזן, שעל זה הוא עשה את עבודת הדוקטורט שלו

עודד פורר:  ופתאום אנחנו שומעים את הקולות האלה גם לגבי הטבח שאירע בעוטף

עודד פורר:  והאירוע הזה נוגע, רבותיי, לא רק למדינת ישראל ולא רק לכנסת ישראל, אלא מול כל אזרחי העולם שטובעים עכשיו ביום של דיסאינפורמציה, של הכחשות מצד אחד, ושל דברי שבח למעשים של חמאס מהצד השני

עודד פורר:      וכך אנחנו מתחילים פה מאבק שלצערי כנראה ילווה אותנו בשנים הקרובות

עודד פורר:  מתוך שלמדנו על הכחשת השואה, ניתן ללמוד מה יקרה לגבי הטבח

עודד פורר:  ואנחנו חייבים לשרטט את הקווים והגבולות הברורים בעניין האיסור על הכחשת הטבח, כמו גם האיסור לשבח את מעשי הטבח האלה

עודד פורר:  אנחנו חייבים את זה לזיכרון הקולקטיבי שלנו, אנחנו חייבים את זה לזיכרון של האנושות כולה, אנחנו חייבים את זה ללימוד הדורות הבאים, ואנחנו חייבים את זה כדי להמשיך ולהילחם בקבוצות קיצוניות כדוגמת חמאס, שאולי חולמות על ביצוע מעשים דומים

עודד פורר:      האירוע הזה נוגע לא רק אלינו, כמו שאמרתי

עודד פורר:  אנחנו הרי נדרוש ממדינות אחרות בעולם, כשפתאום יצוצו מכחישי הטבח: טפלו בזה

עודד פורר:  כדי שנוכל לדרוש ממדינות אחרות לחוקק חוקים שנוגעים לאיסור הכחשת הטבח, לאיסור דברי שבח לטבח, אנחנו צריכים להתחיל כאן ולתת את הדוגמה לחוק שקיים כאן

עודד פורר:  ולכן אדוני היושב-ראש, אדוני השר, חברי הכנסת, לקחתי את החוק שאוסר על הכחשת השואה ופרסום דברי שבח לנאצים ועוזריהם, ועל הבסיס הזה ניסחתי את הצעת החוק שנוגעת לאיסור הכחשת הטבח

עודד פורר:  וקבעתי גם כאן עונשים פליליים של שנות מאסר למי שיכחיש את הטבח או למי שישבח את הטבח

עודד פורר:      זאת הצעת חוק חשובה מאין כמוה, שחייבת לעבור מהר ככל האפשר, כי אנחנו כבר היום מתמודדים עם האירועים האלה מבלי שבהכרח יש למערכת אכיפת החוק את הכלים להתמודד איתם כמו שצריך להתמודד איתם

עודד פורר:  ולא מדובר באירוע טרור רגיל, וצריך לעשות – עד כמה שזה אבסורד – הבחנה ברוע בין כל מה שראינו עד עכשיו למה שראינו ב-7 באוקטובר

עודד פורר:  מה שראינו ב-7 באוקטובר זה משהו שהעולם כולו חשוב שיכיר, ידע וייזהר מלהכחיש

טלי גוטליב: גם מאוד נזהרת

טלי גוטליב:  הצעת החוק מאוד מסודרת ומאוד מאוד מהודקת

ארז מלול: אבל המשטרה כן עוצרת היום אנשים שמכחישים או - - -     

טלי גוטליב: כן, אבל היא לא מענישה על זה

ארז מלול: עשרות אנשים נעצרו, לדעתי

ארז מלול:  לא? השר בן גביר, אני טועה?     

טלי גוטליב: אבל זה על עבירות אחרות

איתמר בן גביר: ברוך השם, אנחנו במצב אחר היום

טלי גוטליב: על תעמולה תבוסנית ועל הסתה – זה תורגם לעבירות אחרות

עודד פורר: יכולת האכיפה במסגרת החוק הקיים מצומצמת יותר, וגם לא נותנת מענה בהיבט של ההבדלה בין האירוע הזה לבין אירועים אחרים

עודד פורר:  זה לא אירוע רגיל

ארז מלול: יש פה אמירה

עודד פורר: חברים יקרים, מה שקרה ב-7 באוקטובר לא דומה לשום דבר אחר שהיה כאן, לא בהיקפים, לא במעשים, לא בעוצמה, ולכן גם החקיקה צריכה להיות כזאת שנותנת את המענה לדבר הזה

עודד פורר:  וזה מה שבהצעת החוק

ארז מלול: נכון

עודד פורר: אמר שר המשפטים – אחרי שהכחישה כאן מעל הבמה חברת הכנסת ח'טיב יאסין את המעשים, אמרה: כן נעשו, לא נעשו – בכוונתי לחוקק

עודד פורר:  עד לרגע זה לא חוקק ולא הגיעה הצעת חוק ממשלתית

עודד פורר:  הבטיחו לי שתגיע כזו בשבועיים הקרובים, ואז נוכל להעביר ולעשות הצמדות

עודד פורר:  אין לי שום בעיה

עודד פורר:  העניין פה בסוף הוא לייצר את הכלים האלה למערכת המשפט

עודד פורר:      יחד עם זאת, אני אומר פה – הינה, שומעים את זה חברי הכנסת, אתה שומע את זה, אדוני היושב-ראש, אדוני השר – זה לא משהו שאני הולך להמתין לו שבועות ארוכים

טלי גוטליב: גם אני אצביע בעד החוק הזה

עודד פורר: בעוד שבועיים תהיה תשובת ממשלה, ותהיה הצבעה על החקיקה הזו

עודד פורר:  אני מצפה שתשובת הממשלה תהיה עם נוסח לצידה, ובמקביל מעבירים את החוק הזה, או לחלופין, פשוט מעבירים את החוק הזה, מתחילים לקדם אותו, ועובדים על הנוסח שיהיה מוסכם על כולם

עודד פורר:  ככל שלא תהיה כזאת, הצעת החוק הזו תעמוד להצבעה, ואני מצפה מכולם לתמוך בה בנוסחה הנוכחי

עודד פורר:  תודה, אדוני

ארז מלול: אז כפי שאמר חבר הכנסת עודד פורר, יש הסכמה לדחות את ההצבעה למועד אחר, אז גם לא יהיה נימוק

ארז מלול:  התשובה תהיה בזמן ההצבעה

טלי גוטליב: חבר הכנסת נימק את ההצעה בצורה מאוד מידתית

טלי גוטליב:  ומה שמאפיין את המעצרים שהיו עובר להכחשות זה שזה נותן תיקוף לכך שאנחנו נחרדים מהמעשים שנעשו בנו ומעצם אלה שמעיזים להכחיש

טלי גוטליב:  לכן זה מקבל וצריך לקבל, כאמירה, ביטוי בנפרד

ארז מלול: מסכים עם זה

ארז מלול: הודעה לסגנית מזכיר הכנסת

אלינור ימין: ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –     לקריאה שנייה ולקריאה שלישית: הצעת חוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי) (תיקון), התשפ"ד–2024, שהחזירה הוועדה לביטחון לאומי

אלינור ימין:       הצעת ועדת הכספים בדבר צו תעריף המכס והפטורים ומס קנייה על טובין (תיקון מס' 20 והוראת שעה מס' 14), התשפ"ב–2022 (תיקון), התשפ"ד–2023

אלינור ימין:  תודה

ארז מלול: תודה רבה

ארז מלול: [הצעת חוק פ/3336/25; נספחות

ארז מלול: ] 

ארז מלול: הנושא הבא – הצעת חוק האזרחים הוותיקים (תיקון – הקצאת מקומות חניה במקום ציבורי לאזרח ותיק), התשפ"ג–2023, של חבר הכנסת ואליד אלהואשלה

ארז מלול:  עשר דקות

וליד אל-הואשלה: מכובדי היושב-ראש, חבריי חברי הכנסת, בהצעת חוק הזו אנו מבקשים להוקיר ולו במעט את האזרחים הוותיקים, אבות ואימהות שלנו, אשר השקיעו את שנות חייהם למעננו, וכיום, כאשר חלקם אינם בקו בריאות תקין, ולפעמים מתקשים עד מאוד בניידות, מן הראוי לתת להם עדיפות בחניה במקומות הציבוריים

וליד אל-הואשלה:  מתן העדפה ואפשרות זו יקלו רבות על אותם אזרחים בחיי היום-יום, בניהול אורח החיים שלהם, וזה יותר קל עבורם

וליד אל-הואשלה:      אנחנו גם נתקלים במקומות ציבוריים, בבתי חולים ובאוניברסיטאות – וצריך לאפשר לאנשים חניה וגישה למקומות האלה

וליד אל-הואשלה:  והיום אנחנו רואים את זה, לא קל להם למצוא חניה, לפעמים מסתובבים חצי שעה על מנת למצוא חניה

וליד אל-הואשלה:  הצעת החוק הזו נועדה לאפשר חניה מהירה לאנשים מבוגרים, לתת להם אפשרות חניה מהירה

וליד אל-הואשלה:      מכובדי היושב-ראש, אני רוצה להתייחס לעוד שלוש נקודות במסגרת הזמן שיש לי

וליד אל-הואשלה:  מדי שבוע אנחנו עולים לכאן ומדברים על ההריסות בנגב, ובמקום שהממשלה תיתן פתרונות לאנשים, הממשלה מעניקה את הבעיה ולא נותנת חלופות לאנשים

וליד אל-הואשלה:  היום היו הריסות ביישוב א-זרנוק וביישוב אום בטין בנגב

וליד אל-הואשלה:  הורסים לאנשים, לא מתחשבים בהם, ומעמיקים - - -     

איתמר בן גביר: לא הבנתי

איתמר בן גביר:  אתה רוצה שלא - - - אצלכם? אני דואג לכם

וליד אל-הואשלה: איך אתה דואג לנו? תסביר

איתמר בן גביר: שתהיה מדיניות של הריסת בתים לא חוקיים

איתמר בן גביר:  אני דואג לכם

איתמר בן גביר:  אני לא מבין

איתמר בן גביר:  אתה דואג לכל הבדואים? אתה לא דואג להם

וליד אל-הואשלה: המדיניות שלך היא בדיוק ההפך

וליד אל-הואשלה:  אתה עושה את ההפך: אתה הורס לאנשים – איזה חלופות אתה נותן לאנשים?     

איתמר בן גביר: מה זאת אומרת חלופות? מי שבונה לא חוקי בונה על בית של מישהו אחר

איתמר בן גביר:  לא צריך להוציא לו את זה?     

וליד אל-הואשלה: תקשיב, איתמר, אתה נכשלת בפשיעה בחברה הערבית, ועכשיו אתה מוביל עוד גישה נגד - - -     

איתמר בן גביר: סוף-סוף יש מישהו שמתחיל לטפל בזה שחוק זה חוק, שאוכפים את החוק

איתמר בן גביר:  תגיד תודה

וליד אל-הואשלה: למה אתה מתנכל לבדואים? למה? תן חלופות לאנשים

איתמר בן גביר: אבל גם האוכלוסייה לא מוכנה שיבנו אחד על השני

וליד אל-הואשלה: במקום להגיע לנגב ולהשקיף על ההריסות, תבוא עם הפקידים שלך לנגב ותמצא פתרונות לאנשים

איתמר בן גביר: אני בודק

איתמר בן גביר:  אני בודק

וליד אל-הואשלה: אני שואל אותך עכשיו – בית שהרסת אותו היום, איפה האנשים יגורו?     

איתמר בן גביר: אם הם עוברים על החוק? שלא יעברו על החוק

וליד אל-הואשלה: היללתם את הבדואים מאז 7 באוקטובר

וליד אל-הואשלה:  היללתם את הבדואים

איתמר בן גביר: שלא יעברו על החוק

איתמר בן גביר:  הם לא צריכים לעבור על החוק

וליד אל-הואשלה: אבל למה היום הורסים לאנשים?     

איתמר בן גביר: יהרסו, לא עוברים על החוק

וליד אל-הואשלה: לא צריך להרוס, צריך לדבר עם אנשים

וליד אל-הואשלה:  אתה מבין רק את שפת הכוח, והשפה הזאת לא עוזרת לך ולא לאנשים אחרים

איתמר בן גביר: אז מה, לתת לכולם לבנות? זה המערב הפרוע?     

וליד אל-הואשלה: צריך לדבר עם אנשים, לתת חלופות

וליד אל-הואשלה:  צריך להפסיק את ההריסות האלה

וליד אל-הואשלה:  אתה במעמד שר, אתה אמור להיות איש ממלכתי, אבל לצערי הרב אתה מוביל מדיניות

ארז מלול: חבר הכנסת ואליד, אבל בטח יש איזו התראה ונותנים להם

ארז מלול:  זה לא בוקר אחד - - -      

איתמר בן גביר: בטח שיש התראה

איתמר בן גביר:  הוא רוצה לתת להם לבנות ולא להרוס

וליד אל-הואשלה: לא לא לא לא

וליד אל-הואשלה:  אני רוצה שתבוא לאנשים במקום להתנכל לאנשים - - -      

איתמר בן גביר: - - - איפה שהם רוצים – לא לנגוע

וליד אל-הואשלה: המטרה שלך לפגוע בחברה הבדואית

וליד אל-הואשלה:  למה לפגוע באנשים? למה?     

איתמר בן גביר: יש חוק

איתמר בן גביר:  במשרד הזה אוכפים את החוק

וליד אל-הואשלה: מתי הגעת לחברה הערבית? אני שואל אותך, תענה לי

וליד אל-הואשלה:  אתה באת והשקפת על ההריסות - -     

איתמר בן גביר: כן

וליד אל-הואשלה: - - אצל אבו ג'ודה בתל ערד – למה? מתי ביקשת - - -      

איתמר בן גביר: רוצה לראות שהם עובדים

וליד אל-הואשלה: מתי ביקשת מהפקידים שלך למצוא חלופות?     

איתמר בן גביר: אני רוצה לראות שהם עובדים

וליד אל-הואשלה: אתה לקחת את התפקיד הזה, לקחת את הפקידים שנמצאים באכיפה, על מנת להרוס את הבדואים

וליד אל-הואשלה:  למה?     

איתמר בן גביר: על מנת לאכוף - - - על מנת לאכוף את החוק

וליד אל-הואשלה: לא לא לא לא לא

וליד אל-הואשלה:  אתה, מאז שהגעת לממשלה אתה רק הורס את הבדואים

וליד אל-הואשלה:  יש לנו אלפי צווי הריסה - -      

איתמר בן גביר: סוף-סוף יש חוק

וליד אל-הואשלה: - - אלפי בתים – אתה הרסת אותם בעצמך

וליד אל-הואשלה:  לכן הדרישה שלנו ממך ומהממשלה שלך למצוא חלופות לאנשים

וליד אל-הואשלה:  לא יכול להיות שאתם מתנהלים מול חברה אזרחית בצורה כזאת

איתמר בן גביר: זה תפקידנו

וליד אל-הואשלה: צריך למצוא חלופות לאנשים, לתת אופק לאנשים

איתמר בן גביר: אנחנו מקיימים את החוק

איתמר בן גביר:  המשטרה מקיימת את החוק

וליד אל-הואשלה: אני אגיד לך את זה על השולחן בצורה גלויה: נכשלת באכיפה, נכשלת בכל הנושא של הפשיעה בחברה הערבית

וליד אל-הואשלה:  תסתכל כמה  נרצחים יש לנו היום

וליד אל-הואשלה:  אתה אפילו לא יודע את המספר

איתמר בן גביר: סוף-סוף אוכפים את החוק

וליד אל-הואשלה: 247 נרצחים

וליד אל-הואשלה:  למה אין לך תשובות? אתה כל הזמן מקצץ בתקציבים של החברה הערבית

איתמר בן גביר: סוף-סוף מטפלים בחוק

איתמר בן גביר:  עזוב, אתה צריך להגיד תודה

וליד אל-הואשלה: אתה לא מטפל בחוק

איתמר בן גביר: אתה צריך להגיד תודה

וליד אל-הואשלה: איך המספרים נהיו בצורה כל כך דרמטית?     

איתמר בן גביר: של ההריסות?     

וליד אל-הואשלה: איך הגענו למספרים הדרסטיים האלה?     

איתמר בן גביר: העלינו את ההריסות, יש יותר הריסות

וליד אל-הואשלה: אתה הפקרת את האזרחים הערבים

וליד אל-הואשלה:  הפקרת אותם בגליל, הפקרת אותם במשולש והפקרת אותם בנגב

איתמר בן גביר: יש הרבה יותר הריסות

וליד אל-הואשלה: אין לך פתרונות

וליד אל-הואשלה:  אתה מדבר בשפת דחפורים, טרקטורים ומשטרה וכוחות ביטחון

איתמר בן גביר: העלינו הרבה הריסות

וליד אל-הואשלה: חבל

וליד אל-הואשלה:  אתה צריך למצוא ולהסתכל על כל החלופות האחרות

וליד אל-הואשלה:  ראינו שבשפת הכוח שום דבר לא מצליח

וליד אל-הואשלה:  אתה צריך לחשוב אחרת, לשנות את דפוס השימוש

וליד אל-הואשלה:  כל הקונספציה שלך על החברה הערבית קרסה

וליד אל-הואשלה:  צריך לחשוב מחדש

וליד אל-הואשלה:       אדוני היושב-ראש, לכן הדרישה שלנו מהממשלה, ומראש הממשלה שמינה אותו ונכשל במינוי שלו ושנכשל בכל מה שקשור לחברה הערבית – הדרישה שלנו היא לפטר את השר הקשקשן הזה, שלא מוביל לשום מקום

וליד אל-הואשלה:  הוא מוביל לחורבן לחברה הערבית

חנוך דב מילביצקי: חבר הכנסת אלהואשלה, אנא, אפשר להעביר ביקורת, זה בסדר

חנוך דב מילביצקי:  אני חושב שהמילה קשקשן היא לא במקום כשאתה מדבר מהמליאה

חנוך דב מילביצקי:  אפשר להעביר ביקורת; המילה הספציפית הזאת בעיניי לא ראויה

וליד אל-הואשלה: אני התכוונתי במילה הזאת לשר לביטחון לאומי

וליד אל-הואשלה:  הוא לא הביא תוצאות בתפקיד שלו

איתמר בן גביר: הגברתי את ההריסות, יש הרבה יותר הריסות

וליד אל-הואשלה: הפשיעה והנרצחים והמספרים בחברה הערבית רק עלו

איתמר בן גביר: הורסים הרבה יותר

איתמר בן גביר:  אני גאה בזה

וליד אל-הואשלה: מה תרמת לחברה, למיגור הפשיעה בחברה הערבית? תענה על השאלה הזאת

איתמר בן גביר: אתה חושב שזה דבר לא טוב – אני חושב שזה טוב

איתמר בן גביר:  הגדלתי את ההריסות, יש יותר הריסות

וליד אל-הואשלה: אתה הגדלת את ההריסות והגדלת את הרציחות בחברה הערבית

וליד אל-הואשלה:  איך הגענו למספרים כאלה?     

איתמר בן גביר: בגלל ההריסות רוצחים?     

וליד אל-הואשלה: איך הגענו למספרים כאלה? מה עשית במשרד שלך? אתה היית אמור להוריד את המספר הזה

איתמר בן גביר: אתה יודע כמה כיתות כוננות פתחנו?      

וליד אל-הואשלה: לא היית אמור לקצץ בתקציבים של החברה הערבית

איתמר בן גביר: כמה כלי נשק חילקתי, אבל חוקי? לא לא חוקי – חוקי

וליד אל-הואשלה: אתה לא נתת פתרונות, לא בדיור

איתמר בן גביר: המדיניות שלי היא לחמש את תושבי ישראל

וליד אל-הואשלה: אתה רק הורס

וליד אל-הואשלה:  הנרצחים בחברה הערבית – המספרים רק עלו בתקופה שלך, המספרים פי שניים, וזה חבל מאוד

מאיר פרוש: - - - דקה וחצי, והשר המכובד איתמר בן גביר

איתמר בן גביר: הוא אמר לי כאן שבחים, שהגדלתי את ההריסות

איתמר בן גביר:  זה נכון

מאיר פרוש: היה כדאי לך להישאר

וליד אל-הואשלה: אתה מתנכל לחברה הבדואית

איתמר בן גביר: זה נכון, המדיניות שלי במשרד הזה שחוק זה חוק

וליד אל-הואשלה: אתה מתנכל לאוכלוסייה שלנו

וליד אל-הואשלה:  אני כל הזמן ביקשתי מראש הממשלה שיפטר אותך

וליד אל-הואשלה:  אתה לא ממלא את התפקיד שלך, אתה רק הורס, והפשיעה בחברה הערבית הופקרה בתקופה שלך

וליד אל-הואשלה:  הגענו למספרים אסטרונומיים

וליד אל-הואשלה:  המספרים הנוראיים האלה, מספרי זוועה – בתקופה שלך

וליד אל-הואשלה:  זה יירשם בדפי ההיסטוריה על השם שלך

וליד אל-הואשלה:       אדוני היושב-ראש, מה אנחנו מבקשים היום? אנחנו קודם כול מבקשים התייחסות לחברה הערבית

וליד אל-הואשלה:  אנחנו מבקשים מהממשלה לא לפגוע בתקציבים של החברה הערבית, לא לפגוע בתקציבים של 550, ואנחנו דורשים שהממשלה תתייחס בכבוד לחברה הערבית ותאפשר את התוכנית תקאדום 550 על מנת לאפשר להמשיך לתרום לחברה הערבית

וליד אל-הואשלה:       בנוסף, אני רוצה להגיד כמה דברים גם לאזרחים הערבים שלנו

וליד אל-הואשלה:  (אומר דברים בשפה הערבית, להלן תרגומם: אתם רואים את השר הזה, השר לביטחון לאומי

וליד אל-הואשלה:  הוא לא היה יכול להתקדם בתחום האלימות והפשע

וליד אל-הואשלה:  להפך, המספרים עלו במידה ניכרת בתקופה של איתמר בן גביר

וליד אל-הואשלה:  הוא נכשל כישלון אדיר

וליד אל-הואשלה: )     

איתמר בן גביר: "הדא וזיר" מביא את החוק

איתמר בן גביר:  חוק הוא חוק

וליד אל-הואשלה: (אתה שר כושל

וליד אל-הואשלה: )     

איתמר בן גביר:  יש בעל בית במדינת ישראל, בעלי בית

איתמר בן גביר:  יש חוק

וליד אל-הואשלה: (בתפקידך כשר לביטחון לאומי אתה לא התביישת מהאזרחים הערבים

וליד אל-הואשלה: )      

איתמר בן גביר: "הדא וזיר" מקיים את החוק

איתמר בן גביר:  חוק זה חוק

וליד אל-הואשלה: (הפשע משתולל בתקופה שאתה השר לביטחון לאומי

וליד אל-הואשלה:  שר כושל

וליד אל-הואשלה:  אתה כושל בנגב, אתה כושל בכפרים הערביים בנגב, ואתה לא הצלחת להציע דבר לחברה הערבית

וליד אל-הואשלה:  שר גזעני

וליד אל-הואשלה:  שר כושל

וליד אל-הואשלה:  שר שנוטר טינה

וליד אל-הואשלה:  תהיו בריאים

וליד אל-הואשלה: )     

איתמר בן גביר: יהיה חוק

איתמר בן גביר:  חוק זה חוק

חנוך דב מילביצקי: תודה

איתמר בן גביר: אנחנו מקיימים את החוק

איתמר בן גביר:  חוק זה חוק

וליד אל-הואשלה: תן חלופות

חנוך דב מילביצקי: תשובה והצבעה יינתנו במועד אחר

חנוך דב מילביצקי: [הצעת חוק פ/3253/25; נספחות

חנוך דב מילביצקי: ] 

חנוך דב מילביצקי: אנחנו עוברים להצעת חוק העבירות המינהליות (תיקון – הפחתת תוספת הפיגור על אי-תשלום קנס) של חבר הכנסת יוסף עטאונה

חנוך דב מילביצקי:  בבקשה

יוסף עטאונה: כבוד היושב-ראש, כנסת נכבדה, הצעת החוק שאני מביא היום היא הצעת חוק העבירות המינהליות (תיקון – הפחתת תוספת הפיגור על אי-תשלום קנס), התשפ"ג–2023

יוסף עטאונה:  בחוק העבירות המינהליות שקיים היום שיעור תוספת הריבית על קנסות בגין עבירות מינהליות הקבועה כיום בחוק היא 50% מהסכום, ובתום כל תקופה של שישה חודשים שעברו מן המועד הקבוע לתשלום – 5% נוספים מהקנס

יוסף עטאונה:       המציאות הזאת, שיש 50% על פיגור בתשלום של הקנס – זה מאוד מכביד ויוצר מציאות קשה, במיוחד לשכבות מוחלשות בחברה, גם הערבית וגם הישראלית בכלל

יוסף עטאונה:  הצעת החוק מראה בצורה ברורה שצריך להוריד את סכום הפיגורים על קנסות מינהליים

יוסף עטאונה:  כל המחקרים והנתונים מראים ש-40% מהחובות של האזרחים למדינה כתוצאה מקנסות ואגרות הן על פיגור בגלל אי-תשלום בזמן

יוסף עטאונה:  המטרה של הצעת החוק הזאת היא לעזור לאוכלוסיות מוחלשות על ידי הפחתת ריבית פיגורים על קנסות

יוסף עטאונה:  ההצעה מדברת על הפחתת תוספת הריבית על הקנס מ-50% ל-35%, ובתום כל תקופה של שישה חודשים, מוצע להפחית את ריבית הפיגורים מ-5% ל-3

יוסף עטאונה: 5%

יוסף עטאונה:       ההצעה אכן חברתית ובאה לעזור ולהקל על מוחלשים שצברו הרבה חובות בגלל הפיגורים האלה

יוסף עטאונה:  הגענו לסיכום שאנחנו דוחים את ההצבעה לשבוע הבא

יוסף עטאונה:  תודה רבה

חנוך דב מילביצקי: תודה רבה

חנוך דב מילביצקי:  << הלסי >> התנהלות בנק ישראל הפוגעת בתחרות הגופים הפיננסיים אל מול הבנקים << הלסי >>        

חנוך דב מילביצקי: חברי הכנסת, נעבור לנושא הצעות דחופות ורגילות לסדר-היום

חנוך דב מילביצקי:  ההצעה הראשונה היא בנושא: התנהלות בנק ישראל הפוגעת בתחרות הגופים הפיננסיים אל מול הבנקים

חנוך דב מילביצקי:  את ההצעה הגישו חברי הכנסת אליהו ברוכי, אוהד טל, רון כץ, עודד פורר, יונתן מישרקי, אימן ח'טיב יאסין, צגה מלקו ואיימן עודה

חנוך דב מילביצקי:  ראשון הדוברים – אליהו ברוכי, בבקשה

אליהו ברוכי: כבוד היושב-ראש, חבריי חברי הכנסת, קנאת סופרים תרבה חכמה, אמרו חכמינו זיכרונם לברכה, והניחו את התשתית הרעיונית לעוצמתה ויתרונותיה של התחרות

אליהו ברוכי:  תחרות הוגנת היא דבר מבורך, והיא מהלך שמייצר תוצרים משובחים יותר, מדויקים יותר וטובים יותר לכולם

אליהו ברוכי:  אנחנו מדברים כל כך הרבה ביום-יום על הצורך בהגברת התחרות בשוק המזון כאמצעי להפחתת יוקר המחיה, על תחרות ביבוא, על תחרות בשירות לאזרח, וגם על תחרות בשוק הפיננסי, כי תחרות היא האמצעי הנכון ביותר לייצר איזון בין גופים וחברות מקבילות

אליהו ברוכי:  כבר בשנת 2015 הממשלה קיבלה החלטה באמצעות ועדת שטרום, כי גם בשוק הפיננסי דרושה תחרות אמיתית, וכתוצאה מכך הפרידו את חברות האשראי מהבנקים, והעצימו את הגופים הפיננסיים שאינם בנקאיים

אליהו ברוכי:       אך כעת, במהלך של בנק ישראל, שבו העבירו 10 מיליארד ש"ח לבנקים לטובת מתן הלוואות בתנאים מאוד מאוד נוחים, פגעו פגיעה אנושה בגופים הפיננסיים החוץ-בנקאיים, וממילא פגעו מאוד מאוד בתחרות

אליהו ברוכי:  כולנו יודעים שלבנות בניין לוקח חודשים ושנים, אבל להרוס אותו ניתן ברגע אחד

אליהו ברוכי:  התנהלות בנק ישראל בתקופת המלחמה, בכך שהיא מעניקה רק לבנקים את האפשרות לתת הלוואות בתנאים הנוחים, מהדהדת מסר אחד: אנחנו נגד תחרות, אנחנו בעד אי-צדק ואנחנו בעד פגיעה באזרח

אליהו ברוכי:       אנחנו כאן היום אומרים לבנק ישראל: בעזרת השם, את מה שבנינו פה, מה שבנו פה קודמינו בעמל רב במשך כמעט עשור, לא ניתן להרוס ברגע אחד או בהחלטה אחת

אליהו ברוכי:  קנאת סופרים תרבה חכמה, ותחרות הוגנת תרבה הטבה, הוזלה והגינות

אליהו ברוכי:       אני מבקש להצביע בעד, ולהעביר את המשך הדיון לוועדה למיזמים ציבוריים בראשות חבר הכנסת אוהד טל, בבקשה

אליהו ברוכי:  תודה רבה

חנוך דב מילביצקי: תודה, אדוני

חנוך דב מילביצקי:  להלן רשימת המציעים הנוספים: חבר הכנסת אוהד טל, אתה מעוניין לדבר? בבקשה

אוהד טל: אדוני היושב-ראש, חבריי חברי הכנסת, לצד הצעת התקציב של שנת 2024,  יזם שר האוצר, וגם אישרה הממשלה, הגדלת המס על רווחי הבנקים בשיעור של 9% ל-2024 ו-2025, מהלך שצפוי להכניס לקופת המדינה כ-1

אוהד טל: 5 מיליארד שקלים

אוהד טל:  המהלך הזה, למה הוא קודם? הוא קודם מכיוון שאנחנו כולנו ראינו את עליית הריבית בשנה האחרונה, שגרמה לכך שכל משקי הבית והעסקים הקטנים סבלו ונאנקו תחת העול

אוהד טל:  ומה שזה גרם זה שהבנקים הרוויחו סכומי עתק חסרי תקדים

אוהד טל:       עכשיו, המציאות הזאת מתאפשרת רק כשהעולם שבו אנחנו פועלים הוא עולם מונופוליסטי עם ריכוזיות חריגה

אוהד טל:  כשיש מונופול, אז המונופול מגדיל את הרווחים שלו, כשהלקוחות משלמים יותר וביוקר

אוהד טל:  וזה, חבריי, המצב של המערכת הפיננסית הישראלית

אוהד טל:  במצגת שהציג משרד האוצר בוועדת הכלכלה בשנה האחרונה ראינו שלמרות שחלפו בערך שש שנים מאז רפורמת שטרום להגברת התחרות בשוק הפיננסי, נתח הבנקים באשראי למשקי בית עומד על 67%, ויחד עם הגופים המוסדיים אנחנו מדברים בעצם על 85% מהאשראי במשק שמגיע מהגופים הגדולים, ורק 15% או פחות מ-15% – מהשוק החוץ-בנקאי

אוהד טל:  באשראי לעסקים קטנים בשנת 2023 – 93% מהאשראי ניתן על ידי המערכת הבנקאית, ורק 7% הגיעו מהשוק החוץ-בנקאי

אוהד טל:  ההערכה שהוצגה בוועדת הכלכלה בדיון על ידי משרד האוצר הייתה שמשק בית ישראלי משלם בממוצע בכל שנה 10,000 שקל על ריביות לבנקים

אוהד טל:       הריבית שעלתה וייקרה את המשכנתאות לציבור, והעלתה את עלויות גיוס ההון גם למגזר העסקי, כמובן לא קיבלה ביטוי בשיפור התנאים ללקוחות

אוהד טל:  מה כן קרה? כמו שאמרנו, הבנקים גרפו לכיסם רווחי עתק

אוהד טל:  ושימו לב, לפי הדוחות הבנקאיים, בחברות כרטיסי האשראי לשנת 2022 אנחנו רואים זינוק של עשרות אחוזים בהכנסות מריבית

אוהד טל:  בדיסקונט הם מתמחרים כל אחוז של עלייה בריבית ב-500 מיליון שקל, בפועלים – 700 מיליון שקלים

אוהד טל:       אז, חבריי חברי הכנסת, זה מאוד מאוד פשוט: ריכוזיות פיננסית שווה עלייה ביוקר המחיה

אוהד טל:  המשמעות של תנאים פחות טובים לעסקים היא שיש פחות עסקים ששורדים, וככה בעצם הריכוזיות גדלה בעוד תחומים בשוק, יותר עלויות שמתגלגלות לצרכן, ויוקר המחיה עולה

אוהד טל:       מה הפתרון? 1

אוהד טל:  תחרות, תחרות, תחרות

אוהד טל:  אנחנו חייבים הרבה יותר שחקנים בשוק, הרבה אופציות לצרכנים

אוהד טל:  בסוף מגוון של מוצרים, יעילות טכנולוגית וירידה בעלויות

חנוך דב מילביצקי: צריך לסיים, אדוני

אוהד טל: ממש, אדוני, ברשותך עוד דקה

חנוך דב מילביצקי: פחות מדקה

אוהד טל: מלחמת חרבות ברזל יצרה מציאות תקדימית, קושי גדול מאוד לעסקים

אוהד טל:  משרד האוצר קידם מתווה חדש – הלוואות בערבות מדינה – שמיועד למילואימניקים, וזה מצוין

אוהד טל:  אני רוצה לברך את שר האוצר על הדבר הזה

אוהד טל:  אבל גם בנק ישראל החליט שהוא עושה צעד: הוא נותן 10 מיליארד שקל כסף זול כהלוואות לעסקים קטנים

אוהד טל:  צעד מבורך, אנחנו כולנו מברכים עליו

אוהד טל:  רק מה הוא עשה, אדוני היושב-ראש?     

חנוך דב מילביצקי: תודה רבה

אוהד טל: נתן את כל הכסף רק לבנקים

אוהד טל:  הדבר הזה, שוב, מחזק את הריכוזיות, ופוגע בסופו של דבר בעסקים הקטנים, שלהם אנחנו רוצים לעזור

חנוך דב מילביצקי: חבר הכנסת טל, אנא

אוהד טל: אני ממש מסיים, אדוני

אוהד טל:      אנחנו הזמנו לדיון שקיימתי בוועדה המשותפת שלי, יחד עם ועדת הכלכלה, את כל הגופים, כולל כל הרגולטורים, שאמרו שבנק ישראל הציג פה תוכנית בלי שום התייעצות, ובחוסר התייחסות לנושא התחרות במשק

אוהד טל:  בנק ישראל בעצם צפצף על הכנסת

חנוך דב מילביצקי: חבר הכנסת אוהד

אוהד טל: אנחנו את הדבר הזה לא נקבל

אוהד טל:  ולכן אנחנו מבקשים – אדוני, עכשיו אני מסיים – להעביר את ההצעה לסדר-היום לדיון אצלי בוועדה

אוהד טל:  אנחנו נקיים על זה דיון, ואנחנו נקדם גם הצעות חוק שיבהירו לבנק ישראל שתחרות היא חלק מהשיקולים שהוא חייב חייב לשקול

אוהד טל:  תודה

חנוך דב מילביצקי: מצוין

חנוך דב מילביצקי:  תודה רבה

חנוך דב מילביצקי:  חבר הכנסת רון כץ, בבקשה

רון כץ: תודה רבה, אדוני היושב בראש

רון כץ:  חבריי חברי הכנסת, אנחנו רגילים להגיד שהכול יקר במדינת ישראל, וזה נתפס אצלנו כגזרת גורל

רון כץ:  אבל מה זה הכול יקר במדינת ישראל? הכול יקר, כי עושים אותו יקר, כי קשה מאוד לייצר פה תחרות אמיתית, כי קשה מאוד לפתוח את השוק, כי השוק מאוד ריכוזי, כי יש יותר מדי מונופולים

רון כץ:       ועכשיו מגיע בנק ישראל עם רעיון שבמקור שלו הוא רעיון טוב: לתת הלוואה מוניטרית לגופים פיננסיים בשביל לעזור למשק הישראלי, לעזור לאוכלוסייה, לעזור לעסקים, לעזור למי שצריך עזרה פה במדינת ישראל

רון כץ:      אבל – ופה יש לנו תמיד את הכוכבית שיש לנו בכל דבר שעושה הממשלה הנהדרת הזו – בנק ישראל אומר: אנחנו מעבירים את הכספים אך ורק לבנקים

רון כץ:  באות חברות האשראי החוץ-בנקאי, באים כל הגופים הפיננסיים הגדולים והמכובדים במשק, ואומרים: אז מה עשינו בזה? לבנקים גם ככה יש עודף רווחיות

רון כץ:  הם גם ככה יכולים להעמיד את אותן הלוואות

רון כץ:  בנק ישראל היקר, מה עשיתם עם זה? וגם אנחנו שאלנו בוועדת הכלכלה: מה עשיתם עם זה?      הגיעה הרשות לתחרות, בחוות דעת כתובה אולי לראשונה אי פעם, ואומרת: זה מנוגד לתחרות, זה יעלה את המחירים במשק, זה יגרום להלוואות להיות לא רלוונטיות ויקרות יותר

רון כץ:  אמרנו: בואו נבדוק עם עוד רשות

רון כץ:  שאלנו גם את רשות שוק ההון – אמרו בדיוק אותו הדבר

רון כץ:  אמרו: ההחלטה הזו בוודאות תפגע בגופים החוץ-בנקאיים, תגמור אותם מול הבנקים

רון כץ:  פנינו לנגיד בנק ישראל – אני עד היום מחכה לתשובה, איך אנחנו פותרים את הפלונטר הזה, שהם נתנו לשלושה חודשים

רון כץ:  דרך אגב, אני לא אתפלא אם התשובה תגיע יום לפני השלושה חודשים, שלא היה להם מה לעשות עם זה

רון כץ:  לא ראיתי בחיים זלזול כזה, גם בגופים האחרים וגם בכנסת הזאת

רון כץ:       ומפה, אולי כדאי שישימו לב במשרד האוצר, בלשכת הנגיד, שחתומים על ההצעה הזאת נציגים מכל חברי הבית הזה

רון כץ:  זה לא משהו שתוכלו למסמס

רון כץ:  אנחנו לא ניתן למשק כולו להתנהל לפי איך שאתם רואים את הדברים בלי לספור אף אחד אחר

רון כץ:  אנחנו נדרוש ששיקולי התחרות יהיו שיקולים רלוונטיים בכל החלטה שמתקבלת

רון כץ:  אנחנו נעשה כל מה שצריך בשביל להוריד מחירים, גם בבנקים, לעשות הלוואות זולות יותר, נגישות יותר, טובות יותר, לכלל הציבור במדינת ישראל, ואנחנו לא נאפשר לציבור להיקרע, באמת להיקרע, תחת הנטל, בלי שאנחנו נעשה עם זה משהו

רון כץ:  אז אני רוצה, קודם כול, להודות לחבריי על היוזמה המשותפת הזאת, ואני רוצה גם להצהיר שאנחנו לא הולכים להסתפק; אנחנו נלך עם זה עד הסוף, עד שנמצא את הפתרון הנכון, בשביל שכל אזרח ואזרחית במדינת ישראל, שיגיעו לקבל הלוואה, תהיה להם ההלוואה הטובה ביותר כי יהיה להם מגוון גדול של שיקולי תחרות

רון כץ:  תודה רבה, אדוני

חנוך דב מילביצקי: מצוין

חנוך דב מילביצקי:  תודה רבה

חנוך דב מילביצקי:  חבר הכנסת עודד פורר

עודד פורר: אדוני היושב-ראש, אדוני השר, חברי הכנסת, אני לא אגזול יותר מדי זמן מהמליאה הזאת בשביל להמשיך ולחזור על אותם דברים די ברורים, שנאמרו נכוחה על ידי חבריי

עודד פורר:  מאוד מאוד פשוט: הסיפור הזה של התחרות בשוק הפיננסי הוא קריטי, גם לטובת התנאים שאנשים יקבלו באשראי שהם מקבלים, אבל גם כדי שיקבלו אשראי

עודד פורר:  היכולת לקבל אשראי, בטח בתקופה הזאת, כשאתה תלוי אך ורק בקבוצה מאוד מאוד מצומצמת, היא בעייתית

עודד פורר:  אז מטבע הדברים, בשנים האחרונות השוק הזה, הפיננסי, יחסית נפתח כשנכנסו גופים פיננסיים נוספים חדשים

עודד פורר:  אבל במקום לחזק אותם אל מול הגופים החזקים, כדי שתהיה תחרות אמיתית בין כל הגופים החזקים, מחזקים עוד יותר את החזקים, נותנים עוד 10 מיליארד שקל לטובת הבנקים, ומשאירים את הגופים הפיננסיים שאמורים להתחרות בבנקים להתמודד בתנאים לא שווים

עודד פורר:  הדבר הזה הוא אבסורד מאין כמוהו

עודד פורר:  גם העובדה שלא מגיעים עם תשובות ראויות לוועדת הכלכלה בעניין הזה לא מקובלת על הכנסת

עודד פורר:  אנחנו נמצאים פה בהצעה דחופה שהגישו חברי כנסת מהקואליציה ומהאופוזיציה

עודד פורר:  זה לא עניין מפלגתי

עודד פורר:  זה עניין ציבורי ממדרגה ראשונה, ואני מצפה שבדיון שנקיים כדיון המשך לדיון כאן במליאה לפחות יתקבלו תשובות אחרות ממה ששמענו עד עכשיו

עודד פורר:  תודה, אדוני

אוהד טל: שיתקבלו תשובות

חנוך דב מילביצקי: תודה רבה

חנוך דב מילביצקי:  חבר הכנסת יונתן מישרקי, בבקשה

איימן עודה: בערבית זה משרק

יונתן מישרקי: נכון, מי אמר את זה? מזרח, מישרק

יונתן מישרקי:  אדוני היושב-ראש, חבריי חברי הכנסת, מכובדי השר, התקופה המאתגרת שבה אנו מצויים מביאה איתה גם אתגרים כלכליים לא פשוטים שאיתם מתמודדים אזרחי מדינת ישראל

יונתן מישרקי:  אומנם הממשלה קידמה כמה מהלכים כדי לתת מענה לקשיים אלו – אפשר למנות את תוכניות המענקים, הטבות למילואימניקים ועוד

יונתן מישרקי:  כחלק מהמאמצים ליצור פתרונות שיקלו על האזרחים הקצה בנק ישראל סכום של 10 מיליארד שקלים לטובת הבנקים, לצורך מתן הלוואות בערבות המדינה לעסקים שנפגעו מהמלחמה – ולהביא להקלה בתנאי האשראי לעסקים קטנים וזעירים, שתפעל רק דרך המערכת הבנקאית

יונתן מישרקי:       הגופים הפיננסיים הלא-בנקאיים הודרו מההסדרה ונמנעה מהם היכולת להתחרות במתן הלוואות אלה

יונתן מישרקי:  הדרת הגופים הפיננסיים שאינם בנקאיים ממתווה זה מנוגדת לחלוטין למטרה שאותה המתווה בא להשיג והיא: הקלה כלכלית לעסקים קטנים

יונתן מישרקי:  ההחלטה של בנק ישראל להעניק סיוע של 10 מיליארד שקלים רק לבנקים, פוגעת אנושות ביכולתם של גופים פיננסיים אחרים להתחרות ולסייע למשק הישראלי להתאושש

יונתן מישרקי:  פה אני מזכיר שיש הרבה מאוד עסקים שלא יכולים ליטול הלוואות מבנקים, ודווקא הגופים הללו, החוץ בנקאיים, נותנים להם מערכת אשראי עם תנאים קלים יותר

יונתן מישרקי:       הגופים הפיננסיים הלא-בנקאיים הם שחקנים חשובים במערכת הפיננסית בישראל

יונתן מישרקי:  הם מספקים שירותים פיננסיים לעסקים קטנים ובינוניים, לעצמאים ולצרכנים פרטיים

יונתן מישרקי:  ההחלטה של בנק ישראל להוציא אותם מההסדרה פגעה ביכולתם לספק את השירותים הללו

יונתן מישרקי:  אני לא יכול שלא לחוש תסכול עמוק מהעובדה שמדיניות זו עומדת בניגוד מוחלט לרוח ההמלצות של ועדת שטרום, שנועדו לאפשר תחרות הוגנת ומגוונת יותר בתחום הפיננסי

יונתן מישרקי:       אני קורא מכאן לבנק ישראל – וכמובן שנקרא גם בוועדה, באיזה ועדה שיוחלט עליה כאן בהצבעה – לתקן את המצב ולאפשר גם לגופים הפיננסיים הלא-בנקאיים להשתתף בהענקת הלוואות לעסקים שנפגעו

יונתן מישרקי:  זוהי דרישה הוגנת וצודקת, העולה בקנה אחד עם מדיניותו המוצהרת של בנק ישראל עצמו להגברת התחרותיות במערכת

יונתן מישרקי:  אני מודה לחברים הנוספים שהצטרפו להצעה הזאת, תודה רבה

חנוך דב מילביצקי: תודה, אדוני

חנוך דב מילביצקי:  חברת הכנסת אימאן ח'טיב יאסין – אינה נמצאת; חברת הכנסת צגה מלקו – אינה נמצאת

חנוך דב מילביצקי:  חבר הכנסת איימן עודה, בבקשה

איימן עודה: כבוד היושב-ראש, עמיתיי חברי הכנסת וחברות הכנסת, אני רואה בבית זה תמימות דעים לגבי הכיוון של בנק ישראל

איימן עודה:  אני שותף לתפיסה הזאת נגד ריכוזיות, נגד מונופול – לאפשר לאנשים המוחלשים, לעסקים קטנים, לקבל הלוואה, לא רק ממקום אחד, במיוחד שזה דבר שמשרת את המקום ואת בעלי ההון ומשפחות העשרים

איימן עודה:  אני רוצה להוסיף משהו לגבי האוכלוסייה הערבית, שבצל המצב הכלכלי הקשה ועם תופעת הפשיעה והפרוטקשן והשוק האפור, אין ספק שחלק מהאנשים יגיעו למחוזות הללו שכולנו לא רוצים

איימן עודה:  לכן אני תומך בגישה של רוב חברי הכנסת, ואנחנו צריכים לשאול איך אנחנו באמת ובתמים יכולים להשפיע על החלטה זו, במידה שנתאחד ונרצה? אני חושב שאנחנו בוודאי יכולים

איימן עודה:       אני רוצה לנצל את שאר הזמן ולדבר על העצומה שחתמתם עליה, כ-70 חברי כנסת, למען הדחת חבר הכנסת עופר כסיף

איימן עודה:  אני רוצה לפנות בדבריי לחברי מרכז-שמאל, ולבקש מהם לחשוב היטב

איימן עודה:  אני לא מסכים עקרונית עם הגישה שלכם, אבל אני רוצה לדבר במישור הטקטי, שיש בו גם הרבה עקרונות

איימן עודה:  אתם יודעים שלפי חוק ההדחה – שהוא חוק לא דמוקרטי בעליל, ואתם בעצמכם, כשחוקק החוק הזה, דיברתם על זה שזה חוק לא דמוקרטי וחברי כנסת לא יכולים להדיח חבר כנסת אחר אלא שצריך להשאיר את זה לעם

איימן עודה:  אבל אני רוצה לדבר מעבר לכך

איימן עודה:  חבר הכנסת שוסטר, חשוב לי שגם אתה תקשיב לי בנושא הספציפי הזה

איימן עודה:  אתה יודע שלפי החוק, חוק ההדחה, שהוא חוק לא דמוקרטי – אבל כתוב: מי שתומך במאבק מזוין – כולם יודעים שמה שעשה עופר כסיף, זה לא הסיפור הזה בכלל

עודד פורר: הפוך

איימן עודה: סליחה, תן לי לדבר

איימן עודה:  אני מבקש, תן לי לדבר

עודד פורר: כשעופר כסיף אומר שהדברים של דרום אפריקה – ישראל מבצעת רצח עם, ותומך בדברים כנגד מדינת ישראל בעת המלחמה, הוא בפועל גורם לכך שמדינת ישראל תספוג סנקציות, רק בשביל הדעות הפוליטיות שלו ושלך כנגד מדינת ישראל

עודד פורר:  ולכן, מקומו לא פה

עודד פורר:  והאמת, שגם מקומך לא פה

איימן עודה: טוב, אז דיברת

איימן עודה:  אני רוצה לדבר

איימן עודה:  כולם יודעים מה יקרה, שוסטר, מיקי לוי, כולכם יודעים מה יקרה

איימן עודה:  90 חברי כנסת ידיחו אותו, זה יגיע לבית המשפט העליון

איימן עודה:  יעמדו שם שלושה שופטים, שהם רוצים לשפוט לפי החוק, רואים שמה שעשה עופר כסיף הוא לא עבירה על החוק

איימן עודה:  אז מה הם יחליטו? יחליטו להחזיר אותו

איימן עודה:  מה ייקרה בין הציבור הימני לבין בית המשפט?      

עודד פורר: לדעתך הוא לא

איימן עודה: עוד פעם עוד הסתה נגד בית המשפט

איימן עודה:  לכן אתם, שאין לכם עמוד שדרה מול הימין – כך זה כל הזמן, כל הזמן אין עמוד שדרה מול הימין – לכן המרכז-שמאל תמיד מפסיד מול הימין וכך זה יקרה עכשיו

איימן עודה:  אנחנו לא צריכים להגיע לשם, לא צריך לחתום, לא צריך להצביע בעד זה בוועדת הכנסת ובוודאי לא במליאה

איימן עודה:  תודה רבה

חנוך דב מילביצקי: תודה

חנוך דב מילביצקי:  ישיב על ההצעה השר מאיר פרוש, בשם שר האוצר

חנוך דב מילביצקי:  בבקשה, אדוני השר

חנוך דב מילביצקי:  שמעתי שאתה מכיר אותו, לא? את השר

מאיר פרוש: אדוני היושב-ראש, חבריי חברי הכנסת, כנציג הממשלה במליאה נתבקשתי להשיב על ההצעה לסדר-היום בשמו של שר האוצר, וזו לשון התגובה של שר האוצר: בבנק ישראל מסבירים שהעסקים הקטנים והזעירים מהווים מנוע צמיחה משמעותי של המשק

מאיר פרוש:  בעקבות הלחימה, הירידה בפעילותם והפגיעה בנגישות שלהם לשוק האשראי, התעורר צורך דחוף לספק להם מענה

מאיר פרוש:  לפיכך החליטה הוועדה המוניטרית על העמדת מקורות מימון מוזלים לספקי אשראי כנגד העמדת הלוואות מוזלות על ידם לעסקים אלה

מאיר פרוש:  צעד זה ננקט במסגרת המדיניות המוניטרית שקובע בנק ישראל, והוא נועד לתמוך בפעילות הסדירה של שוק האשראי לסגמנט העסקים הקטנים והזעירים

מאיר פרוש:       לפי משרד האוצר, התוכנית רושמת הצלחה ניכרת

מאיר פרוש:  עד כה – הבעיה היא שהחברים בכנסת לא יכולים לשמוע, מכיוון - - -      

חנוך דב מילביצקי: חבר הכנסת - - -      

מאיר פרוש: התוכנית רושמת הצלחה ניכרת

מאיר פרוש:       חבר הכנסת ביטן, יש חברי כנסת שרוצים לשמוע את תשובת שר האוצר

מאיר פרוש:       עד כה אלפי עסקים קטנים וזעירים קיבלו הלוואות מוזלות בהיקף כולל של 3

מאיר פרוש: 6 מיליארדי שקלים ובריבית של פריים בלבד – ריבית זולה בהרבה מזו הנוהגת בשגרה

מאיר פרוש:  כפועל יוצא מהקריטריונים שקבע בנק ישראל, למעלה ממחצית מהעסקים שקיבלו את ההלוואות הם כאלה שהמחזור שלהם נפגע בעקבות המלחמה ביותר מ-50%

מאיר פרוש:       התוכנית היא כלי מוניטרי תחום, מוגבל וזמני שאין לו כל רלוונטיות לסוגיות המבניות הנוגעות לשוק האשראי העסקי בישראל

מאיר פרוש:  בפרט היא אינה מסייעת לספק אשראי כלשהו, בנק או חוץ-בנקאי – אלו משמשים פלטפורמה בלבד לתמיכה בעסקים הקטנים והזעירים

מאיר פרוש:  יתרה מזאת, הבנק הפעיל כלי ייחודי שיאפשר גם לספקי האשראי החוץ-בנקאיים לקחת חלק בתוכנית זו במסגרת העמדת הבטוחות הנדרשות לבנק המרכזי

מאיר פרוש:  האשראי שניתן לעסקים הקטנים והזעירים בתוכנית מהווה עבורם חמצן לנשימה, והוא כלי נוסף בסל הכלים המופעל על ידי בנק ישראל והממשלה על מנת להבטיח את חזרתו המהירה של המשק לפעילות ולעודד צמיחה לאחר המלחמה

מאיר פרוש:       עד כאן, כאמור, אדוני היושב-ראש וחבריי חברי הכנסת, המענה של שר האוצר בנושא, ואני מציע להסתפק בתשובה הזאת

חנוך דב מילביצקי: תודה, אדוני

חנוך דב מילביצקי:  היה פה מיקי לוי – מיקי יצא

חנוך דב מילביצקי:  מישהו פה רוצה להביע עמדה בעקבות התשובה של השר? לא, אז נעבור - - -      

עודד פורר: אנחנו רוצים להעביר את זה לוועדה

חנוך דב מילביצקי: לוועדה?     

עודד פורר: כן

מאיר פרוש: אני רוצה לומר לך, אדוני היושב-ראש, בתקנון כתוב שאם חבר כנסת עולה לדוכן ומציע את מה שהוא דיבר, זה כי הוא מבקש שזה יידון במליאה

קריאה: יכולים לבקש ועדה

מאיר פרוש: אחרים, אבל חבר הכנסת פורר הוא אחד המציעים, הוא לא יכול לבקש עכשיו ועדה

חנוך דב מילביצקי: לא, אבל ביקשו, ביקש חבר הכנסת טל

חנוך דב מילביצקי:  אתה פשוט היית בטלפון

מאיר פרוש: גם בטלפון ניסיתי לדרבן חברים

מאיר פרוש:  תודה

חנוך דב מילביצקי: בסדר

חנוך דב מילביצקי:       אז אנחנו נצביע על העברת ההצעה לוועדת המיזמים הציבוריים בראשות חבר הכנסת אוהד טל

חנוך דב מילביצקי:  הצבעה

חנוך דב מילביצקי: בעד ההצעה להעביר את הנושא לוועדה – 10 

חנוך דב מילביצקי: נמנעים – אין 

חנוך דב מילביצקי: עשרה בעד, אין מתנגדים, אין נמנעים

חנוך דב מילביצקי:  אני קובע שההצעה תידון בוועדה כפי שהוחלט

חנוך דב מילביצקי:  << הלסי >> היערכות הממשלה לחזרה חלקית של תושבים לעוטף עזה << הלסי >>      

חנוך דב מילביצקי: חברי הכנסת, נעבור להצעה הדחופה הבאה, בנושא: היערכות הממשלה לחזרה חלקית של תושבים לעוטף עזה

חנוך דב מילביצקי:  הייתי שמח אם היו משנים את השם הזה

חנוך דב מילביצקי:  כדאי לחשוב להבא, את המינוח "עוטף עזה" כדאי אולי לשנות

חנוך דב מילביצקי:  את ההצעה הגישו חברי הכנסת אלון שוסטר, עופר כסיף, יצחק קרויזר, דבי ביטון, ארז מלול ומשה רוט

חנוך דב מילביצקי:  ראשון הדוברים – חבר הכנסת אלון שוסטר, בבקשה

אלון שוסטר: כבוד היושב-ראש, חברי כנסת, אני מבקש להביא לדיון בוועדת הפנים של הכנסת נושא שמעסיק אותי באופן אישי, ואני חושב שאת המרחב כולו שבו אני חי

אלון שוסטר:  אני בקיבוץ מפלסים כל חיי, וגם היום, מאז האירועים הקשים, קשים מאוד, רוב הלילות מבלה שם

אלון שוסטר:  אבל החברים, השכנים, השותפים בשדרות, במושבים, בקיבוצים שסביבי לא נמצאים בקרבת הגבול ולא נמצאים בבית

אלון שוסטר:  הם למעשה מהגרים שלא מרצון, חלקם בטיפול המדינה וחלקם שלא

אלון שוסטר:       האזור הוא אזור שקודם כול נושא זיכרונות קשים של הרס

אלון שוסטר:  ביישוב שלי, שבו במלחמת גבורה צוות הכוננות, כיתת הכוננות, כולל קצינים שהיו בחופשת שבת, כולל הבן שלי, נלחמו – והלוואי הלוואי שבכל היישובים היינו מצליחים להדוף את הפולשים המרושעים כפי שהצלחנו במינימום פגיעה במפלסים

אלון שוסטר:  אבל ביציאה מהקיבוץ גופות של ישראלים שנרצחו; חוזרים לאזור קשה ביותר

אלון שוסטר:  גם אין שקט, אין כרגע שקט

אלון שוסטר:  צה"ל עושה כמיטב יכולתו – צה"ל וסמכויות הביטחון האחרות, סוכנויות הביטחון – ואנחנו עדיין נמצאים בסיטואציה שלא הייתה כמוה מאז עשרות שנים של מלחמה, של מאבק עם עזה

אלון שוסטר:  אם היינו גומרים פעם מה שמכונה סבב בשקט יחסי, הרי היום אנחנו יודעים שאנחנו בסוג של מלחמת התשה, מלחמת התקפה ומלחמת הגנה, עם הברקים והרעמים הצבאיים והתוקפנות הפלסטינית שממשיכה גם היום

אלון שוסטר:       התושבים רוצים ביטחון, אבל הם רוצים גם תחושת ביטחון, ולכן חובתנו לדון בשאלה בין הלחץ החשוב, בין העידוד הראוי מבחינה לאומית לשיבה הביתה בתוך תחושת הביטחון, לבין ההכלה, לבין החמלה, לבין רוחב הלב שיש להפגין כלפי מי שקשה לו

אלון שוסטר:  גם מי שיחליט שהוא מסיים את חייו בעוטף – במקומו יבואו אחרים, אני בטוח, אבל צריך לגלות לגביו רוחב לב

אלון שוסטר:  ויש גם אנשים שלוח הזמנים שהממשלה תקבע בתיאום עם ראשי הרשויות, כך ראוי, לא יתאים למשפחה, לבודדים, לקבוצה, וצריך לייצר את האיזון הראוי, שהוא גם קוהרנטי, מותאם בין האוכלוסיות השונות

אלון שוסטר:  על זה צריך לייצר מסגרת מאוזנת בין הרצון לייצר שגרה לבין האחריות והחמלה כלפי מי שנפגע אנושות נפשית, פיזית וגופנית

אלון שוסטר:  ואני מבקש להעביר את הדיון לוועדת הפנים

אלון שוסטר:  תודה רבה

חנוך דב מילביצקי: תודה, אדוני

חנוך דב מילביצקי:  חבר הכנסת עופר כסיף

עופר כסיף: היושב-ראש, חברי הכנסת, גם אני, מעבר לתפיסת עולם, הייתי בנירים בזמנו – אומנם לפני הרבה שנים, ובכל זאת מכיר אנשים מהאזור, מכיר אנשים שהם בעמדותיי הפוליטיות, חלקם נרצחו, חלקם נחטפו, חלקם ממשפחות של חטופים ונרצחים

עופר כסיף:  לימדתי בספיר 12 שנה, אני גם מכיר משם אנשים שנרצחו ונחטפו, ולכן העניין הזה, מעבר לעניין האידיאולוגי, הפוליטי, הערכי, יש בו בהחלט גם היבטים אישיים

עופר כסיף:       מעל לשלושה חודשים עברו מאז הטבח, שלושה חודשים שבהם ממשלת הזוועות יכלה לפעול, להשקיע, לבנות, לשקם, אבל בחרה להמשיך לבוז ולבזוז, להסות ולשסות

עופר כסיף:  בשבוע שעבר, למשל, החליט השר קיש, השר הרקדן – אגב, הרקדן הראשי של הבלט הלונדוני בזמנו, קראו לו נחמיה קיש, אני תוהה אם הם קרובים – הוא החליט שמערכת החינוך בקו העוטף תחזור לפעילות כבר בראשית פברואר, בלי לברר, בלי לבדוק, בלי לדבר, בלי עבודת מטה מסודרת, בכפייה ולא בהתייעצות והסכמה

עופר כסיף:  מה שהצורך הפוליטי דורש כעת – שזה בעצם לצמצם בעלויות התקציביות, לצמצם בהוצאה ממשלתית על כלל האזרחים, ובהם תושבי העוטף, מה שנקרא – זה מה שקיש עושה

עופר כסיף:  מה בדיוק הוא מצפה? שילדי שדרות ישובו ללמוד בעיר בזמן שלהוריהם אין פרנסה ותעסוקה? שבשער הנגב יפתחו את בתי הספר בזמן שהתשתיות עוד חרבות והרוסות?     האמון בין תושבי שער הנגב למדינת ישראל קרס

עופר כסיף:  "אנחנו לא חיילים, אנחנו אזרחים שבמשך 20 שנה סופגים וסופגים", אמר ממלא מקום ראש מועצת שער הנגב יוסי קרן

עופר כסיף:  הרי ברור שמדובר בניסיון לכפות "חזרה לשגרה" – בלי רווחה, בלי תשתיות, בלי תקציבים אמיתיים

עופר כסיף:  הוספת חטא של הפקרה על פשע ההקרבה

עופר כסיף:      והשפל הכי גדול הוא האמתלה של קיש שמערכת החינוך במלונות לא מתפקדת ושאין מספיק כוח אדם

עופר כסיף:  מוזר, זה לא גרם לו לקדם את חתימה על הסכם השכר החדש של המורים או להורות על העסקת אלפי בוגרי תעודות הוראה מובטלים

עופר כסיף:  הממשלה פשוט מנצלת את מחדליה וכישלונותיה שלה, את ההתדרדרות הקשה של בני הנוער במלונות, ובמקום לתקן כופה בבריונות על הקורבנות לרקוד לפי החליל שלה – לרקוד, כנראה, תרתי משמע

עופר כסיף:      איך בדיוק ישובו תושבי העוטף לרשויות חבולות, שכמו כל הפריפריה החברתית-כלכלית מצויות בתת-תקצוב, בתת-תנאים? איך הם בדיוק ישובו בזמן שהאוצר מקצץ להם בבריאות, בתחבורה, בחינוך וברווחה?     הפתרון מחויב המציאות הוא הקמת ועדה בין-משרדית בראשות פרויקטור ייעודי – כתובת אחת לתושבים ולראשי הרשויות, שתתכלל את כל הצרכים והמענים הנדרשים – ותקצובה בהחלטת ממשלה ברורה ומסודרת, הכוללת דיווח קבוע לכנסת לשם פיקוח פרלמנטרי על השלטון

חנוך דב מילביצקי: תודה רבה

חנוך דב מילביצקי:  נא לסיים

עופר כסיף: אני מסיים, משפט אחרון

עופר כסיף:  כשהדג מסריח מהראש ואת הצחנה מריחים בכל הנגב המערבי, וכשמועצת אשכול הופכת למועצת השכול ואין מענה, על כולנו החובה להושיט יד לקורבנות הזוועה ולסייע להם בכל דבר ועניין

עופר כסיף:      אני מצטרף לבקשת חבר הכנסת שוסטר להעביר את זה לוועדת הפנים

חנוך דב מילביצקי: חבר הכנסת יצחק קרויזר, בבקשה

יצחק קרויזר: תודה רבה

יצחק קרויזר:  אדוני היושב-ראש, אדוני השר, חבריי המציעים, חברי הכנסת, עוטף עזה הוא אזור בנגב המערבי, בחלקו הדרומי של המדינה, בתחומי המועצות האזוריות מרחבים, חוף אשקלון, שער הנגב, שדות נגב ואשכול, וכולל את העיר שדרות וכן קיבוצים ומושבים

יצחק קרויזר:  ביישובי העוטף, על פי הגדרת קו העימות הדרומי, מתגוררים, אדוני היושב-ראש, 70,000 תושבים

יצחק קרויזר:      קו הגבול בין ישראל לרצועת עזה נקבע בהסכם שביתת הנשק בין ישראל למצרים שנחתם בסוף מלחמת העצמאות, לאחר סיום מבצע חורב, בשלהי המלחמה

יצחק קרויזר:  יישובי העוטף, שחלקם הגדול הוקמו עוד לפני ההסכם בין ישראל למצרים, וחלקם אחרי קביעת קו הגבול, היוו התיישבות אסטרטגית חשובה במעבר בין יישובי הדרום, אשדוד, אשקלון, באר שבע ודרומה, לרצועת עזה ומצרים

יצחק קרויזר:      יישובי הדרום, שספגו לאורך כל ההיסטוריה של מדינת ישראל פעולות טרור רבות מצד תושבי עזה – החל מהפדאיון, הסתננויות, והתעצמו עם שלטון החמאס, שהביא להגברת ירי הרקטות לעבר ישראל, ובעיקר לעיר שדרות ועוטף עזה, חדירת מחבלים, עפיפוני תבערה, שיגור רקטות ופצצות מרגמה מהרצועה, שהתגברו החל משנת 2000 ועד היום, מנהרות טרור, שגדלו במשך שנים אך נחשפו בעיקר במהלך השנים האחרונות ושיאן במתקפת הטרור האכזרית ב-7 באוקטובר, בצורה אכזרית של רצח תינוקות, ילדים, נשים, קשישים, אונס, ביזה וחטיפה של אזרחים, והביאו את מדינת ישראל לפתיחתה של מלחמת חרבות ברזל, שגרמה לכך ששר הביטחון מכריז על מצב מיוחד בעורף, בהתאם לחוק ההתגוננות האזרחית

יצחק קרויזר:  כתוצאה מכך, מרחב עוטף עזה ואזורים נוספים הוכרזו כשטח צבאי שהכניסה אליו אסורה, ובעקבות זאת הביאה את ממשלת ישראל לצורך שנגרם ופונו כל תושבי העוטף מבתיהם

יצחק קרויזר:      במהלך השנים יצאה מדינת ישראל לכמה מבצעים, כגון צוק איתן, עופרת יצוקה וכו'

יצחק קרויזר:  המבצעים האלה היו בעיקר בחזית

יצחק קרויזר:  השוני הגדול כאן הוא שהמבצע הזה, חרבות ברזל, הביא לפגיעה מאוד מאוד קשה בעורף, אדוני היושב-ראש, ולעקירתם של כ-330,000 תושבים במדינת ישראל מבתיהם

יצחק קרויזר:  ולכן, ההחלטה של חזרה חלקית של תושבי העוטף לביתם מעלה כמה שאלות

יצחק קרויזר:      חשיבות ההון החברתי בבניית החוסן החברתי של הקהילות, החוסן החברתי של התושבים, הינו דבר הכרחי מאוד לשיקומו

יצחק קרויזר:  בעוד במלחמות ובמבצעים, כמו שאמרתי, אדוני היושב-ראש, האירועים היו בחזית, ולא כמו באירוע הזה, שעיקר הפגיעה קורית בעורף – בחוסר הביטחון, בארעיות, באובדן בני משפחה, משפחות שעדיין ישנם בני משפחה שנמצאים בשבי ברצועת עזה, אובדן כל הרשת החברתית, הסביבה הטבעית ומקורות פרנסה ותעסוקה, מקומות ומסגרות לימודים – כל אלה מעידים, אדוני היושב-ראש, על סימני מצוקה קשים מאוד באזור העוטף

יצחק קרויזר:  ולכן, אדוני היושב-ראש, אני חושב שטוב שמדינת ישראל תשלב את תושבי העוטף ותתייחס לצרכים ולמודל של הקהילות האלה שנבנו שם – דבר שיחזק את הקהילות ויגרום לעשייה הזאת של החזרה שלהם בצורה בריאה, בצורה חזקה, שממנה אנחנו יכולים לצאת בצורה הרבה יותר חזקה ובריאה מהמשבר שהגענו אליו

יצחק קרויזר:      אדוני היושב-ראש, אני מצטרף לבקשה של המציע להעביר את הדיון הזה לוועדת הפנים ולתת דגש בשיקום של הקהילות כקהילות, ולקחת את זה כנדבך מאוד חשוב ומרכזי בפרויקט הזה

יצחק קרויזר:  תודה

חנוך דב מילביצקי: תודה

חנוך דב מילביצקי:  חברת הכנסת דבי ביטון – לא נמצאת; חבר הכנסת ארז מלול – לא נמצא

חנוך דב מילביצקי:  חבר הכנסת משה רוט, אתה מעוניין לדבר? בבקשה

משה רוט: אדוני היושב-ראש, חברי הכנסת, כבוד השר פרוש, השר לענייני ירושלים, דבר ראשון, קודם כול, אני רוצה להתחיל בברכות לחוזרים ולאלה שיחזרו עכשיו חזרה לבתיהם בדרום

משה רוט:  יישר כוחכם

משה רוט:  מי ייתן שתדעו רק שלום ושלווה

משה רוט:  אמן

משה רוט:  דבר שני, אני גם רוצה לבקש מחילה – אני חושב שאני מבקש מחילה בשם הרבה – מתושבי שדרות ויתר היישובים

משה רוט:  20 שנה הם קיבלו הפצצות, רקטות, וחשבנו שמסתדרים, זה יעבור, ולא לקחנו את זה מספיק ברצינות, לא צעקנו מספיק, לא נלחמנו מספיק עבורם, עד שקרה האסון הגדול

משה רוט:       ולכל הגורמים הצבאיים, אני רוצה להגיד בהצעה הדחופה הזאת: אנא, אנא, תצאו מכל החולשות למיניהן ותביאו באמת את הביטחון שמגיע לתושבי הדרום ולכל עם ישראל

משה רוט:  ואחרון חביב, לחברי הכנסת: אנחנו צריכים להעלות את הנושא של החזרת הביטחון, היכולת של החזרת המפונים מצפון ומדרום, בכל פורום ובכל הכוח

משה רוט:      כבוד היושב-ראש, אני מאוד מבקש וממליץ להעביר את זה לוועדה המתאימה כדי שנמשיך לדון ולהתריע

משה רוט:  תודה רבה

חנוך דב מילביצקי: תודה רבה

חנוך דב מילביצקי:  על ההצעה ישיב השר מאיר פרוש, בשם השר המקשר בין הממשלה לכנסת

חנוך דב מילביצקי:  בבקשה

מאיר פרוש: מכובדי היושב-ראש, חבריי חברי הכנסת, כנציג הממשלה במליאת הכנסת, נתבקשתי להשיב להצעה לסדר-היום בשמו של השר דודי אמסלם, השר המקשר בין הממשלה לכנסת, וזו לשון התגובה בשם הממשלה: ממשלת ישראל החליטה על הקמת מינהלת תקומה במטרה לחזור וליישב מחדש את אותן קהילות באותם יישובים, לחדש ולהרחיב את היישובים האלה, למנף ולהביא לשגשוג הקהילות והחבל כאזור חיוני, בר-קיימא, פורח וגם אטרקטיבי

מאיר פרוש:      בחודשים האחרונים פועלת מינהלת תקומה בשיתוף פעולה מלא עם הרשויות, היישובים ומשרדי הממשלה

מאיר פרוש:  הייתי אומר, הם פועלים לילות כימים לטובת גיבוש הסדרי דיור ביניים לתושבי חבל התקומה עד לחזרתם ליישובים בהינתן מצב ביטחוני מאפשר

מאיר פרוש:  לנגד עינינו עומדת הכמיהה לחזרה הביתה, לצד המעטפת הנכונה מבחינה ביטחונית, נושאים חינוכיים, וכמובן גם בנושא הבריאותי והתעסוקתי ועוד דברים

מאיר פרוש:      בשלב הראשון אני מבקש מחבר הכנסת מיקי לוי שייתן לי להמשיך לדבר

מאיר פרוש:  בשלב השני אני מבקש מחבר הכנסת מיקי לוי שלא ידבר בקול כי זה מפריע לי

מיקי לוי: אני מתנצל

מיקי לוי:  אני מבקש את סליחתך

מאיר פרוש:  בשלב הראשון התכנון הוא להחזרת היישובים בטווח של בין 4 ל-7 קילומטר

אלון שוסטר: אני רק מקווה שגם השר - - -      

מאיר פרוש: חבר הכנסת עודד פורר, אתה היום מצטיין בכך שהעלית הצעה דחופה לסדר-היום, ועוד כמה דקות נשמע אותך בהצעה לסדר-היום בצורה מפורטת

מאיר פרוש:  יהיו לך עשר דקות, ותוכל להגיד מה שאתה רוצה

מאיר פרוש:       לכן, בשלב הראשון התכנון הוא להחזרת היישובים בטווח של בין 4 ל-7 קילומטר עד סוף חודש פברואר

מאיר פרוש:  בשלב השני תהיה חזרה מדורגת ביישובים מ-0 עד 4 קילומטר בהתאם להחלטות הממשלה בהמשך – כמובן, למעט אותם יישובים שנדרשים לשיקום ארוך, שבהם דורשים בנייה משמעותית, כמו בארי, ניר עוז, כפר עזה ונחל עוז

מאיר פרוש:      כידוע, כמו שאמרתי קודם, מינהלת תקומה מובילה את כל המהלכים לטיפול ביישובי העוטף, כולל העיר שדרות, בתיאום עם כלל משרדי הממשלה, ובהחלטות שהממשלה קיבלה בעצם ניתן אור ירוק שלא לעכב בשום דבר שמינהלת תקומה רוצה לפעול, אם זה בכספים, אם זה בתקנים וכל מה שאפשר לעשות כדי שהם יוכלו להתקדם עם העבודה שלהם ומהר

מאיר פרוש:  תודה

חנוך דב מילביצקי: תודה, אדוני

חנוך דב מילביצקי:  חבר הכנסת לוי, אתה רצית, חבר הכנסת לוי? טוב, לא

חנוך דב מילביצקי:  יש מישהו אחר שמעוניין להתייחס? אוקיי, תודה

חנוך דב מילביצקי:      אז אנחנו נעבור להצבעה

חנוך דב מילביצקי:  אנחנו נצביע על העברת הנושא לדיון בוועדת הפנים כפי שהתבקשו

חנוך דב מילביצקי:  הצבעה

חנוך דב מילביצקי: בעד ההצעה להעביר הנושא לדיון בוועדת הפנים – 6 

חנוך דב מילביצקי: נמנעים – אין 

חנוך דב מילביצקי: שישה בעד, אין מתנגדים, אין נמנעים

חנוך דב מילביצקי:  הנושא יעבור לדיון בוועדת הפנים

חנוך דב מילביצקי:  << הלסי >>מדיניות הממשלה נוכח האיום בצפון מצביעה על חזרה לקונספציית ההגנה וההכלה על חשבון הניצחון והכרעה << הלסי >>       

חנוך דב מילביצקי: חברי הכנסת, נעבור להצעה רגילה לסדר-היום של חבר הכנסת עודד פורר בנושא: מדיניות הממשלה נוכח האיום בצפון מצביעה על חזרה לקונספציית ההגנה וההכלה על חשבון הניצחון והכרעה

חנוך דב מילביצקי:  חבר הכנסת עודד פורר, בבקשה

מיקי לוי: מה, עוד פעם דילגו עליי?     

חנוך דב מילביצקי: אני אפילו קראתי לך

מיקי לוי: אני מחכה

מיקי לוי:  זה חשוב לי

עודד פורר: אדוני היושב-ראש, אדוני השר, חברי הכנסת, מאז 7 באוקטובר מדינת ישראל נמצאת במלחמה, ובמלחמה בכמה חזיתות

עודד פורר:  מספרים לנו שלא רוצים להעלות את הרף או לפתוח חזית נוספת בצפון

עודד פורר:  אז יכול להיות שהעצימות היא לא בעוצמה שנסראללה החליט לקבוע כעוצמה גבוהה או נמוכה או בינונית, אבל ברור לחלוטין לכל מי שעוקב אחר הנתונים, אדוני השר, שבצפון יש חזית

עודד פורר:  בצפון יש חזית וחזית קשה, מעבר ל-100,000 תושבים שפונו מבתיהם, שבעצם היישובים הפכו להיות יישובי רפאים, מופגזים

עודד פורר:       אנחנו עסקנו פה קודם בהצעה לסדר-היום שעוסקת בשיקום יישובי העוטף

עודד פורר:  אנחנו נצטרך לשקם את יישובי הצפון, ואני לא יודע ואני עוד לא רואה את כל תושבי הצפון חוזרים חזרה לבתיהם

עודד פורר:  יש יישובים שלמים שנהרסו – קיבוץ מנרה ויישובים אחרים

עודד פורר:       אבל בואו נסתכל על רצף האירועים מאז 7 באוקטובר, בתמצית

עודד פורר:  ב-9 באוקטובר – ניסיון חדירה של מחבלים ליד קיבוץ אדמית ושלושה חיילים נהרגים, סגן מפקד החטיבה ולוחמים נוספים; ב-11 באוקטובר לוחם המילואים מתניה אלסטר נהרג מפגיעת נ"ט באזור ערב אל-עראמשה

עודד פורר:  על פי הוול סטריט ג'ורנל, ישראל שוקלת לפתוח במתקפת מנע בלבנון, אך נמנעת בשל בקשת הנשיא ביידן

עודד פורר:  אנחנו מדברים על חודש אוקטובר

עודד פורר:  היה אירוע, עוד אירוע, אבל אנחנו נכנסים לתוך הקונספציה של ההכלה והטפטופים

עודד פורר:  ב-15 באוקטובר – שני הרוגים בשתי תקריות ירי נ"ט; ב-16 באוקטובר מכריזים על פינוי היישובים עד למרחק של 2 ק"מ מהגבול; ב-18 באוקטובר מרחיבים את הפינוי עד ל-5 ק"מ מהגבול

עודד פורר:  אגב, החלטת הממשלה היא 5 ק"מ, הצבא הודיע רק עד 3

עודד פורר: 5 ק"מ

עודד פורר:  בפועל יישובים גם ב-5 קילומטר לא יכולים להיכנס ליישוב, לא יכולים לצאת

עודד פורר:  חלקם פינו את עצמם - -     

מיקי לוי: גם לא ב-3

מיקי לוי: 7

עודד פורר: - - כי הם סגורים מכל הכיוונים, וכדי לגשת אליהם אתה חייב להיכנס לאזורים סגורים, וגם לא מקבלים פיצוי

עודד פורר:  אבל זה ברמה האזרחית

עודד פורר:  אנחנו עדיין – ואני מזכיר, הנושא שלנו פה כרגע הוא הקונספציה, הקונספציה שהממשלה שרויה בה

עודד פורר:      ב-20 באוקטובר לוחם מילואים נהרג מפגיעת נ"ט בנטועה, ותושבי קריית שמונה מפונים מהעיר; ב-22 באוקטובר 14 יישובים נוספים מפונים מאזור הצפון; ב-5 בנובמבר נהרג מאיר מויאל, אזרח עובד צה"ל, מפגיעת נ"ט; ב-12 בנובמבר עובד חברת החשמל שלום עבודי נהרג מפגיעת נ"ט ליד דוב"ב; ב-7 בדצמבר החקלאי אייל אוזן נהרג מפגיעת נ"ט; ב-16 בדצמבר לוחם המילואים יחזקאל עזריה נהרג מנפילת כטב"מ באזור מרגליות; ב-22 בדצמבר לוחם צה"ל עמית הוד זיו נהרג מפגיעת נ"ט, וחברו ליחידה נפצע ומת מפצעיו כעבור ארבעה ימים; ב-6 בינואר עשרות רקטות נורות על בסיס יחידת הבקרה של חיל האוויר בהר מירון; לא אפרט כאן את הנזק ואת המשמעות והפגיעות המדויקות שביצע חיזבאללה באותו בסיס; ב-9 בינואר נופל כטב"מ מלבנון בבסיס פיקוד הצפון בצפת; ב-14 בינואר שני אזרחים, ברק ומירה איילון, נהרגו מפגיעת טיל נ"ט במושב כפר יובל

עודד פורר:  האזרחים הללו נקברו בלילה, בחושך, לאור פנס, כדי לנסות להימנע מירי בזמן לווייתם

עודד פורר:      אם הייתם צריכים דוגמה למה היא קונספציה, רצף האירועים הזה הוא הקונספציה שבה שרויה הממשלה

עודד פורר:  שוב ושוב מספרים לנו שמנסים להימנע ממלחמה בצפון

עודד פורר:  אנחנו במלחמה בצפון

עודד פורר:  מספרים לנו שחיזבאללה מורתע, אבל אנחנו פינינו את הגליל

עודד פורר:  אדוני השר, הממשלה הזו פינתה את הגליל

עודד פורר:  אנחנו נמצאים במצב שבו מאות אלפים מאזרחי ישראל הפכו להיות פליטים בארצם, בה בעת שאני לא יכול להגיד את אותו דבר על הצד שכנגד

עודד פורר:       כשאנחנו מסתכלים על הקונספציה שמדינת ישראל הייתה שרויה בה עד 7 באוקטובר ברצועת עזה, היא קונספציה של שינוי תפיסת הביטחון

עודד פורר:  תפיסת הביטחון שאני גדלתי עליה – בוודאי גם חבר הכנסת מיקי לוי, גם אתה, למדנו את זה בשיעורים הראשונים שלומדים מהי תפיסת ביטחון – היא להעביר את הלחימה לשטח האויב, היא ליזום, להפתיע, לשמור את היוזמה בידינו, למנוע התעצמות של האויב

עודד פורר:  מה שראינו ברצועת עזה היה בדיוק הפוך

עודד פורר:  הלחימה במשך שנים ארוכות הייתה בתוך שטח ישראל, הובילה לכך שנכבשו בפעם הראשונה ב-7 באוקטובר יישובים שלמים בידי כוחות חמאס למשך שעות ארוכות

עודד פורר:  אזרחים נטבחו, נאנסו, נשרפו, איברים נכרתו

עודד פורר:  כל זה קרה תחת אותה תפיסה של הכלה והבלגה וקבלה של ירי על מדינת ישראל כמשהו שלא מחייב אותנו לצאת למבצע יזום כדי להסיר את האיום

עודד פורר:       ופתאום מספרים לנו שזאת הייתה קונספציה והיא נשברה

עודד פורר:  כמה מאות קילומטרים צפונה מדינת ישראל חוטפת רקטות, מפנה יישובים, הלחימה מתבצעת בתוך שטח מדינת ישראל

עודד פורר:  אלמנט ההפתעה כולו נמצא בידיים של נסראללה

עודד פורר:  הוא זה שקובע את גובה הלהבות, הוא זה שקובע מתי הלהבות עולות, מתי הן יורדות

עודד פורר:  אנחנו מחכים לראות

עודד פורר:  אנחנו שומעים: צה"ל מגיב, צה"ל מגיב, צה"ל מגיב

עודד פורר:  גם הסיכול שבוצע בידי אני לא יודע מי בלבנון על אותו מחבל נבזה, אל-עארורי, מהווה נקודה של סיכול ממוקד, שאני באמת לא יודע למי היה אינטרס לעשות אותו, אבל אני מברך על כך שהוא נעשה

עודד פורר:       מדינת ישראל צריכה וחייבת ליזום מהלך שישיב את הביטחון ליישובי הצפון, והביטחון ליישובי הצפון לא יחזור מהבלגה והכלה – הוא יחזור כשתהיה רצועת ביטחון ברורה בתוך שטח לבנון ולא בתוך שטח ישראל

עודד פורר:  כרגע מה שעשתה הממשלה מאז חודש אוקטובר זה שהיא יצרה רצועת ביטחון בתוך שטח ישראל תוך שהיא מוותרת על הגליל

עודד פורר:  רצועת הביטחון חייבת להיות מעבר לגבול, עד אל מעבר לליטני, לקו צידון-ג'זין, כזאת שתרחיק לפחות את ירי הנ"ט הקטלני ותאפשר היערכות למניעה של פלישה קרקעית

עודד פורר:  אין לנו ברירה

עודד פורר:  האלטרנטיבה שהממשלה מציעה כרגע היא פינוי הגליל ויצירת רצועת ביטחון בתוך שטח ישראל

עודד פורר:  הפוך מכל מה שלמדנו, מכל תפיסת העולם שהייתה כאן עוד לפני קום המדינה

עודד פורר:      יש כאן – ובממשלה יושבים אנשים שטוענים שהם תלמידיו של ז'בוטינסקי, שהקים את ברית יוסף טרומפלדור

עודד פורר:  טרומפלדור נלחם בתל חי עוד לפני שהייתה כאן מדינה, כדי שלא יפנו, כדי שנמשיך לשלוט בשטח, מתוך הבנה שזאת החובה שלנו כדי לקיים כאן מדינה

עודד פורר:  והיום, עם הצבא שנחשב לחזק באזור, חיל אוויר, חיל שריון, יחידות מיוחדות, הפכו כ-100,000 איש מאזרחי ישראל בצפון לפליטים בארצם

עודד פורר:  יצרנו רצועת ביטחון בתוך שטח ישראל ומסרנו את המפתחות לביטחון תושבי הצפון לידיים של נסראללה

עודד פורר:  זו קונספציה, ואת הקונספציה הזו חייבים לשבור

עודד פורר:  מחויבותה של ממשלת ישראל היא לשבור את הקונספציה הזאת, כי אם אנחנו חפצי חיים במרחב הזה במזרח התיכון, צריך להבין כל מי שמאיים עלינו שהמחיר שייגבה ממנו הוא גם מחיר טריטוריאלי, אבל הביטחון שלנו, אם יש מישהו שמאיים עלינו, יבוא על חשבונו של מי שמאיים ולא על חשבוננו

עודד פורר:      ולכן לצערי, אדוני השר, אני אשמח שתקריא את התשובה שכתבו לך, אבל תפיסת הביטחון שממשלת ישראל מציגה כרגע היא אותה הקונספציה של 6 באוקטובר, והגיע הזמן לשנות אותה

חנוך דב מילביצקי: תודה

חנוך דב מילביצקי:  ישיב על ההצעה השר מאיר פרוש, בשם שר הביטחון

חנוך דב מילביצקי:  בבקשה, אדוני

מאיר פרוש: אדוני היושב-ראש, חבריי חברי הכנסת, חבר הכנסת פורר, לפני שאני אקריא את תשובת השר, אני אומר משפט שלא כתוב בתשובה של השר גלנט

מאיר פרוש:  הרי אתה יודע – ואני לא מדבר על התקופה שהייתם בממשלה הקודמת, אצל בנט ולפיד – שהייתה קונספציה מסוימת

מאיר פרוש:  אני לא חושב שהסיעה שלכם, ואני לא חושב שסיעת הליכוד, ואני לא חושב שיש סיעות אחרות שמרכיבות היום את הקואליציה, היו שלמות עם הקונספציה הזו, אבל הקונספציה הזאת כל כך העמיקה שורשים, שאם מישהו ניסה לומר משהו כנגד זה, אז הוא היה מחויב סקילה, אם אתה יודע מה המשמעות

עודד פורר: אני יודע שהיה שר ביטחון שניסה לשבור את הקונספציה וראש הממשלה לא הסכים, אז הוא התפטר - - -      

מאיר פרוש: עכשיו אני לא בא להאשים

עודד פורר: - - -      

מאיר פרוש: סקילה במובן ההלכתי זה פשוט הרג

מאיר פרוש:  אז אני לא אומר שהלכו להרוג, אבל הייתה קונספציה שהצעקנים צעקו: חייבים ללכת לקראת הפלסטינים, חייבים, חייבים, חייבים

מאיר פרוש:  זו הייתה הקונספציה

מאיר פרוש:  אחרי שפרצה המלחמה, בשמחת תורה, למנייני כ"ב תשרי, שמחת תורה תשפ"ד, אחרים קוראים לזה 7 באוקטובר, חיפשו דרך איך לאחד, איך להראות אחדות

מאיר פרוש:  האחדות הזאת מביאה לקבינט מצומצם שבו נמצא ראש הממשלה, שר הביטחון, השר גנץ, השר איזנקוט; נדמה לי שארבעה, אולי גם דרמר

מאיר פרוש:  אבל כדי שתהיה אחדות אתה צריך להמשיך במשולב ושהחבילה לא תתפורר

מאיר פרוש:  עד עכשיו איכשהו זה מחזיק מעמד, וזה חשוב מאוד

מאיר פרוש:  כולנו יודעים, ואף אחד פה לא מעוניין שהחברה הזאת תפורר כרגע, ברגעים אלה, בימים אלה, אז לכן אתה נמצא איפה שאתה נמצא

מאיר פרוש:  לומר לך שאני, מאיר פרוש, כמו שאתה מכיר אותי לא מהיום, שלם עם הדבר הזה? כנראה שזה יותר חשוב מדברים אחרים

מאיר פרוש:  אז נכון שלכם קל היום יותר – אתם באופוזיציה, ובאופוזיציה אתם מגלים את הגישה שלכם, שהייתה לכם לפני שבע שנים, עשר שנים וכדומה, אבל לא שמענו בדיוק את שר האוצר האחרון, לפני סמוטריץ', שפשוט פעל נגד הקונספציה שאתה דיברת עליה עכשיו - - -     

עודד פורר: יכול להאשים אותו כשר אוצר - - -      

מאיר פרוש: אני מאוד משבח את השר ליברמן

מאיר פרוש:  הזכרתי – הרי התחלתי עם דבריו, אבל עכשיו במדינת ישראל יש עניין - - -     

עודד פורר: - - -      

חנוך דב מילביצקי: חבר הכנסת פורר, אנא

חנוך דב מילביצקי:  חבר הכנסת פורר, אם תרצה, אני אתן לך אחר כך

מאיר פרוש: אבל אני אצטרך לחכות עוד?     

עודד פורר: כן - - -     

מאיר פרוש: עכשיו למדינת ישראל יש עניין שתהיה אחדות, ואני חושב שמשתדלים להעביר בקבינט המלחמתי המצומצם הזה החלטות פה אחד, ולא שיש חילוקי דעות בין אלה לאלה

מאיר פרוש:  העיקר שתהיה אחדות ושהחיילים בשטח ירגישו שהממשלה מאחוריהם, שהם מאוחדים ואנחנו מאוחדים

מאיר פרוש:       עכשיו אני עונה את תשובת שר הביטחון גלנט

מאיר פרוש:  נתבקשתי בשמו להביא את הדברים האלה, ואני מתנצל בשמו כי מטבע הדברים נבצר ממנו בתקופה כזאת להגיע ולהשתתף בדיוני המליאה

מאיר פרוש:  זו לשון התגובה שהתקבלה מלשכתו של שר הביטחון: חבר הכנסת פורר מתייחס בדבריו למשאבים שמשקיעה מערכת הביטחון בשיפור מרכיבי ההגנה ביישובי עוטף עזה וביישובי גבול הצפון, אך לצד זאת הוא מתעלם מאלפי החיילים, החימושים והפצצות הפועלים מעבר לגבול ישראל ופוגעים באויב וביכולותיו

מאיר פרוש:       מעל 100 ימים שצה"ל נלחם במלחמה רב-זירתית, והזירה המרכזית כפי שהוגדרה בידי הקבינט היא רצועת עזה

מאיר פרוש:  הכוחות הפועלים בשטח מחסלים מחבלים, מפרקים את המסגרות הגדודיות ומשמידים תשתיות שלטוניות וצבאיות של ארגון הטרור חמאס

מאיר פרוש:  מטרות המלחמה שהוגדרו בראשיתה – חיסול יכולותיו של חמאס והשבת החטופים לביתם – תקפות במלואן גם היום

מאיר פרוש:  ולכן – אומר שר הביטחון שאני אמסור לך – נמשיך ונפעל בעוצמה עד להשגתן

מאיר פרוש:      לצד הלחימה העיקשת, וללא כל סתירה ממנה, נכון שמדינת ישראל תדאג שגבולותיה יהיו מאובטחים וממוגנים ואנו פועלים – אומר שר הביטחון – גם להשלמת משימה זו

מאיר פרוש:      כאמור, כמו שאמרתי, התשובה שקיבלנו משר הביטחון היא על הצעה לסדר-היום של חבר הכנסת עודד פורר

מאיר פרוש:  תודה רבה

חנוך דב מילביצקי: תודה

חנוך דב מילביצקי:  עמדה נוספת – חבר הכנסת לוי, בבקשה

חנוך דב מילביצקי:  אחר כך חבר הכנסת פורר

מיקי לוי: תודה רבה

מיקי לוי:  אדוני היושב-ראש, הנושא שאני הולך לדבר עליו – גם אתה היית מעורב בו וניסית לעזור כמיטב יכולתך

מיקי לוי:  חבר הכנסת פורר, הסכת ושמע, כי הנושא שלך מתחבר למה שאני אומר

מיקי לוי:      זה כמה חודשים אני מטפל בנושא ההכרה של המדינה ביישובים עבדון, אלקוש, מנות ואבירים שבצפון

מיקי לוי:  בזמן שאיש לא דאג להם, פילנתרופים יהודים טובים שילמו את השהייה שלהם בבית המלון יהודה

מיקי לוי:  הם מרוחקים מהגבול בין 3

מיקי לוי: 7 ק"מ ל-4

מיקי לוי: 2 ק"מ והם פינו את עצמם

מיקי לוי:  אני מנסה לעזור בכל דרך אפשרית: העליתי את זה בוועדה לביקורת המדינה, זה עלה בוועדת הפנים, הבאתי אותם לוועדת הכספים כדי לנסות לעצור תקציבים עד שיסדרו את הנושא שלהם

מיקי לוי:  שום דבר לא עזר

מיקי לוי:  הצלחנו להכניס אותה גם לראש הממשלה

מיקי לוי:  נכנסה לראש הממשלה בשבוע שעבר, ביום רביעי, דקלה, יושבת-ראש הוועד, עו"ד דקלה, ופרסה בפניו את הנושא

מיקי לוי:  ישבו כאן ביציע שני ילדים שמיררו בבכי

חנוך דב מילביצקי: אדוני, צריך רק לחתור לסיום

חנוך דב מילביצקי:  יש לך דקה, צריך לחתור לסיום

מיקי לוי: זה נורא חשוב

חנוך דב מילביצקי: אני יודע, אז אני אתן לך ממש עוד טיפה

חנוך דב מילביצקי:  בסדר?     

מיקי לוי: מאה אחוז

מיקי לוי:  העלינו אותם לפה, בכו הילדים, לא יכלו לדבר

מיקי לוי:  הבטיח ראש הממשלה לעזור להם

מיקי לוי:  אני מחזיק בידי סרטים ששלחו חיזבאללה דרך מדינה נוספת לתושבים של ארבעת היישובים האלה מה יהיה סופם

מיקי לוי:  אם מדינת ישראל, ממשלת ישראל, לא תפתור את הבעיה שלהם, כל פגיעה שלהם וכל מוות של התושבים האלה יהיה על ידיה של הממשלה הזאת

חנוך דב מילביצקי: תודה רבה

חנוך דב מילביצקי:  חבר הכנסת פורר, בניגוד מוחלט, וכי הבטחתי - - -     

עודד פורר: הודעה אישית

חנוך דב מילביצקי: אחרי ההצבעה

חנוך דב מילביצקי:  הודעה אישית היא אחרי הצבעה

חנוך דב מילביצקי:  אז אנחנו נצביע

עודד פורר: חבר הכנסת לוי מציע לוועדה לביטחון לאומי

חנוך דב מילביצקי: אנחנו נצביע על העברה לוועדה לביטחון לאומי

חנוך דב מילביצקי:  הצבעה

חנוך דב מילביצקי: בעד ההצעה להעביר את הנושא לוועדה – 5 

חנוך דב מילביצקי: נמנעים – אין 

חנוך דב מילביצקי: חמישה בעד, אין מתנגדים, אין נמנעים

חנוך דב מילביצקי:  הנושא יעבור לדיון בוועדה לביטחון לאומי בראשותו של חבר הכנסת פוגל

חנוך דב מילביצקי: בבקשה, אדוני, הודעה אישית קצרה

עודד פורר: אדוני השר פרוש, בכל הידידות, בנושא הזה של אחדות, אני חושב שאנחנו מגויסים מלא מלא

עודד פורר:  אתה לא ראית אותנו מגישים הצעות אי-אמון ב-100 הימים האלה

עודד פורר:  כל ההצעות שהביאה הממשלה עברו פה חלק, אפשר לומר, בתוך המליאה, אפילו שאנחנו לא יושבים בתוך הממשלה, מסיבות שבחרו חברי הממשלה שלא רוצים לראות את חבר הכנסת ליברמן בקבינט המלחמה

עודד פורר:      אבל מדבר אחד למדנו מהקונספציה, ואני אומר את זה לך, כי בסוף אתה שר בממשלה

עודד פורר:  אתה לא חבר הקבינט כמדומני, אבל אתה שר בממשלה – אתה נושא באחריות המשותפת, ואתה חב באותה אחריות, כמו כל יתר השרים, גם על דברים שלא היית שותף לקבלת ההחלטות בהם

עודד פורר:  תזכור את זה מהסיבה הפשוטה שאנחנו מצויים באותה קונספציה

עודד פורר:  ואם מישהו חושב – ואני יודע שיש כאלה בתוך הממשלה, שמבינים שאנחנו באותה קונספציה – הוא מחויב להיאבק בה גם מתוך הממשלה, או בדרכים אחרות

עודד פורר:       לפחות כשאביגדור ליברמן היה שר ביטחון ב-2018, הוא חשב שצריך לתת מכה מקדימה לחמאס, לאור האיום שמתפתח משם, ואחרי שהוא ירה על מדינת ישראל, ראש הממשלה יחד עם מי שהיה אז הרמטכ"ל, גדי איזנקוט, הוביל החלטה בקבינט בניגוד לעמדת שר הביטחון ללכת למהלך ההסדרה מול חמאס, שמשמעותו תשלום חודשי של כסף קטרי, בליווי קציני צה"ל שמלווים את הכסף הזה לתוך רצועת עזה

עודד פורר:  זה התחיל מ-15 מיליון דולר במזומן וצמח

עודד פורר:       וכשהתקבלה ההחלטה הזאת, חבר הכנסת ליברמן, אז כשר הביטחון, שם את המפתחות ואמר: חברים, אני עם ההחלטה הזאת לא ממשיך לשמש כשר ביטחון ועזב את הממשלה

עודד פורר:  אתה לא יכול להישאר בממשלה ולהגיד: אני מתנגד, אבל – אתה בתוך האירוע הזה

מאיר פרוש: תראה את חוק הגיוס

עודד פורר: אין ספק שאנחנו נמצאים בתוך קוראלס של קונספציה בצפון, ותפקידו של כל שר, של כל חבר ממשלה, של כל חבר כנסת, של כל מי שקרוב לעניין, הוא לצלצל בפעמוני האזהרה האלה; לצלצל בהם ולהפעיל את כל המנורות ואת כל האזעקות מהסיבה הפשוטה, שאם חפצי חיים אנחנו במרחב הזה, צריך להיות ברור לכל מי שמאיים עלינו, שהמחיר שיגבו ממנו יהיה מחיר יקר, ושביטחון אזרחנו קודם לכול, ואת רצועות הביטחון שנצטרך לעשות, נעשה על חשבון האויב ולא על חשבון האזרחים

מאיר פרוש: ונאמר אמן

חנוך דב מילביצקי: תודה רבה

חנוך דב מילביצקי: [מס' מ/1704; דברי הכנסת, חוב' י"ד, ישיבה 136; נספחות

חנוך דב מילביצקי: ] 

חנוך דב מילביצקי: הנושא הבא על סדר-היום – הצעת חוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי) (תיקון), התשפ"ד–2024, לקריאה שנייה ולקריאה שלישית

חנוך דב מילביצקי:  אני מזמין את יושב-ראש הוועדה לביטחון לאומי חבר הכנסת צביקה פוגל להציג את הצעת החוק

חנוך דב מילביצקי:  בבקשה, אדוני

הוועדה לביטחון לאומי): אדוני היושב-ראש, חבריי חברי הכנסת, כנסת נכבדה, אני מתכבד להציג בפני הכנסת לקריאה השנייה ולקריאה השלישית את הצעת חוק לתיקון פקודת בתי הסוהר (מס' 64 – הוראת שעה – חרבות ברזל), (מצב חירום כליאתי) (תיקון), התשפ"ד–2024, שיזמה הממשלה

הוועדה לביטחון לאומי):      אדוני היושב-ראש, אני בטח לא מגלה לך שום דבר שבשלושת החודשים האחרונים ישראל מצויה במלחמה קשה, שנכפתה עלינו עם מתקפת הטרור הרצחנית של חמאס ביום כ"ב בתשרי התשפ"ד, 7 באוקטובר 2023, שמחת תורה, שמיני עצרת

הוועדה לביטחון לאומי):  מאז החלה הלחימה פועלים כוחותינו באינטנסיביות בעזה, ביהודה ושומרון ובגבול לבנון

הוועדה לביטחון לאומי):  במהלך הפעילות של צה"ל בעזה נתפסו פעילי טרור רבים, המוחזקים כיום בישראל מכוח חוק כליאתם של לוחמים בלתי חוקיים, ובמסגרת הפעילות ביהודה ושומרון נערכו מעצרים רבים

הוועדה לביטחון לאומי):  בעקבות זאת, מצבת הכלואים במתקני שירות בתי הסוהר עלתה בשיעור חד

הוועדה לביטחון לאומי):      אני חייב לומר, כאחד שגם עבר בבתי הסוהר כדי לראות את תנאי הכליאה, אנחנו לא היינו רוצים להיות כלואים בתנאים האלה, אבל אין ברירה

הוועדה לביטחון לאומי):  העלייה בשיעור הכלואים הורגשה מייד עם פרוץ הלחימה, וכבר בחודש אוקטובר חוקקנו את הוראת השעה שאת תוקפה, אדוני היושב-ראש, אנחנו מבקשים להאריך כעת, וזאת כדי להמשיך לאפשר למדינת ישראל למנוע מאותם אנשים לקחת חלק בלחימה, ולא פחות מכך, לקבל מהם מידע שמסייע לנו במהלך הלחימה

הוועדה לביטחון לאומי):       לפי ההסדר, השר לביטחון לאומי, בהמלצת נציב בתי הסוהר ובהסכמת ראש הממשלה ושר הביטחון, רשאי להכריז על מצב חירום כליאתי, אם נוכח כי לאור המצב הביטחוני השורר במדינה יש צורך במקומות כליאה נוספים באופן מיידי, או שעל בסיס חוות דעת של גורמי ביטחון נוכח כי קיימת סבירות גבוהה לכך

הוועדה לביטחון לאומי):  בהמשך טעונה ההכרזה את אישור הממשלה ואישור הוועדה לביטחון לאומי, ואת התהליך הזה ביצענו

הוועדה לביטחון לאומי):      אדוני היושב-ראש, הכרזה על מצב חירום כליאתי מאפשרת למנהל בית סוהר להלין אסירים תוך חריגה מהוראות הדין לעניין שטח מחיה מינימלי, וככל הנדרש גם להלינם שלא על מיטה בחריגה מהוראות לעניין זכאות למיטה

הוועדה לביטחון לאומי):  עם זאת, הלנת אסיר שלא על מיטה תיעשה רק בנסיבות שבהן אין אפשרות לספק לו מיטה, ויש להגביל זאת לתקופה קצרה ככל האפשר

הוועדה לביטחון לאומי):  בנוסף, לאסיר שלא סופקה לו מיטה, יסופק מזרן כפול, והדבר ייעשה תוך התחשבות בגודל התא ובמאפייניו

הוועדה לביטחון לאומי):      חשוב לי לציין שאלה הוראות החוק הבין-לאומי, ומדינת ישראל, כחלק מאומות העולם, עושה הכול כדי לא לחרוג מזה יותר מדי, ואם כן, אז רק באישור ובחקיקה של הכנסת

הוועדה לביטחון לאומי):  חריגה מהוראות הדין נעשית, אדוני היושב-ראש, ככלל, לגבי אסירים ועצירים ביטחוניים

הוועדה לביטחון לאומי):  עם זאת, מנהל בית הסוהר רשאי להפעיל את סמכותו זו גם לעניין תאים שמוחזקים בהם אסירים אחרים, אם שוכנע שהחריגה מההוראות לעניין שטח מחיה או לעניין זכאות למיטה נדרשת נוכח המצב הביטחוני השורר במדינה, ולאחר שלא נמצאו חלופות אחרות

הוועדה לביטחון לאומי):       מנתונים שהוצגו לוועדה בדיון שהתקיים אצלי היום, במהלך תקופת תוקפה של הוראת השעה, עולה כי אכן, עיקר ההצפפה נעשה בקרב האסירים הביטחוניים, אפשר לומר מחבלים

הוועדה לביטחון לאומי):  נכון לשבוע שעבר, שהו כ-7,600 אסירים ועצורים ביטחוניים וכ-2,300 אסירים ועצורים פליליים בשטח מחיה של פחות מ-3 מ"ר לאסיר

הוועדה לביטחון לאומי):  באחוזים, אדוני היושב-ראש, מדובר בכ-87% מהאסירים הביטחוניים ובכ-20% מהאסירים הפליליים

הוועדה לביטחון לאומי):      הוועדה קיימה לאורך שלושת החודשים האחרונים כמה דיונים בהכרזות השר ובדיווחים לפי החוק

הוועדה לביטחון לאומי):  וכן ביקרה הוועדה בבתי הסוהר קציעות ואלה, ועמדנו מקרוב על מצוקת המקום בבתי הסוהר ועל הקשיים שהצפיפות מציבה לא רק בפני האסירים, אלא גם בפני הסוהרים האמונים על אבטחת התאים ועושים מלאכת קודש חשובה

הוועדה לביטחון לאומי):      מהנתונים שנמסרו לוועדה עולה כי מספר הכלואים בבתי הסוהר – שים לב למספרים, אדוני היושב-ראש – חצה לאחרונה את קו ה-20,000 אסירים, לעומת כ-16,300 כלואים שהוחזקו בבתי הסוהר ערב המלחמה, וגם אז זה היה מספר מאוד חריג; התקן, אם אני זוכר נכון, הוא 14,500 במדינת ישראל

הוועדה לביטחון לאומי):  כלומר, עוד לפני המלחמה היינו כבר בחריגה

הוועדה לביטחון לאומי):  הדבר מחייב מציאת פתרונות יצירתיים בטווח הזמן המיידי, אני חייב לומר, לכלל הגורמים שמבצעים פה עבודת קודש בלנסות למצוא פתרונות ארוכי טווח, החל משחרור אסירים לפני הזמן, או כאלה שאפשר להוציא אותם לחופשה, או כל דרך אחרת, כולל בינוי חדש ושימוש במתקנים נוספים כדי לרווח את תנאי הכליאה

הוועדה לביטחון לאומי):       הוועדה תמשיך לקיים דיוני מעקב בנושא כדי להבטיח שהפתרונות אכן ניתנים, שכן בקצב הגידול הנוכחי במצבת הכלואים, קרב היום שבו לא יהיו עוד מקומות בבתי הסוהר, וזה הדבר שאני חושש ממנו יותר מכול

הוועדה לביטחון לאומי):      במסגרת הצעת החוק מוצע להאריך את הוראת השעה עד יום כ"ג באייר התשפ"ד, 31 במאי 2024, ולהאריך באותו זמן את תוקפה של ההכרזה הנוכחית על מצב חירום כליאתי עד ליום ט' באדר א' התשפ"ד, 18 בפברואר 2024

הוועדה לביטחון לאומי):      במהלך דיוני הוועדה, אדוני היושב-ראש, ערכנו כמה תיקונים ודיוקים בהסדר

הוועדה לביטחון לאומי):  המרכזי שבהם נוגע לאופן אישור ההכרזה בוועדה אצלנו

הוועדה לביטחון לאומי):  לאור מקרים שבהם הממשלה פנתה לוועדה ברגע האחרון – הפעם האחרונה הייתה במוצאי שבת, נעשה סבב טלפוני, וביום ראשון כבר קיימנו דיון כדי לאשר את הארכת מצב חירום כליאתי – באופן שלא הותיר לוועדה ולמוזמניה שהות מספקת כדי להתכונן באופן שיאפשר פיקוח ובקרה הולמים, קבענו כי לאחר פניית הממשלה יהיו לוועדה לפחות שלושה ימים לדון בהכרזה, ורק אם לא תאשר אותה במהלך תקופה זו, יפקע תוקף ההכרזה

הוועדה לביטחון לאומי):      אדוני היושב-ראש, חבריי חברי הכנסת, להצעת החוק לא הוגשו הסתייגויות ובקשות רשות דיבור, ולכן אבקש מחברי הכנסת לאשר את הצעת החוק בקריאה השנייה והשלישית

הוועדה לביטחון לאומי):      אני חייב לומר פה תודה רבה לצוות המשפטי של הוועדה, שעושה עבודת קודש, באמת, של בניית החוקים האלה בצורה ראויה, בראשות עו"ד מירי פרנקל שור ובראשות עו"ד עידו בן יצחק, שמלווה אותי למשימה הזו, וכמובן לצוות הוועדה בראשות לאה גופר – חבורה נהדרת שבלעדיהם לא הייתי יכול לעמוד פה

הוועדה לביטחון לאומי):  תודה, אדוני היושב-ראש

חנוך דב מילביצקי: תודה

חנוך דב מילביצקי:  אני רק מוכרח להגיד לך, חבר הכנסת פוגל, שחבר הכנסת אלמוג כהן ואני עשינו ביקור כזה בכלא, והתרשמנו מאוד מהמסירות של אנשי השב"ס, מהעובדה שלמרות העלייה המאוד-משמעותית הם לא נותנים לזה לבלבל

חנוך דב מילביצקי:  הם מבינים מה הם עושים, איך הם עושים

חנוך דב מילביצקי:  ראינו את תנאי הכליאה של אותם מחבלים מ-7 באוקטובר והלאה, ויש לנו בהחלט על מי לסמוך שם

חנוך דב מילביצקי:  בהחלט

הוועדה לביטחון לאומי): בהחלט

חנוך דב מילביצקי: כאמור, להצעת החוק לא הוגשו הסתייגות, ולכן נעבור להצבעה בקריאה השנייה על הצעת חוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי) (תיקון), התשפ"ד–2024, כנוסח הוועדה

חנוך דב מילביצקי:  הצבעה

חנוך דב מילביצקי: בעד סעיפים 1–2 – 4 

חנוך דב מילביצקי: נמנעים – אין 

חנוך דב מילביצקי: ארבעה בעד, אחד נגד, אין נמנעים

חנוך דב מילביצקי:  אני קובע כי הצעת החוק אושרה בקריאה השנייה

חנוך דב מילביצקי:       נעבור להצבעה בקריאה השלישית על הצעת חוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי) (תיקון), התשפ"ד–2024

חנוך דב מילביצקי:  הצבעה

חנוך דב מילביצקי: בעד החוק – 4 

חנוך דב מילביצקי: נמנעים – אין 

חנוך דב מילביצקי: ארבעה בעד, אחד נגד, אין נמנעים

חנוך דב מילביצקי:  אני קובע כי הצעת החוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי) (תיקון), התשפ"ד–2024, התקבלה בקריאה השנייה והשלישית, ותיכנס לספר החוקים

חנוך דב מילביצקי: [מס' כ/918, חוב' י"ב, ישיבה 132

חנוך דב מילביצקי: ]     

חנוך דב מילביצקי: הנושא הבא על סדר-היום – הצבעה על הצעת ועדת החוקה, חוק ומשפט להחיל דין רציפות על הצעת חוק לתיקון פקודת הראיות (מס' 20) (חיסיון קרימינולוג קליני), התשפ"ב–2022

חנוך דב מילביצקי:  ההצעה נומקה ביום 1 בינואר 2024

חנוך דב מילביצקי:       לא הוגשו התנגדויות, ולכן נעבור להצבעה

חנוך דב מילביצקי:  ההצבעה היא בעד או נגד החלטת דין רציפות על הצעת החוק

חנוך דב מילביצקי:  הצבעה

חנוך דב מילביצקי: בעד הצעת ועדת החוקה, חוק ומשפט – 1 

חנוך דב מילביצקי: נמנעים – אין 

חנוך דב מילביצקי: אחד בעד, אין מתנגדים

חנוך דב מילביצקי:  אני קובע כי ההחלטה להחיל דין רציפות על הצעת חוק לתיקון פקודת הראיות (מס' 20) (חיסיון קרימינולוג קליני), התשפ"ב–2022, התקבלה, וההצעה תחזור להמשך דיון בוועדת החוקה, חוק ומשפט

חנוך דב מילביצקי:      חברי הכנסת, תם סדר-היום

חנוך דב מילביצקי:  הישיבה הבאה תתקיים ביום שני י"ב בשבט התשפ"ד, 22 בינואר 2024, בשעה 16:00

חנוך דב מילביצקי:  ישיבה זו נעולה